പൂനൂര് നടന്നു തീര്‍ത്ത വഴികള്; കവര് പ്രകാശനം ചെയ്തു\nHomePOONOORപൂനൂര് നടന്നു തീര്‍ത്ത വഴികള്; കവര് പ്രകാശനം ചെയ്തു\nപൂനൂര്: അഹമ്മദ് കുട്ടി ഉണ്ണികുളം രചിച്ച പൂനൂര് നടന്നു തീര്‍ത്ത വഴികള് പുസ്തക പ്രകാശനം നാടിന്റെ ഉത്സവമാക്കാന് പൂനൂര് വ്യാപാരഭവന് മിനി ഓഡിറ്റോറിയത്തില് ചേര്‍ന്ന സംഘാടക സമിതി യോഗം തീരുമാനിച്ചു. പുസ്തകത്തിന്റെ കവര് പ്രകാശനം ചടങ്ങില് വ്യാപാരി വ്യവസായി ഏകോപനസമിതി പ്രസിഡന്റ് താര അബ്ദുറഹ്മാന് ഹാജി നിര്‍വഹിച്ചു.\nപ്രകാശനച്ചടങ്ങും സാംസ്‌കാരിക സംഗമവും വിജയിപ്പിക്കാന് എ കെ ഗോപാലന്, എ കെ മൊയ്തീന് മാസ്റ്റര്, താര അബ്ദുറഹ്മാന് ഹാജി, അബൂബക്കര് മാസ്റ്റര് എന്നിവര് രക്ഷാധികാരികളും വാര്‍ഡ് മെമ്പര് സി പി കരീം മാസ്റ്റര് ചെയര്‍മാനും ഷാനവാസ് എ എസ് ജന. കണ്‍വീനറുമായി നൂറ്റൊന്നംഗ സ്വാഗതസംഘം രൂപീകരിച്ചു.\nസ്വാഗതസംഘം രൂപീകരണ യോഗം അഹമ്മദ് കുട്ടി ഉണ്ണികുളം ഉദ്ഘാടനം ചെയ്തു. ടൗണ്‍ബുക്ക് പബ്ലിക്കേഷന് ജന. എഡിറ്റര് വി കെ ജാബിര് അധ്യക്ഷനായി. ഗ്രാമപഞ്ചായത്തംഗം അബ്ദുല്ല മാസ്റ്റര്, സി കെ എ ഷമീര് ബാവ, ടി എം അബ്ദുല്‍ഹക്കീം, കെ അബ്ദുല് മജീദ്, ഡോ. യു കെ മുഹമ്മദ്, പി എച്ച് ഷമീര്, ഇ വി അബ്ബാസ്, സുബൈര് പൂനൂര്, സി പി എ റഷീദ്, വി സൈഫുദ്ദീന്, എ എസ് ഷാനവാസ്, സാലിഹ് മാസ്റ്റര് എന്നിവര് സംസാരിച്ചു.\nനവംബര് 4ന് വൈകു.3മണിക്ക് പൂനൂര് വ്യാപാരഭവന് ഓഡിറ്റോറിയത്തില് നടക്കുന്ന പ്രകാശന ചടങ്ങില് പ്രമുഖര് സംബന്ധിക്കും.


അന്നു ടോളില് വച്ച് അവര്...വിവാദ വീഡിയോയെക്കുറിച്ച് സുരഭിയുടെ വെളിപ്പെടുത്തല്!! | Surabhi Lakshmi about toll controversy - Malayalam Oneindia\nUpdated: Mon, May 22, 2017, 14:17 [IST]\nകോഴിക്കോട്: തൃശൂരിലെ പാലിയേക്കരയിലുള്ള ടോള് പ്ലാസയില് പ്രമുഖ നടിയും ദേശീയ അവാര്‍ഡ് ജേതാവുമായ സുരഭിലക്ഷ്മി രോഷം പൂണ്ട് സംസാരിക്കുന്നതിന്റെ വീഡിയോ ഇതിനകം വൈറലായിരുന്നു. ഫേസ്ബുക്ക് ലൈവില് താരം പോസ്റ്റ് ചെയ്ത വീഡിയോയാണ് വിമര്‍ശനത്തിനു കാരണമായത്. ദേശീയ അവാര്‍ഡ് ലഭിച്ച ശേഷം നടിക്ക് അഹങ്കാരം കൂടിയെന്ന് പലരും വിമര്‍ശിക്കുകയും ചെയ്തു. തുടര്‍ന്നാണ് അന്നു യഥാര്‍ഥത്തില് സംഭവിച്ചത് എന്താണെന്ന് സുരഭി വെളിപ്പെടുത്തിയത്.\nഒരു പരിപാടിയില് പങ്കെടുക്കാന് കോഴിക്കോട്ടു നിന്ന് എറണാകുളത്തേക്കു പോവുകയായിരുന്നു താനെന്നു സുരഭി പറഞ്ഞു. ടോള്‍ബൂത്തില് എത്തിയപ്പോഴാണ് പ്രശ്‌നനങ്ങളുടെ തുടക്കം. ടോളില് ഏഴാമതായിരുന്നു ഞാന് സഞ്ചരിച്ച കാര്. പിറകിലുള്ള വാഹനങ്ങള് ഹോണ് മുഴക്കിയപ്പോള് എന്റെ വാഹനവും ഹോണ് മുഴക്കി. ഇതോടെ തൊട്ടടുത്ത വരിയിലുണ്ടായിരുന്ന വാഹനങ്ങളും ഹോണ് മുഴക്കാന് തുടങ്ങി.\nഎന്റെ വണ്ടിയിലുള്ള പയ്യന് ഇറങ്ങിവന്ന് പിറകിലുള്ള എല്ലാവരും ഹോണ് അടിക്കുന്നത് കണ്ടില്ലേയെന്നു ടോളുകാരോട് ചോദിച്ചു. ആ സമയത്ത് മറ്റു വാഹനങ്ങളിലുള്ളവരും ഇറങ്ങിവന്ന് ബഹളം വച്ചതോടെ പ്രശ്‌നം വഷളായി. ഇതോടെ രണ്ടു സൈഡുകളിലെയും വാഹനങ്ങള് അവര് കടത്തിവിടാന് തുടങ്ങി.\nവാഹനങ്ങള് കടന്നു പോവുന്നതിനിടെ ആദ്യം പ്രതികരിച്ച പയ്യനെ ടോളിലെ ജീവനക്കാര് ഭീഷണിപ്പെടുത്തുന്നത് കണ്ടു. തുടര്‍ന്നാണ് താനും സഹോദരനും കാറില് നിന്നു പുറത്തിറങ്ങിയതെന്ന് സുരഭി പറഞ്ഞു.\nഞാന് പ്രതികരിച്ചപ്പോള് ടോള് തരാതെ നിങ്ങളുടെ വണ്ടി ഇവിടെ നിന്നു പോവില്ലെന്ന് ഭീഷണിപ്പെടുത്തി. മറ്റുള്ള വണ്ടിക്കാര്‍ക്കെല്ലാം വേറെ വഴി തുറന്നു കൊടുക്കാനും തയ്യാറായി. അങ്ങനെ തന്നെ ഒറ്റപ്പെടുത്താനാണ് ശ്രമിച്ചതെന്നും സുരഭി പറഞ്ഞു.\nപ്രതികരിക്കുന്നവരെ ഒറ്റപ്പെടുത്താനാണ് ടോളുകാര് ശ്രമിക്കുന്നത്. പണമല്ല ഇവിടെ പ്രശ്‌നം. അവരുടെ പെരുമാറ്റമാണ് പ്രശ്‌നം. ഭീഷണിയും ഗുണ്ടാപിരിവുമാണ് അവിടെ നടക്കുന്നതെന്നും സുരഭി ചൂണ്ടിക്കാട്ടി.\nസംഭവത്തിനു ശേഷം തന്നെ പലരും വിളിച്ചതായി സുരഭി പറഞ്ഞു. എപ്പോഴും അതു തന്നെയാണ് അവിടുത്തെ അവസ്ഥയെന്നും ആശുപത്രിക്കേസ് പോലും പരിഗണിക്കാതെയാണ് അവര് ടോള് പിരിക്കുന്നതെന്നും നടി കുറ്റപ്പെടുത്തി.\nപ്രശസ്തിക്കു വേണ്ടിയാണ് താന് അന്നു അങ്ങനെ പ്രതികരിച്ചതെന്നാണ് ചിലര് കുറ്റപ്പെടുത്തുന്നത്. അവരോട് ഒന്നു മാത്രമേ പറയാനുള്ളൂ. ദേശീയ അവാര്‍ഡ് ലഭിച്ചപ്പോള് കിട്ടിയ പ്രശസ്തിയേക്കാള് എന്താണ് റോഡില് കിടന്നു തല്ലുകൂടിയാല് ലഭിക്കുന്നതെന്നും സുരഭി ചോദിക്കുന്നു.\nദേശീയ അവാര്‍ഡ് ലഭിച്ചതു കൊണ്ട് ഞാന് അഹങ്കാരിയായെന്നു ചിലര് വിലപിക്കുന്നുണ്ട്. അവരോട് ഇതാണ് പറയാനുള്ളത്. പ്രതികരിക്കുന്നത് അഹങ്കാരമാണെങ്കില് ചേട്ടന്‍മാരേ നിങ്ങള്‍ക്ക് അഹങ്കാരിയായ ഒരു പെങ്ങള് ഉണ്ടെന്നു കരുതിക്കോളൂവെന്നും സുരഭി പറയുന്നു.\nഎന്റെയൊരു ഫോട്ടോയെടുത്ത് അവിടെ ബ്ലോക്കാക്കിയെന്നു പറഞ്ഞ് ആരെങ്കിലും വാര്‍ത്ത കൊടുത്താല് ഞാന് ഒറ്റപ്പെടും. അതുകൊണ്ടാണ് ഫേസ്ബുക്കില് ലൈവ് വീഡിയോ പോസ്റ്റ് ചെയ്തതതെന്നും സുരഭി വ്യക്തമാക്കി.\nactress malayalam award winner movie toll controversy facebook kerala thrissur നടി മലയാളം അവാര്‍ഡ് സിനിമ ടോള് വിവാദം ഫേസ്ബുക്ക് കേരളം തൃശൂര്\nActress surabhilakshmi says the fact in that toll booth controversy


ഫാഷന് ഗോള്‍ഡ് നിക്ഷേപ തട്ടിപ്പ് കേസില് ജാമ്യം; എം.സി. കമറുദ്ദീന് എം.എല്.എ ഇന്ന് ജയില് മോചിതനാകും – Kerala News Hunt\nകണ്ണൂര് : ഫാഷന് ഗോള്‍ഡ് നിക്ഷേപ തട്ടിപ്പ് കേസില് ജാമ്യം ലഭിച്ച എം.സി. കമറുദ്ദീന് എം.എല്.എ ഇന്ന് ജയില് മോചിതനാകും. 93 ദിവസമായി കണ്ണൂര് സെന്‍ട്രല് ജയിലില് റിമാന്‍ഡിലാണ് കമറുദ്ദീന്. മുഴുവന് കേസുകളിലും ജാമ്യം കിട്ടിയതോടെയാണ് എംഎല്‍എ പുറത്തിറങ്ങുന്നത്. 148 വഞ്ചനാ കേസുകളാണ് എം.സി. കമറുദ്ദീനെതിരെയുണ്ടായിരുന്നത്.\nഹൊസ്ദുര്‍ഗ് മജിസ്ട്രേറ്റ് കോടതിയുടെ പരിഗണനയിലുണ്ടായിരുന്ന ആറ് കേസുകളില് കുടി എംഎല്‍എക്ക് ഇന്നലെ ജാമ്യം കിട്ടിയിരുന്നു.\nഇതോടെയാണ് കമറുദ്ദീന്‍റെ ജയില് മോചനത്തിന് വഴിയൊരുങ്ങിയത്. ചന്തേര, കാസര്‍കോട്, പയ്യന്നൂര് പൊലീസ് സ്റ്റേഷന് പരിധികളില് പ്രവേശിക്കരുതെന്ന വ്യവസ്ഥയോടെയാണ് ജാമ്യം.\nകോടതികളിലെ മുഴുവന് നടപടിക്രമങ്ങളും പൂര്‍ത്തിയാക്കി കണ്ണൂര് സെന്‍ട്രല് ജയിലിലില് നിന്നും വൈകീട്ടോടെയായിരിക്കും പുറത്തിറങ്ങുക. ജയിലില് നിന്നും പുറത്തിറങ്ങിയാല് നേരിട്ട് മഞ്ചേശ്വരം മണ്ഡലത്തിലെത്താനാണ് തീരുമാനം.\nതിരുവനന്തപുരം: മുഖ്യമന്ത്രിയുടെ രണ്ട് ഉപദേഷ്ടാക്കളുടെ സേവനം അവസാനിപ്പിച്ച് സര്‍ക്കാര് ഉത്തരവിറക്കി. മാര്‍ച്ച് ഒന്ന് മുതല് ഉപദേഷ്ടാക്കളുടെ സേവനം പ്രാബല്യത്തിലുണ്ടാകില്ല. ജോണ് ബ്രിട്ടാസായിരുന്നു മുഖ്യമന്ത്രിയുടെ മാധ്യമ ഉപദേഷ്ടാവ്. രമണ് ശ്രീവാസ്തവയായിരുന്നു മുഖ്യമന്ത്രിയുടെ പൊലീസ് ഉപദേഷ്ടാവ്. സെക്രട്ടറി പദവിയിലുള്ള രമണ് ശ്രീവാസ്തവയുടേയും പ്രിന്‍സിപ്പല് സെക്രട്ടറി പദവിയിലുള്ള ജോണ് ബ്രിട്ടാസിന്റെയും സേവനം മാര്‍ച്ച് ഒന്ന് മുതല് അവസാനിപ്പിക്കുകയാണെന്ന ഉത്തരവ് സര്‍ക്കാര് പുറത്തിറക്കി. ഇരുവരും ശമ്ബളം കൈപ്പറ്റിയിരുന്നില്ല. രമണ് ശ്രീവാസ്തവയ്ക്ക് രണ്ട് പൊലീസ് ഡ്രൈവര്‍മാരെ അനുവദിച്ചിരുന്നു. ആറ് ഉപദേശകരാണ് […]\nകൊച്ചിയില് ലഹരിമരുന്ന് വേട്ട; എം.ഡി.എം.എയുമായി യുവാവും യുവതിയും പിടിയില്\nതുടര്‍ച്ചയായ ശിശുമരണങ്ങള്; മന്ത്രി കെ രാധാകൃഷ്ണന് ഇന്ന് അട്ടപ്പാടിയിലെത്തും\nകേരളത്തില് എല്ലാ കുറ്റകൃത്യങ്ങള്‍ക്കും കുട ചൂടുന്ന പാര്‍ട്ടിയായി സി.പി.എം മാറിയിരിക്കുന്നു: മുല്ലപ്പള്ളി


റൊണാള്‍ഡോ മഹാനായ കളിക്കാരന്; പ്രശംസിച്ച് ബയേണ് മ്യൂണിക്ക് താരം..!! - FUTURELINE\nചാമ്പ്യന്‍സ് ലീഗ് സെമി ഫൈനല് പോരാട്ടം നടക്കാനിരിക്കെ റയലിന്റെ സൂപ്പര് താരം ക്രിസ്റ്റ്യാനോ റൊണാള്‍ഡോയെ പ്രശംസിച്ച് ബയേണ് മൂണിക്ക് സ്‌ട്രൈക്കര് സാന്ദ്രോ വാഗ്‌നര്. റൊണാള്‍ഡോ മഹാനായ കളിക്കാരനാണെന്നും താന് ഇത് പോലുള്ള കളിക്കാരെ ഒരുപാട് ഇഷ്ടപ്പെടുന്നുണ്ടെന്നും ബയേണ് താരം പറഞ്ഞു. പരിശീലന സമയത്ത് താന് നേടുന്ന ഗോളുകളേക്കാള് കൂടുതല് ഗോളുകള് മത്സരങ്ങളില് നിന്ന് റൊണാള്‍ഡോ നേടുന്നുണ്ടെന്നും താരം പറഞ്ഞു.\nറൊണാള്‍ഡോയുടെ വലിയ ആരാധകനാണെങ്കിലും ചാമ്പ്യന്‍സ് ലീഗില് അദ്ദേഹത്തിനെതിരെ കളിക്കുന്നത് ഭയപ്പെടുത്തുന്നില്ലെന്നും വാഗ്‌നര് പറയുന്നു. ബയേണ് പ്രതിരോധനിരയുടെ കരുത്താണ് ഇതിന് കാരണം. യൂറോപ്പിലെ ഏറ്റവും മികച്ച പ്രതിരോധനിര ബയേണിന്റേതാണെന്നും റയലിനെ പൂട്ടാന് തങ്ങള്‍ക്ക് കഴിയുമെന്നും വാഗ്‌നര് പ്രതീക്ഷ പ്രകടിപ്പിക്കുന്നു.\nഅതേസമയം നിലവില് ബയേണ് മ്യൂണിക്കില് മികച്ച പ്രകടനം കാഴ്ചവെച്ച താരങ്ങളിലൊരാളാണ് സാന്ദ്രോ വാഗ്‌നര്. ജനുവരിയിലാണ് താരം ബയേണിലെത്തിയത്. 10 ലീഗ് മത്സരങ്ങളില് നിന്നായി7ഗോളുകളാണ് വാഗ്‌നര് നേടിയത്. ജര്‍മ്മനി ദേശീയ ടീമിനായി 8 മത്സരങ്ങളില്5ഗോളുകള് സ്‌കോര് ചെയ്ത താരം റഷ്യന് ലോകകപ്പിലേക്കുള്ള ദേശീയ ടീമില് ഇടം പിടിക്കാമെന്ന ശുഭപ്രതീക്ഷയിലാണ്.\nPrevious: മാഞ്ചസ്റ്റര് സിറ്റിയെ കാത്ത് വന് തിരിച്ചടി; പ്രധാന കാരണം…\nNext: ആര്യയുടെ വധു അഗതയോ, അതോ പുറത്താക്കപ്പെട്ട അപര്‍ണതിയോ?; എങ്ക വീട്ട് മാപ്പിള്ളൈ ഗ്രാന്റ് ഫിനാലെ ടീസര് വൈറല്..!!\nആര്‍എസ്എസ് പ്രവര്‍ത്തകന് വെട്ടേറ്റ സംഭവത്തില് പ്രധിഷേധിച്ച് പൊന്നാനിയില് ഹര്‍ത്താല്..!\nകളിച്ചുകൊണ്ടിരുന്ന ആറുവയസുകാരിയെ തട്ടിക്കൊണ്ടുപോയി ക്രൂര ബലാത്സംഗത്തിനിരയാക്കി 24കാരന്..!!


ദുരിത കാലത്തെ പെരുന്നാള്‍ബലി – salihnizami.in\nപെരുന്നാള്‍ബലി പാടേ നിര്‍ത്തിവെക്കാന് സമയമായോ?!\nഅബൂബകറും ഉമറും (റളിയല്ലാഹു അന്ഹും) ‘പെരുന്നാള്‍ബലി’ നിര്‍വ്വഹിച്ചില്ല, എന്തുകൊണ്ട്?\nഅല്ലാമാ അബൂബകര് ത്വര്‍ത്വൂസി റഹി ഇതേക്കുറിച്ച് പ്രതികരിക്കുന്നു: “ നോക്കൂ സഹോദരങ്ങളേ, മുസ്‌ലിം പ്രാമാണികവ്യക്തിത്വങ്ങള്‍ക്കിടയില് പെരുന്നാള്‍ബലിയെക്കുറിച്ച് രണ്ടുതരം നിലപാടെ ഉള്ളൂ. ‘സുന്നത്ത്’ എന്നൊരു വിഭാഗം, ‘വാജിബ്’ എന്ന് മറ്റു ചിലര്. എന്നിട്ടും സ്വഹാബത്ത് ആ പുണ്യം ഉപേക്ഷിക്കാന് തയ്യാറായി. ജനം അതിനെ നിര്‍ബന്ധ കര്‍മ്മമായി ‘വലുതായി കാണാന്’ തുടങ്ങുക മൂലം, ഒരു സംഗതിയെ അതിന്‍റെ ശരിയായ സ്ഥാനത്തല്ലാതെ വെക്കുന്നു എന്ന ഭയത്താല്.”\nസുന്നത്ത്/വാജിബ് പദവിയില് ഉള്ള ഒരു പുണ്യ കര്‍മ്മത്തെ (ശാഫികളുടെ ‘സുന്നത്ത് മുഅക്കദ’ യാണ് ഹനഫികളുടെ വാജിബ്; ഫര്‍ദ് എന്ന അര്‍ത്ഥത്തില് അല്ല) സ്വഹാബികള് തന്നെ ഒഴിവാക്കി കാണിച്ചു തന്നത് പില്‍ക്കാല മുസ്ലിംകള്‍ക്ക് ചില പ്രധാന ഉസ്വൂലുകള് പഠിപ്പിക്കാനാണ്.\nഓരോ കര്‍മ്മത്തിനും ഒരു പദവി (റുത്ബ)യുണ്ട്. അതിനു മുകളിലോ താഴെയോ ആ കര്‍മ്മത്തെ പരിഗണിച്ചു കൂടാ. അങ്ങനെ ഗണിക്കുന്നത് ബിദ്അത്ത് ആകുന്നു. ‘സുന്നത്ത് ഉപേക്ഷിക്കലാണ് ബിദ്അത്തില് ആപതിക്കുന്നതിനേക്കാള് ഉത്തമം’ (ترك السنة أولى من اقتحام البدعة) എന്ന തത്വം ഉണ്ടാകുന്നത് സ്വഹാബികളുടെ ഇതുപോലുള്ള നിലപാടില് നിന്നാണ്.\nആളുകള് സുന്നത്തിനെ ഫര്‍ദ് പോലെ ഉപേക്ഷിക്കാനോ മാറ്റിവെക്കാനോ തയ്യാറാകാത്ത ഘട്ടത്തില്, ആ കര്‍മ്മത്തിന്‍റെ യഥാര്‍ത്ഥ സ്ഥാനവില വ്യക്തമാക്കി കൊടുത്താല് പോരേ എന്ന് ചോദ്യം വരാം. പക്ഷേ, പാടേ ഉപേക്ഷിക്കുന്നതാണ് ജനങ്ങളുടെ തെറ്റിദ്ധാരണ മാറാന് ഉത്തമ വഴി എന്നായിരുന്നു സ്വഹാബത്ത് മനസ്സിലാക്കിയതും കാണിച്ചുതന്നതും.. ( لأن عدم الفعل أقوى في انقياد النفوس لما دل عليه الترك من عدم الوجوب “ചെയ്യാതിരിക്കുക എന്നത് അക്കാര്യം നിര്‍ബന്ധമല്ലെന്ന് ബോധ്യപ്പെടുത്താന് ഉള്ള ഏറ്റവും കരുത്തുള്ള മാര്‍ഗ്ഗമാണ് – ശര്‍വാനി)\nജനങ്ങളുടെ തീവ്ര ആഗ്രഹം തിരിച്ചറിഞ്ഞ/ ജനങ്ങള് തങ്ങളെ കണ്ട് ബലി കര്‍മ്മം ഒഴിച്ചുകൂടാന് വയ്യാത്ത കാര്യമായി മനസ്സിലാക്കുമോ എന്ന് ഭയന്ന ഒന്നാം ഖലീഫ അബൂബകറും രണ്ടാം ഖലീഫ ഉമറും അവരുടെ ഭരണ കാലത്ത് പെരുന്നാള് ബലി നടത്തിയേ ഇല്ല എന്ന യാഥാര്‍ത്ഥ്യം നമുക്ക് ഒരുപാട് പാഠങ്ങള് നല്‍കുന്നു. (عن الشافعي رح : بلغنا أن أبا بكر وعمر رضي الله عنهما كانا لا يضحيان كراهة أن يقتدى بهما فيظن من رآهما أنها واجبة – الباعث أبو شامة ). ബൈഹഖി ഉദ്ധരിച്ചതും ലഭ്യം.\nസുന്നത്തിനെ ‘ഭയങ്കര സംഭവമായി’ എടുത്തപ്പോള് മാത്രമല്ല സ്വഹാബികള് അത് പാടേ ഒഴിവാക്കി കാണിച്ചത്, അതിന്‍റെ ഉദ്ദേശ്യ വിശുദ്ധി ജനം നഷ്ടപ്പെടുത്തിയപ്പോഴും അവരത് ഉപേക്ഷിച്ചു കാണിച്ചു തന്നു. സ്വഹാബി പ്രമുഖനായ അബൂ അയ്യൂബില് അന്‍സ്വാരി റ പറഞ്ഞു: “ഞങ്ങള് സ്വഹാബികള് ഭാര്യസന്തതികള്‍ക്കു വേണ്ടി ബലി അറുക്കുന്ന പതിവുണ്ടായിരുന്നു. എന്നാല് ആളുകള്‍ക്കിടയില് പെരുമ നടിക്കാനുള്ള ഏര്‍പ്പാടായി അതിനെ ജനങ്ങള് ദുരുപയോഗം ചെയ്യുന്നത് കണ്ടപ്പോള് ഞങ്ങള് ആ ബലി ഏര്‍പ്പാട് അങ്ങ് നിര്‍ത്തിക്കളഞ്ഞു”. (അല് ബാഇസ്/ അല്ലാമാ അബൂശാമ)\nനമ്മുടെ പള്ളി ഖത്വീബുമാരും ചില പണ്ഡിതന്മാരും പെരുന്നാള്‍ബലിയെ സമീപിക്കുന്ന തീവ്രത കാണുമ്പോള്, സ്വഹാബത്തിന്റെ നടപടി ആവര്‍ത്തിക്കാന് സമയമായെന്ന് ചിന്തിച്ചു പോകുന്നു.\nകടുപ്പം കൂട്ടരുത്, ഉള്ള കടുപ്പം മതി\nഐഛികകര്‍മ്മങ്ങളെ (മന്‍ദൂബ്) അതിന്‍റെ പദവിക്കുമേല് ഉയര്‍ത്തപ്പെടുന്നതായി കണ്ടാല് ആ കര്‍മ്മം തന്നെയും അനുഷ്ടിക്കുന്നത് അനിഷ്ടകരമായി (കറാഹത്ത്) വരുത്തണം. (إن المندوبات تنقلب مكروهات إذا رفعت عن رتبتها).\nനോക്കൂ, പല കാര്യങ്ങളും വലതുഭാഗം കൊണ്ട് ചെയ്യല്/ ആരംഭിക്കല് നബി സ്വ തങ്ങള്‍ക്ക് വലിയ ഇഷ്ടമായിരുന്നു. അത് നന്നായി അറിയുന്ന അബ്ദുല്ലാഹി ബ്നു മസ്ഊദ് റ നിസ്കാരം കഴിഞ്ഞാല് വലതു ഭാഗത്തേക്ക് തിരിഞ്ഞിരിക്കുന്നത് നിര്‍ത്തി, ഇടതുഭാഗത്തേക്ക് തിരിയാന് തുടങ്ങി.?! കാര്യമെന്തായിരുന്നു? നൈലുല് ഔത്വാറില് ഇങ്ങനെ വായിക്കാം: “വലതു പ്രതിപത്തി’ ഒരനിവാര്യ സംഗതിയായി ജനം ഉയര്‍ത്തിയേക്കുമോ എന്ന ഭയത്താല്..” (ഇവിടെ ഖസ്ത്വല്ലാനി നോക്കുന്നതും നല്ലതാണ്).\nഇമാമുമാരായ അബൂഹനീഫയും മാലികും (റഹിമഹുമുല്ലാഹ്) ശവ്വാലിലെ ആറു നോമ്പിനോട് വിപ്രതിപത്തി കാണിച്ചത് ഇത്തരമൊരു പാഠം പകരാനാണ്.\nഇമാം മാലിക് അയ്യാമുല് ബീളിലെ നോമ്പ് ഒരു പതിവാക്കാതിരുന്നതും ഇതുകൊണ്ടുതന്നെ.\nമഗ്രിബ് നിസ്കാരത്തിന് മുമ്പുള്ള സുന്നത്ത് നിസ്കാരം പല ഇമാമുകളും ‘അവഗണിച്ച’തിന്റെ പൊരുളും മറ്റൊന്നല്ല.\nശുക്രിന്റെ സുജൂദ് മുസ്തഹബ്ബ് ആണെന്ന് അഭിപ്രായമുള്ള ഹനഫികള് തന്നെ, അത് നിസ്കാരത്തിന് തൊട്ടു ശേഷം ചെയ്യുന്നത് കറാഹത്തായി വിധിച്ച ഘട്ടം ഇത്തരത്തിലൊന്നായിരുന്നു.\nകണ്ടില്ലേ, ശാഫികള്‍ക്ക് വിത്ര് നിസ്കാരത്തിന് ജമാഅത്ത് മുബാഹ് ആണ്. എന്നല്ല, ജനങ്ങളെ വിത്ര് നിസ്കാരം പഠിപ്പിക്കാന് ഉദ്ദേശമുള്ളപ്പോള് പുണ്യം തന്നെയാണ്. എന്നാല്, അത് വഴി വിത്രിന് ജമാഅത്ത് ‘മശ്രൂആ’ണെന്ന് ജനം ധരിക്കാന് ഇടവരുമെങ്കില് അത് കുറ്റകരവും ഹറാമും ആണെന്നല്ലേ ബിഗ്‌യ യില് നിന്നും മനസ്സിലാകുക?\nവെള്ളിയാഴ്ച സുബ്ഹ് നിസ്കാരത്തില് സജദയും ദഹ്റും പതിവാക്കുന്നത് ശാഫീ പ്രമുഖര് നിരുല്‍സാഹപ്പെടുത്തിയത് എന്തിനായിരുന്നു?! പിന്നീട് വരുന്ന ഇമാമിനെ ജനം കൈകാര്യം ചെയ്യാതിരിക്കാന് തന്നെ. അവര് തെറ്റുദ്ധരിക്കരുത്, ആ സൂറത്തുകള് വാജിബ് ആണെന്ന്. അതിനുവേണ്ടി ആ സൂറകള് ഇടയ്ക്ക് ഓതുക, ഇടയക്ക് ഒഴിവാക്കുക. മുഗ്നിയില് ഉണ്ടല്ലോ ഈ സംഗതി. ഈ പ്രശ്നം ജുമുഅക്ക് ഓതാറുള്ള ജുമുഅ+മുനാഫിഖൂന്, സബ്ബിഹിസ്മ+ ഹല് അതാക്ക സൂറത്തുകള്‍ക്കും ബാധകമാണെന്ന് ഇബ്നുഹജര് റഹി യുടെ ഫത്വയില് കാണുന്നു.\nവിലക്കില്ലാത്ത ഏതു ദിവസവും നോമ്പ് എടുക്കാം. ഒരു മാസം മുഴുവന് നോമ്പ് പിടിക്കാം. അതിനൊന്നും ശാഫികള്‍ക്ക് എതിര്‍പ്പില്ല. എന്നാല് , റമദാന് ഒഴികെ മറ്റു വല്ല മാസത്തിലും മാസവ്രതം അനുഷ്ഠിക്കുന്നത് , ജനത്തെ ഭയന്ന് ഇമാം ശാഫി റഹി ഇഷ്ടപ്പെട്ടില്ല. സ്വകാര്യ കര്‍മ്മമായ നോമ്പ് പോലും ഇങ്ങനെ ഒഴിവാക്കുന്നു , അപ്പോള് പരസ്യ കര്‍മ്മങ്ങളുടെ കാര്യം പറയണോ!\nദീന് എളുപ്പമാണ്; അനാവശ്യമായ കടുപ്പം ഉണ്ടാക്കരുത്. തിരുനബി സ്വ യുടെ ഈ വിലക്ക് ‘ദീനീ ഭക്തര്’ പ്രത്യേകം മനസ്സിലാക്കണം. “ അദബുകളും സുന്നത്തുകളും നിര്‍ബന്ധമെന്നപോലെ ഗണിക്കുന്നത് ദീനില് കടുപ്പം വരുത്തലാകുന്നു” (من التشدد في الدين التزام السنن والآداب كالتزام الواجبات ) എന്നാണല്ലോ ശാഹ് വലിയ്യുലാഹി റഹി ഹുജ്ജത്തുല്ലാഹി യില് വിശദീകരിച്ചത്.\nപെരുന്നാള് ബലിയില് കടുപ്പം കൂടിയോ?!\nകൂടിയെന്നാണ് മനസിലാകുന്നത്. ശാഫി സ്കൂള് പ്രകാരം, ‘സുന്നത്ത് മുഅക്കദ’യാണ് പെരുന്നാള് ബലി. ഫര്‍ദ് എന്ന അര്‍ത്ഥത്തില് ഉള്ള വാജിബ് ആയി മറ്റുള്ളവരും ഗണിക്കുന്നില്ല. ഒരുപാട് പുണ്യമുള്ള, ദൈവ സമര്‍പ്പണം പ്രകടമായ ഒരു ഇബാദത്ത് തന്നെയാണത്. സാഹചര്യങ്ങള് മാറുമ്പോള് തല്‍ക്കാലം മാറ്റിവെക്കാന് എളുപ്പത്തില് അനുവദിച്ചിട്ടുള്ള കാര്യങ്ങളാണ് ഫര്‍ദ് ഒഴിച്ചുള്ളവ. ഫര്‍ദ് പോലും വളരെ ലളിതമായി ചെയ്ത് തീര്‍ക്കാന് ചില പ്രത്യേക ഘട്ടങ്ങളില് അനുവദിക്കുന്നു. പെരുന്നാള് ബലിയെ ആരൊക്കെയോ ചേര്‍ന്ന് സുന്നത്തിനപ്പുറം കൊണ്ടുവെച്ചത് കൊണ്ടാണ് അത് തല്‍ക്കാലം മാറ്റിവെക്കുന്ന കാര്യം ചിലര്‍ക്ക് ആലോചിക്കാന് പോലും സാധിക്കാത്തത്. എന്നാല്, എത്രയെത്ര സുന്നത്തുകള് നിരന്തരം അവനവന്‍റെ സൌകര്യത്തിന് മാറ്റിവെക്കുന്നു എന്ന കാര്യം നാം വിസ്മരിക്കുന്നു. വില കുറക്കാന് വേണ്ടി പറയുകയല്ല, വില കൂട്ടാതിരിക്കാന് ഉണര്‍ത്തുകയാണ്: ഉപേക്ഷിച്ചാല് കുറ്റമില്ലാത്ത കാര്യത്തെയാണ് സുന്നത്ത്, മുസ്തഹബ്ബ് എന്നെല്ലാം വിളിക്കുക.\nപ്രത്യക്ഷ മതവിധികളെല്ലാം സാധാരണ അന്തരീക്ഷത്തിലേക്ക് മാത്രം ബാധകമാകുന്നതാണ്. സാഹചര്യം നോക്കി സുന്നത്തുകളെ/ പുണ്യങ്ങളെ നിയന്ത്രിക്കാനുള്ള പാടവം കൂടി ദീന് പഠിപ്പിക്കുന്നുണ്ട്. മുകളില് വായിച്ചില്ലേ ഒട്ടേറെ സന്ദര്‍ഭങ്ങള്. അത് സാഹചര്യങ്ങളില് ഒരിനം മാത്രമാണ്. അതായത്, ജനങ്ങളുടെ ധാരണ തിരുത്തുക എന്നത്. അതിനേക്കാള് പ്രധാനമായ ഒരു സാഹചര്യമാണ് സമ്പത്തും ശരീരവും അടിയന്തിര മേഖലയിലേക്ക് തിരിച്ചു വിടേണ്ട ഘട്ടം.\nഒരു ഹജ്ജല്ല , നൂറു ഹജ്ജ്\nമഹാനായ ബിശ്റു അല് ഹാഫി അവര്‍കളെ സമീപിച്ച് ഒരാള് പറഞ്ഞു:\n“ഞാന് ഹജ്ജിനു പോകുകയാണ്; വല്ല നിര്‍ദ്ദേശവും നല്‍കാനുണ്ടോ?”\n“എത്ര സംഖ്യ ചെലവിന് കരുതിയിട്ടുണ്ട്?” ബിശ്ര് ചോദിച്ചു.\n‘രണ്ടായിരം ദിര്‍ഹം എന്ന് പ്രതിവചിച്ചപ്പോള് ബിശ്ര് ചോദിച്ചു:\n“ഹജ്ജ് കൊണ്ട് എന്താണ് താങ്കളുടെ ഉദ്ദേശ്യം? നാടിനോടുള്ള വിരക്തിയും പുണ്യഗേഹം കാണാനുള്ള ആഗ്രഹവുമാണോ? അല്ലെങ്കില് അല്ലാഹുവിന്റെ പൊരുത്തം കാക്ഷിച്ചു കൊണ്ടാണോ ഈ യാത്ര?”\nഅല്ലാഹുവിന്റെ പൊരുത്തം കാംക്ഷിച്ചു കൊണ്ടാണ് തന്റെ തീര്‍ത്ഥാടനം എന്നായിരുന്നു മറുപടി. ”\nവീട്ടിലിരുന്നു കൊണ്ടു തന്നെ ഈ രണ്ടായിരം ദിര്‍ഹം ചെലവഴിച്ചുകൊണ്ട് ഉറപ്പായും അല്ലാഹുവിന്റെ പൊരുത്തം സാധിക്കുമെങ്കില് താങ്കള് അതിന് തയ്യാറാണോ?” ബിശ്ര് ചോദിച്ചു.\nഅതേ എന്ന് ആഗതന് പറഞ്ഞപ്പോള് ബിശ്ര് വിശദീകരിച്ചു:\n“താങ്കള് പോയി ഈ സംഖ്യ പത്തുപേര്‍ക്ക് കൊടുക്കുക. കടം വീട്ടാനായി ഒരു കടക്കാരനും, ജഡ നന്നാക്കാനായി ഒരു ദരിദ്രനും, കുടുംബത്തിന്റെ പട്ടിണി തീര്‍ക്കാനായി ഒരു കുടുംബനാഥനും, അനാഥയെ സന്തോഷിപ്പിക്കുവാനായി അവന്റെ പരിപാലകനും എന്ന ക്രമത്തില് കൊടുക്കുക. ഒരാള്‍ക്കു തന്നെ കൊടുക്കാന് നിന്റെ മനസ്സ് ധൈര്യം കാണിക്കുന്നുവെങ്കില് അങ്ങനെ ചെയ്യുക.”\nഹജ്ജ് കരുതി വന്ന ആ ഭക്ത നോട് മഹാ ഗുരു ബിശ് ര് കാര്യം വ്യക്തമാക്കി കൊടുത്തു:\n.. فإن ادخالك السرور على قلب المسلم وإغاثة اللهفان وكشف الضر وإعانة الضعيف أفضل من مائة حجة بعد حجة الإسلام..\n“മുസ്ലിംകളുടെ ഹൃദയത്തിൽ സന്തോഷം ഉണ്ടാക്കുന്നതും നിരാലംബ രെ സഹായിക്കുന്നതും പ്രയാസം നീക്കുന്ന തും ദുര്‍ബല രെ സഹായിക്കുന്നതും, നിര്‍ബന്ധ ഹജ്ജ്ന് ശേഷം ചെയ്യുന്ന നൂറ് ഹജ്ജ്നേക്കാൾ മഹത്തരമാണ്.\nപോയി ഞാന് പറഞ്ഞപോലെ ചെയ്യൂ. നിന്റെ മനസ്സ് എന്ത് പറയുന്നു?”\nഹജ്ജ് നു യാത്ര ചെയ്യാനാണ് എനിക്ക് കൂടുതൽ താല്‍പര്യം”, അയാൾ പറഞ്ഞു.\nഒന്ന് ചിരിച്ചു കൊണ്ട് അയാളോട് മഹാന് ഉണര്‍ത്തി: “കച്ചവടത്തിലെ അഴുക്കും ഹറാ൦ മിശ്രിതവും അടങ്ങിയ അശുദ്ധ സമ്പാദ്യം ആകുമ്പോള് മനസ്സ് ഇങ്ങനെത്തന്നെയാണ് പ്രേരിപ്പിക്കുക. പക്ഷേ അല്ലാഹു ഭക്തന് മാരി ല് നിന്നേ സ്വീകരിക്കുകയുള്ളൂ ട്ടോ “\nഅറിവിനേക്കാള് പ്രധാനം അലിവ്\nനമ്മുടെ ഇമാ൦ ജലാലു ദ്ദീനുല്‍മഹല്ലി റഹി യുടെ ജീവിത കഥ പറയട്ടെ..\nഅദ്ധേഹം ദര്‍സിനേക്കാൾ ജീവ കാരുണ്യ പ്രവര്‍ത്തനത്തിന് പ്രാധാന്യം കൊടുത്തിരുന്ന മാതൃകാജ്ഞാനിയായിരുന്നു.\nതന്റെ നാട്ടിലെ (സ്ത്രീ പുരുഷ) വൃദ്ധരെ സേവിക്കുക അദ്ദേഹത്തിന്റെ പതിവായിരുന്നു. അവര്‍ക്ക് വേണ്ട വസ്തുക്കള് അങ്ങാടിയില് പോയി വാങ്ങിച്ചു കൊടുക്കൂമായിരുന്നു. ആരെന്തു ആവശ്യവുമായി വന്നാലും, അത് പരിഹരിക്കാന് ദര്‍സ് നിര്‍ത്തി ഇറങ്ങുമായിരുന്നു.\nഒരിക്കല് ഒരു വൃദ്ധ വന്ന്, അങ്ങാടിയില് നിന്നും കുറച്ച് എണ്ണ വാങ്ങികൊടുക്കാൻ ആവശ്യപ്പെട്ടു. ഇമാം മഹല്ലി റഹി ദര്‍സ് നിര്‍ത്തി വെച്ചു എണ്ണ വാങ്ങാൻ ഇറങ്ങി.\nചിലര് ചോദിച്ചു : ഒരു വൃദ്ധയ്ക്ക് എണ്ണ വാങ്ങാൻ വേണ്ടി ജ്ഞാന വിനിമയ സദസ്സ് ഉപേക്ഷിച്ചു പോവുകയാണോ അങ്ങ്?! “\nഅദ്ധേഹം പ്രതിവചിച്ചു :” അതേ, അവരുടെ ആവശ്യം നിര്‍വ്വഹിച്ചു കൊടുക്കുന്നതാണ് ഇപ്പോൾ മുഖ്യം”.\nമഹാനവർകള് അധിക നേരത്തും, ഇങ്ങനെ വൃദ്ധ സേവനത്തിന് പുറത്തു പോകുക നഗ്നപാദൻ ആയിട്ടാണ്.\nകോരിച്ചൊരിയുന്ന മഴയുള്ള രാത്രികളില് പോലും അദ്ധേഹം പുറത്തിറങും. “ആര്‍ക്കെങ്കിലും (തണുപ്പ് അകറ്റാനുള്ള) തീക്കട്ടയോ വെളിച്ചമോ വേണമെങ്കിൽ ഞാന് എത്തിച്ചു തരാം”, അതായിരുന്നു അദ്ദേഹത്തിന്റെ ആഗ്രഹം. എന്നിട്ട് ഓരോ വൃദ്ധ കുടിലുകളി ലും അദ്ധേഹം എത്തും. “വല്ല സഹായവും ആവശ്യമുണ്ടോ?”\nഒരുവേള, ശൈഖ് മഖ ്സീ, ശൈഖ് ജൌജരീ എന്നിവർ ഇമാം മഹല്ലി യോട് ‘പണ്ഡിതോചിതമായി’ ചോദിച്ചു :” ചൂടുള്ള എണ്ണ വാങ്ങികൊടുക്കുക, തീകട്ട കൊണ്ടുകൊടുക്കുക ഇതെല്ലാം ഞങ്ങൾക്ക് അറിവ് പകര്‍ന്നു തരുന്നതിനേക്കാൾ താങ്കൾക്ക് പ്രധാനം ആയതിന്റെ കാര്യം എന്താണ്?! “\nഅദ്ധേഹം കാര്യം വ്യക്തമാക്കി :\n” മനസ്സുകളില് സന്തോഷം നിറയ്ക്കുക എന്നതാണ് ഇതിന്റെയെല്ലാം മര്‍മ്മം. ആവശ്യക്കാരന് തന്റെ ആവശ്യം നിര്‍വ്വഹിച്ചു കിട്ടുമ്പോൾ പെരുത്ത് സന്തോഷം ഉണ്ടാകും. നിങ്ങള്‍ക്ക് അറിവ് പകര്‍ന്നു തരുംപോൾ നിങ്ങള്‍ക്കു ഉണ്ടാകുന്ന സന്തോഷത്തേക്കാൾ.”\nഅദ്ധേഹം തന്റെ ഗുരു ജലാലുദ്ദീൻ ജിവാലീ അവര്‍കളുടെ അനുഭവം അനുസ്മരിച്ചു. ഗുരു ഒരു വൃദ്ധ യ്ക്ക് പത്തിരി ഉണ്ടാക്കി കൊണ്ടുകൊടുക്കുന്നത് കണ്ടപ്പോൾ, നിങ്ങൾ എന്നോട് ചോദിച്ച പോലെ ഞാന് ചോദിച്ചതാണ്. അന്ന് അദ്ധേഹം പറഞ്ഞത് ഇങ്ങനെ :\n“നാം നമ്മുടെ ആയുസ്സ് അറിവുവ്യാപന വേദിയില് കത്തിച്ചു തീര്‍ത്തു. അറിയാമല്ലോ, അറിവിന്റെ അപകടം ധാരാളമാണ്. അതിൽ നിന്നും രക്ഷപ്പെട്ടവർ നന്നേ ചുരുക്കം. മരണപ്പെട്ട ഒറ്റ പണ്ഡിത നെയും കിനാവില് കണ്ടതായി കാണില്ല, അദ്ധേഹം ഇങ്ങനെ പറയാതെ: ‘അറിവ് നിമിത്തം എനിക്ക് കാര്യമായി ഗുണം ലഭിച്ചില്ല. അപകടം കൂടുതൽ ആണല്ലോ അറിവിന്. എന്നാല് നിസ്സഹായരായ ആളുകളെ സഹായിക്കുന്നത് കൊണ്ട് ഗുണമുണ്ടായി. എനിക്ക് അല്ലാഹു മാപ്പു നല്കിയത് അതുകൊണ്ടൊക്കെ ആയിരിക്കാം.’\nനിസ്കാരം നിര്‍ത്തി രക്ഷാ പ്രവര്‍ത്തനം\nകേരള മുസ്ലിം കള് ഇസ്ലാമിക ജീവിതം പഠിക്കുന്ന കി താ ബു കളില് ഒന്നാണ്, ശൈഖ് സൈനുദ്ദീന് മഖദൂ൦ രചിച്ച ഫത്ഹുല് മുഈൻ. അതിലെ എതാനും വരികളാണ് താഴെ.\nﻭﻟﻮ ﺭﺃﻯ ﻣﺼﻞ ﻧﺤﻮ ﺣﺮﻳﻖ ﺧﻔﻒ ﻭﻫﻞ ﻳﻠﺰﻡ ﺃﻡ ﻻ؟ ﻭﺟﻬﺎﻥ ﻭاﻟﺬﻱ ﻳﺘﺠﻪ ﺃﻧﻪ ﻳﻠﺰﻣﻪ ﻹﻧﻘﺎﺫ ﺣﻴﻮاﻥ ﻣﺤﺘﺮﻡ ﻭﻳﺠﻮﺯ ﻟﻪ ﻹﻧﻘﺎﺫ ﻧﺤﻮ ﻣﺎﻝ ﻛﺬﻟﻚ.\nﻭﻣﻦ ﺭﺃﻯ ﺣﻴﻮاﻧﺎ ﻣﺤﺘﺮما ﻳﻘﺼﺪﻩ ﻇﺎﻟﻢ ﺃﻭ ﻳﻐﺮﻕ ﻟﺰﻣﻪ ﺗﺨﻠﻴﺼﻪ ﻭﺗﺄﺧﻴﺮ ﺻﻼﺓ ﺃﻭ ﺇﺑﻄﺎﻟﻬﺎ ﺇﻥ ﻛﺎﻥ ﻓﻴﻬﺎ ﺃﻭ ﻣﺎﻻ ﺟﺎﺯ ﻟﻪ ﺫﻟﻚ ﻭﻛﺮﻩ ﻟﻪ ﺗﺮﻛﻪ.\nفتح المعين ١٧٦\nസാരം : “ദൈവവുമായി സ്വകാര്യ സംഭാഷണം ചെയ്യുന്ന നിസ്കാര ത്തില് ഏര്‍പ്പെട്ടിരിക്കുന്ന ഒരാൾ അങ്ങേപ്പുറ ത്ത് തീപടരുന്നതായി കണ്ടാല് (അല്ലെങ്കിൽ അതുപോലുള്ള അത്യാഹിത ങ്ങള്) അത് തടയാൻ സമയം കിട്ടുമെങ്കി ല് നിസ്കാരം ലഘൂകരിക്കണം. ദീര്‍ഘിപ്പിക്കരുത് . അത് നിര്‍ബന്ധമാണോ അല്ലയോ? രണ്ട് തരമാണ് സന്ദര്‍ഭം. ബഹുമാനം അര്‍ഹിക്കുന്ന ജീവനെ രക്ഷിക്കാൻ ആണെങ്കിൽ നിര്‍ബന്ധമായും നിസ്കാരം എളുപ്പത്തിൽ അവസാനിപ്പി ക്കണം. സ്വത്ത് പോലുള്ളത് രക്ഷപ്പെടുത്താന് ആണെങ്കിൽ നിസ്കാരം ലഘൂകരിക്കാവു ന്നതാണ് (നിസ്കരിച്ചു കഴിഞ്ഞ് ചെന്നാലും മതി എന്ന ഘട്ടത്തിൽ).\nഎന്നാൽ, വിലമതിക്കുന്ന ജീവനെ അക്രമി ആക്രമിക്കാൻ കരുതി വരുന്നത് കണ്ടാല്, അല്ലെങ്കിൽ ആ ജീവൻ വെള്ളത്തിൽ മുങ്ങി താഴുന്നത് കണ്ടാല് എത്രയും വേഗം ആ ജീവൻ രക്ഷിക്കാൻ ശ്രമിക്കണം. നിസ്കാരത്തില് പ്രവേശിക്കുന്നെയുള്ളൂ എങ്കിൽ പിന്നെ നിസ്കരിക്കാം എന്ന് വെക്കുക. നിശ്ചയിച്ച സമയം കടന്നു പോയാലും ശരി. നിസ്കാര ത്തില് പ്രവേശിച്ച സമയമാണങ്കി ല് അത് കട്ട് ചെയതു രക്ഷാ പ്രവര്‍ത്തനത്തില് ഏര്‍പ്പെടാന് നോക്കണം. വീട്, വാഹനം തുടങ്ങിയ സ്വത്തുക്കള് നഷ്ട മാകുന്നതാണ് കാണുന്നത്ങ്കിൽ പോലും നിസ്കാരം പിന്നീട് ആകാം, കൈ അടിക്കാം. സമ്പത്ത് നഷ്ടമാകുന്നത് കണ്ടില്ലെന്ന് വെക്കുന്നത് അനുചിതമായ നടപടിയാണ്. “\n1. ഇവിടെ ജീവനും സ്വത്തും സ്വന്തക്കാരുടെ ആകണം എന്നില്ല. മുസ്ലിം അമുസ്ലിം വ്യത്യാസം ഇല്ല. മനുഷ്യന്, മൃഗം എന്ന വ്യത്യാസവും ഇല്ല.\n2. സാധാരണ പ്രയാസ സമയത്ത് അടുത്തടുത്ത എതാനും നിസ്കാര ങ്ങള് ഒരു സമയത്ത് ചുരുക്കി ചെയ്യാം. എന്നാൽ ജീവനും സ്വത്തും രക്ഷിക്കാൻ ഉള്ള പ്രവര്‍ത്തനങ്ങള്‍ക്ക് വേണ്ടി സമയ പരിധി വിട്ട് നിസ്കരിക്കാവുന്നതാണ്.\n3. മനുഷ്യ സേവനമാണ് അടിയന്തര മായി ദൈവം ആവശ്യപ്പെടുന്നത്. നോമ്പും ഇപ്രകാരം തന്നെ.\n4.സ്വത്ത് ചെറുതോ വലുതോ ആകട്ടെ. എന്നാല് ജീവന് നല്‍കുന്ന പ്രാധാന്യം അതിനില്ല.\nഹജ്ജ്, ഉമ്ര എത്ര പുണ്യകരമാണ്. നാട്ടിലെ ജനങ്ങ്ങള് സാമ്പത്തിക പ്രയാസത്തില് കഴിയുമ്പോള് ഹജ്ജിനോ ഉമ്രയ്ക്കോ രണ്ടാമത് പോകുന്നത് നിര്‍ത്തിവെക്കാന് പഠിപ്പിച്ച ഇമാമുമാരെ നാം പരിചയപ്പെട്ടു. ഫര്‍ദ് കര്‍മ്മങ്ങള്‍ക്ക് ശേഷം ഏറ്റവും പുണ്യകരമായ ഇബാദത്ത് ആണല്ലോ അറിവ് നേടലും പകരലും. പക്ഷേ, പ്രയാസപ്പെടുന്ന ദുര്ബ്ബലര് കൈ അകലത്തില് ഉള്ളപ്പോള് അവരെ ശുശ്രൂഷിക്കലാണ് മജ്ലിസുല് ഇല്മിനേക്കാള് പുണ്യകരം എന്ന് പഠിപ്പിച്ച ഇമാമുമാരെയും നാം കണ്ടു. ഇസ്ലാമില് നിസ്കാരത്തെക്കാള് പ്രധാനമായ ഒരു കര്‍മ്മ ഇബാദത്ത് ഉണ്ടോ? നിസ്കാരം വഖ്ത് തെറ്റിച്ചുപോലും രക്ഷാപ്രവര്‍ത്തനത്തിലേക്ക് ചാടണം എന്ന് പഠിപ്പിച്ചവരെയും നാം കണ്ടു.\nഒന്ന് മനസ്സിരുത്തി ചിന്തിക്കൂ, ഇസ്ലാമിന്‍റെ കല്പനകളുടെ പദവിയും അവയിലടങ്ങിയ മാനുഷിക പരിഗണനയുടെ അളവും തിരിച്ചറിഞ്ഞു ചിന്തിക്കണം. പെരുന്നാള് ബലി ഒരു ശിആര് ആണ്. ജമാഅത്ത് നിസ്കാരം പോലെ. സമ്മര്‍ദ്ധ/ പ്രതികൂല സാഹചര്യത്തില് നാം ജമാഅത്ത് നിസ്കാരം എന്തുചെയ്യും? കുറച്ചുപേര് നിര്‍വ്വഹിക്കും. ബാക്കി യുള്ളവര് തനിച്ച് നിസ്കരിക്കും. ഓര്‍ക്കുക, ജമാഅത്ത് നിലനിര്‍ത്തല് സാമൂഹ്യ ബാധ്യതയാണ്= ഫര്‍ദ് കിഫായ. എന്നാല് ബലിയോ? സാമൂഹ്യ സുന്നത്തും. അപ്പോള്, ഒരു മഹല്ലില് ഒന്നോ രണ്ടോ മൃഗത്തെ അറുത്ത് വേണമെങ്കില് ശിആര് നിലനിര്‍ത്താം. മൃഗം വാങ്ങിയവര് ഇനി അതിനെ അറുത്ത് മാംസം ദുരിത കേന്ദ്രങ്ങളില് എത്തിക്കുക തന്നെ. അവ വിറ്റ് കാശ് കണ്ടെത്തി റിലീഫ് നടത്തണം എന്നില്ല. അതേസമയം, ഇനിയും മൃഗത്തെ വാങ്ങാത്തവര് (ദിവസങ്ങള്‍ക്ക് മുമ്പേ ഉണര്‍ത്തിയതായിരുന്നു) ആ സംഖ്യ റിലീഫ് ആവശ്യത്തിനു തിരിച്ചു വിടുകയാണ് നല്ലത്.\nശ്രദ്ധിക്കുക. ബലി മാംസത്തിനു പകരം അതിന്‍റെ സംഖ്യ ദാനം ചെയ്താല് മതിയോ എന്നൊരു ചര്‍ച്ച നേരത്തെ ഉണ്ട്. സംഖ്യ നല്‍കിയാലും ബലി കര്‍മ്മം ആയി ഗണിക്കുമോ എന്ന നിലയ്ക്കുള്ള ചര്‍ച്ചയാണത്. ഫിത്വര് സകാത്ത് പോലെ . ധാന്യം നല്‍കണോ സംഖ്യ നല്‍കണോ എന്ന ചര്‍ച്ച പോലെ. എന്നാല്, ഇവിടെ പറഞ്ഞത് അതല്ല, ബലി ഒഴിവാക്കുക എന്നാണ്. അതിനു പകരം ആ പണം ദാനം ചെയ്യുക എന്ന്. അത് ബലിയല്ല. ബലി എന്ന ഇബാദത്ത് ആയിട്ടല്ല എടുക്കുക. സാഹചര്യത്തിലെ അനിവാര്യമായ സ്വദഖ ആയാണ്. ഹജ്ജിനു ചെലവാകുന്ന പണം സദഖ ചെയ്യുന്നപോലെ. ആ സദഖ ഹജ്ജ് ആയിട്ടല്ല എടുക്കുക. എന്നാല്, ഹജ്ജിനേക്കാള് പുണ്യകരമായ ഇബാദത്ത് ആയാണ്. അതുതന്നെയാണ് ബലി നിര്‍ത്തി യോ / കുറച്ചോ സംഖ്യ ദാനം ചെയ്താലും സംഭവിക്കുന്നത്.\nബലി നിര്‍ത്തിവെക്കാനോ കുറയ്ക്കാനോ പറയുമ്പോഴേക്കും ഇസ്ലാമിലെ മഹാ ഇബാദത്ത് മുടക്കം വരുത്തുന്നതായി ചിലര്‍ക്ക് തോന്നുന്നത്, ഫിഖ്ഹോ അതിന്‍റെ ഉസ്വൂലോ ഇസ്‌ലാമിക ചരിത്രമോ ദീനിന്‍റെ മാനുഷിക മുഖമോ വേണ്ടപോലെ മനസ്സിലാക്കാത്തത് കൊണ്ടാണ്. ബലി നടത്താൻ ആലോചിച്ച ഒരാളുടെ വീട്ടിലും പരിസരത്തും ആയിരുന്നു പ്രളയം ഉണ്ടായത്ങ്കില് അദ്ധേഹം തന്റെ ബലി എന്തു ചെയ്യുമായിരിക്കും എന്ന് ഊഹിക്കാമല്ലോ. തന്റെ സഹോദരൻ തന്റെ ശരീര ത്തിലെ ഒരു ഭാഗമാണെന്ന് കൂടി തിരിച്ചറിയാൻ സാധിക്കും എങ്കിൽ കാര്യം സരളമായേനെ. എന്നാല്, ബലിയില് നിന്നും പിന്മാറുവാനുള്ള ഒരു സൂത്രമായി ദാനധര്‍മ്മത്തെ അവതരിപ്പിക്കുന്നവര് നഷ്ടക്കാര് തന്നെ. അവര് ബലി നടത്തുന്നില്ല, ദാനം ചെയ്യുന്നുമില്ല എങ്കില്.\nപെരുന്നാള് അടുത്തു. ഈ വര്ഷം വേണ്ടപോലെ ബലി നിയന്ത്രിക്കാന് കഴിയണം എന്നില്ല. എന്നാല് അടുത്ത വര്‍ഷങ്ങളില് ആലോചിക്കാം. ഹജ്ജ് കഴിഞ്ഞ ഉടന് വരവായി, ഉമ്ര ഹജ്ജ് ഗ്രൂപ്പുകാരുടെ പരസ്യങ്ങളും പിടിവലികളും. ഓര്‍ക്കുക, രണ്ടാമത്തെ ഹജ്ജ്/ഉമ്ര യാണെങ്കില് പിന്മാറുക. വിശിഷ്യാ സ്ത്രീകള്. ഇലാഹീ പ്രീതി ലഭിക്കാന് നമ്മുടെ നാട്ടില് അവസരങ്ങള് എമ്പാടുമുണ്ട്. ഹജ്ജ്/ഉമ്ര ഗ്രൂപ്പുകാര് ഇതൊന്നും തുറന്നു പറയില്ല. മറ്റു ‘ഇബാദത്ത്’കളും ഇതുപോലെ നിയന്ത്രിക്കാന് കഴിയണം.\nആവശ്യക്കാര്‍ക്ക് ഉപകരിക്കാതെ കാഷ് പെട്ടിയില് വെച്ച് ഇബാദത്തുകളില് മുഴുകുന്ന ധനിക ഭക്തരെ ഇമാം ഗസ്സാലി പിടികൂടിയത് ഓര്‍ക്കുന്നു. സ്വന്തം തൊടി യിലെ പട്ടിണി പാവത്തിനെ വളരാൻ അനുവദിക്കാതെ, ആളുകൾ കാണുന്ന വിധം മസ്ജിദ് അലങ്കരിക്കുന്നതില് ചെലവഴിക്കാന് ആവേശം കാണിക്കുന്ന കപട ധര്‍മ്മ ക്കാരെ യും അദ്ധേഹം തൊലിയുരിക്കുന്നു.\nതിരുനബി സ്വ അരുളി :\nمن مشى في حاجة أخيه كان خيرا له من اعتكاف عشر سنين،… (حاكم)\n” തന്റെ സഹോദരന്റെ ഒരാവശ്യ൦ നിര്‍വ്വഹിക്കാന് ഒരാൾ ഇറങ്ങിയാ ല് പത്തു വര്‍ഷം മസ്ജി ദി ല് ഇഅ തി കാ ഫ് ഇരിക്കുന്ന തി നേ ക്കാ ൾ ഉത്തമമാണ് “..\nഅല്ലാഹു നമ്മില് നിന്നും ആവശ്യപ്പെടുന്നത് സമര്‍പ്പണം ആണ്. അവന്‍റെ അടിയാര്‍കളെ സന്തോഷിപ്പിക്കുന്നതിനേക്കാള് വലിയ സമര്‍പ്പണ മാര്‍ഗ്ഗം ഇല്ലേയില്ല. നബി സ്വ ഉണര്‍ത്തി :\n“أفضل الأعمال إدخال السرور على المؤمنين، كسوت عورته أو اشبعت جوعته أو قضيت له حاجة “\n” സത്യ വിശ്വാസികള് ക്ക് സന്തോഷം ഉണ്ടാക് കുന്ന പ്രവൃത്തികള ത്രേ ഉത്തമ കര്‍മ്മങ്ങള്: അവ ര് ക്ക് നഗ്നത മറയ്ക്കാനുള്ള വസ്ത്രം നല്‍കിയും വിശപ്പ് മാറ്റാൻ ഭക്ഷണം നല്‍കിയും മറ്റു ആവശ്യങ്ങള് പരിഹരിച്ചു ൦.. “\nഅവനുമായുള്ള തന്‍റെ കണക്ഷന് കേവലം സോഷ്യലിസ്റ്റ് മനോഭാവത്തില് അല്ലെന്ന് ബോധ്യപ്പെടുത്താന് നിര്‍ബന്ധമായ ‘പക്കാഇബാദത്ത്കള്’ കണിശമായും അനുഷ്ടിക്കുക.\nഅല്ലാഹു അഅ് ലം.


Thiruvananthapuram Citizen News-ലൈറ്റ് മെട്രോ: ഡി.എം.ആര്.സി. പിന്‍വാങ്ങുന്നു; ഓഫീസുകള് പൂട്ടാന് തീരുമാനം- Mathrubhumi\nലൈറ്റ് മെട്രോ: ഡി.എം.ആര്.സി. പിന്‍വാങ്ങുന്നു; ഓഫീസുകള് പൂട്ടാന് തീരുമാനം\nതിരുവനന്തപുരം: വിവാദങ്ങളും ഉദ്യോഗസ്ഥരുടെ പ്രതിലോമകരമായ ഇടപെടലുകളും കാരണം ലൈറ്റ് മെട്രോ പദ്ധതിക്കായുള്ള ഡി.എം.ആര്.സി.യുടെ ഓഫീസുകള് പൂട്ടാന് തീരുമാനമായി. ലൈറ്റ് മെട്രോ പദ്ധതിക്കായി തിരുവനന്തപുരം, കോഴിക്കോട് നഗരങ്ങളില് തുറന്ന ഡി.എം.ആര്.സി.യുടെ ഓഫീസുകളാണ് പൂട്ടുക. തിങ്കളാഴ്ച വൈകുന്നേരത്തോടെ ഓഫീസുകള് പൂട്ടാനുള്ള കോര്‍പ്പറേറ്റ് ഓഫീസില്‍നിന്നുള്ള നിര്‍ദേശം ഡി.എം.ആര്.സി.യുടെ ഓഫീസുകളിലെത്തി. പദ്ധതിയില് ഏറെ ശുഭാപ്തിവിശ്വാസം ഇതുവരെ പ്രകടിപ്പിച്ചിരുന്ന ഇ.ശ്രീധരനും ഇതോടെ പിന്‍വാങ്ങുകയാണെന്നാണ് സൂചന.\nലൈറ്റ് മെട്രോ പദ്ധതിയുമായി ബന്ധപ്പെട്ട് അനിശ്ചിതത്വം നിലനില്‍ക്കുന്ന പശ്ചാത്തലത്തിലാണ് ഇനി ഓഫീസുകള് തുടരേണ്ടതില്ലെന്ന് ഡെല്‍ഹി മെട്രോ റെയില് കോര്‍പ്പറേഷന്റെ കോര്‍പ്പറേറ്റ് ഓഫീസ് നിര്‍ദേശം നല്‍കിയിരിക്കുന്നത്. ലൈറ്റ് മെട്രോ പദ്ധതിക്കായി ഡി.എം.ആര്.സി. തയ്യാറാക്കിയ വിശദപഠന റിപ്പോര്‍ട്ട് ഈ മാസം 12നാണ് കേന്ദ്രസര്‍ക്കാരിന് സംസ്ഥാനം കൈമാറിയത്. എന്നാല്, ഈ റിപ്പോര്‍ട്ടിനൊപ്പം നല്‍കിയ കത്തില് നിര്‍മാണച്ചുമതല ഡി.എം.ആര്.സി.ക്ക് നല്‍കുന്നതിനെക്കുറിച്ചോ ധനസമാഹരണ മാര്‍ഗത്തെക്കുറിച്ചോ വ്യക്തതയുണ്ടായിരുന്നില്ല. വാക്കാലുള്ള നിര്‍ദേശമാണ് കോര്‍പ്പറേറ്റ് ഓഫീസില്‍നിന്ന് നല്‍കിയിരിക്കുന്നതെന്ന് ഡി.എം.ആര്.സി. ഉദ്യോഗസ്ഥര് വ്യക്തമാക്കി. ഇ.ശ്രീധരനുമായുള്ള കൂടിയാലോചനയ്ക്കുശേഷമാണ് ഓഫീസുകള് പൂട്ടാനുള്ള തീരുമാനത്തിലെത്തിയതെന്നാണ് സൂചന. വിദേശത്തായിരുന്ന ശ്രീധരന് തിങ്കളാഴ്ചയാണ് നാട്ടിലെത്തിയത്. ഓഫീസുകള് പൂട്ടാനുള്ള നിര്‍ദേശം ലഭിച്ചതിന് പിന്നാലെ ഡി.എം.ആര്.സി. ഉദ്യോഗസ്ഥര് കെ.എം.സി.എല്. എം.ഡി. ഷേക്ക് പരീതിനെ വിവരം ധരിപ്പിച്ചു.\nതിരുവനന്തപുരത്തെ ഓഫീസാകും ഉടന് അടയ്ക്കുക. എന്നാല്,\nകോഴിക്കോട് മേല്‍പ്പാലം നിര്‍മാണച്ചുമതല ഡി.എം.ആര്.സി.യ്ക്കുണ്ട്. ഇതിന്റെ ചുമതലയുള്ള ഉദ്യോഗസ്ഥരെ മാത്രം നിലനിര്‍ത്താനാണ് തീരുമാനം.\nലൈറ്റ് മെട്രോ പദ്ധതിയുടെ തുടര്‍പ്രവര്‍ത്തനങ്ങളില്‍നിന്ന് ഡി.എം.ആര്.സി.യെയും ശ്രീധരനെയും ഒഴിവാക്കാന് ദീര്‍ഘനാളായി ഒരുവിഭാഗം രംഗത്തുണ്ട്. രാജ്യത്തിന്റെ വിവിധയിടങ്ങളില് മെട്രോ പദ്ധതികള് പൂര്‍ത്തീകരിക്കുകയും ഇപ്പോള് പദ്ധതികള് നടത്തിക്കൊണ്ടിരിക്കുകയും ചെയ്യുന്ന ഡി.എം.ആര്.സി. ഇവിടെ പിന്‍വാങ്ങുന്നതോടെ ലൈറ്റ് മെട്രോ പദ്ധതി അനിശ്ചിതത്വത്തിലാകുമെന്നുറപ്പായി.\nപദ്ധതി സ്വകാര്യപങ്കാളിത്തത്തോടെ നടപ്പാക്കാനാണ് ഒരുവിഭാഗം ഉദ്യോഗസ്ഥര് തുടക്കം മുതല് തന്നെ ആവശ്യപ്പെടുന്നത്. ഹൈബ്രിഡ് പി.പി.പി.യിലൂടെ പദ്ധതി നടപ്പാക്കണമെന്ന് ധനവകുപ്പും ആവശ്യപ്പെടുന്നു. നടപടിക്രമങ്ങളില് നിയമപരമായ സുതാര്യത ഉറപ്പാക്കാനും സര്‍ക്കാരിന്റെ സാമ്പത്തികസ്ഥിതി പ്രശ്‌നമാകാതിരിക്കാനുമാണ് ഈ നിര്‍ദേശം മുന്നോട്ടുെവച്ചിട്ടുള്ളതെന്നാണ് ഇവരുടെ വാദം. ഡി.എം.ആര്.സി.യുമായി ചേര്‍ന്ന് പദ്ധതി നടപ്പാക്കുന്നതിനെതിരെ ധനവകുപ്പ് രേഖപ്പെടുത്തിയ വിയോജനക്കുറിപ്പോടെയാണ് മന്ത്രിസഭയുടെ പരിഗണനയ്‌ക്കെത്തിയത്.\nഎന്നാല്, സ്വകാര്യപങ്കാളിത്തത്തോടെ രാജ്യത്ത് നടപ്പാക്കിയ മെട്രോ പദ്ധതികള് പരാജയമാണെന്ന് ഇ.ശ്രീധരനും ഡി.എം.ആര്.സി. ഉദ്യോഗസ്ഥരും പലവട്ടം സര്‍ക്കാരിന്റെ ശ്രദ്ധയില്‍പ്പെടുത്തിയിരുന്നു.


രാജ്യത്തെ 13 നഗരങ്ങള്‍ക്കു കൂടി സ്മാര്‍ട്ട് സിറ്റി പദവി • Suprabhaatham\nഅതിവേഗത്തില് അടിസ്ഥാന സൗകര്യവികസന പദ്ധതികള് പൂര്‍ത്തിയാക്കിയ ലഖ്‌നൗവാണ് ഒന്നാമത്\nMay 24, 2016 | 9:35 pm IST\nSmart CityVenkaih naidu\nന്യൂഡല്‍ഹി: രാജ്യത്തെ 13 നഗരങ്ങള്‍ക്കു കൂടി കേന്ദ്രസര്‍ക്കാര് സ്മാര്‍ട്ട് സിറ്റി പദവി നല്‍കി. ലഖ്‌നൗ, വാറങ്കല്, പനാജി, ധര്‍മശാല, ഛണ്ഡിഗഢ്, റായ്പൂര്, ന്യൂ ടൗണ് കൊല്‍ക്കത്ത, ഭഗല്‍പൂര്, പോര്‍ട്ട്ബ്ലയര്, ഇംഫാല്, റാഞ്ചി, അഗര്‍ത്തല, ഫരീദാബാദ് തുടങ്ങിയ നഗരങ്ങള്‍ക്കാണ് സ്മാര്‍ട്ട് സിറ്റി പദവി അനുവദിച്ചത്.\nതിരുവനന്തപുരം ഉള്‍പ്പെടെ ഏഴു തലസ്ഥാന നഗരങ്ങളെ സ്മാര്‍ട്ട് സിറ്റിയ്ക്കു വേണ്ടി മത്സരിക്കുന്ന നഗരങ്ങളുടെ പട്ടികയില് ഉള്‍പ്പെടുത്തി. കേന്ദ്ര നഗരവികസന മന്ത്രി വെങ്കയ്യ നായിഡുവാണ് ഡല്‍ഹിയില് നടത്തിയ വാര്‍ത്താസമ്മേളനത്തില് ഇതു സംബന്ധിച്ച് പ്രഖ്യാപനം നടത്തിയത്. പാറ്റ്‌ന, ഷിംല, നയാ റായ്പൂര്, ഇറ്റാനഗര്, അമരാവതി, ബംഗളൂരു എന്നിവയാണ് പട്ടികയില് ഉള്‍പ്പെടുത്തിയ മറ്റു തലസ്ഥാന നഗരങ്ങള്.\nകഴിഞ്ഞ ജനുവരിയില് സ്മാര്‍ട്ട്‌സിറ്റിയ്ക്കായുള്ള മത്സരത്തില് പരാജപ്പെട്ടു പോയ 23 നഗരങ്ങളില് നിന്നാണ് 13 നഗരങ്ങളെ തെരഞ്ഞെടുത്തത്. അതിവേഗത്തില് അടിസ്ഥാന സൗകര്യവികസന പദ്ധതികള് പൂര്‍ത്തിയാക്കിയ ലഖ്‌നൗവാണ് ഒന്നാമത്. ഇതോടെ രാജ്യത്തെ സ്മാര്‍ട്ട് സിറ്റികളുടെ എണ്ണം 25 ആയി ഉയര്‍ന്നു.\nഅടിസ്ഥാന സൗകര്യ വികസനത്തില് മികച്ച പ്രകടനം കാഴ്ചവച്ച നഗരങ്ങള്‍ക്കാണ് സ്മാര്‍ട്ട് സിറ്റി പദവി നല്‍കിയതെന്ന് വെങ്കയ്യ നായിഡു പറഞ്ഞു. ഉത്തര്‍പ്രദേശിലെ മീററ്റ്, റായ്ബറേലി, ജമ്മു കശ്മീരിലെ ജമ്മു, കശ്മീര് എന്നീ നഗരങ്ങളുമായി ബന്ധപ്പെട്ട തര്‍ക്കം ഈ നഗരങ്ങളെയെല്ലാം സ്മാര്‍ട്ട്‌സിറ്റിയ്ക്കായുള്ള മത്സരത്തില് പങ്കെടുക്കാന് അനുവദിച്ച് തീര്‍പ്പാക്കുമെന്നും വെങ്കയ്യനായിഡു പറഞ്ഞു. എന്നാല് ഇതില് നിന്ന് യോഗ്യതയുള്ള ഒരു നഗരത്തിനാണ് സ്മാര്‍ട്ട് സിറ്റി അനുവദിക്കുകയെന്നും നായിഡു വ്യക്തമാക്കി.\nതീവ്രവാദികള്‍ക്ക് മതമോ ജാതിയോ ഇല്ല: ഉപരാഷ്ട്രപതി\nഏകസിവില് കോഡ്: മുസ്‌ലിം വ്യക്തിനിയമ ബോര്‍ഡിന്റെ ചോദ്യാവലി ബഹിഷ്‌കരണം സ്വേച്ഛാധിപത്യപരമെന്ന് വെങ്കയ്യ നായിഡു


Kerala Islam !: ഹജ്: ലഗേജ് അനുമതി 44 കിലോ മാത്രം\nഹജ്: ലഗേജ് അനുമതി 44 കിലോ മാത്രം\nമലപ്പുറം: ഹജിനു പോകുന്ന ഓരോ ഹജാജിക്കും കൊണ്ടുപോകാനാവുക 44 കിലോ ലഗേജ് മാത്രം. 10 കിലോ വരെ ഭാരമുള്ള ഹാന്‍ഡ്‌ബാഗും കൊണ്ടു പോകാം. ലഗേജുകള് പരമാവധി 22 കിലോഗ്രാം വരെ വീതം ഉള്‍ക്കൊള്ളുന്ന രണ്ടു ബാഗുകളിലായേ കൊണ്ടുപോകാന് അനുമതിയുള്ളൂ. ലഗേജിനു പരമാവധി 75 സെന്റീമീറ്റര് നീളം, 55 സെന്റിമീറ്റര് വീതി, 28 സെന്റിമീറ്റര് ഉയരം എന്നിങ്ങനയേ ആകാവൂ. ഹാന്‍ഡ്‌ബാഗിന് 22 സെന്റിമീറ്റര് നീളം, 16 സെന്റിമീറ്റര് വീതി, എട്ടു സെന്റിമീറ്റര് ഉയരവുമാകാം. വിശദാംശങ്ങള് സാങ്കേതിക പഠനക്ലാസില് വിതരണം ചെയ്‌ത ഗൈഡില് നല്‍കിയിട്ടുണ്ട്.\nചാക്ക്, സഞ്ചി എന്നിവ കൊണ്ടുപോകുന്നത് അനുവദനീയമല്ല. ഹജാജിമാരുടെ കവര് നമ്പര്, പേര്, വിലാസം, മൊബൈല് നമ്പര് എന്നിവ ബാഗേജില് ഇംഗ്ലീഷില് രേഖപ്പെടുത്തണം. അല്ലാത്തപക്ഷം യാത്രയില് തടസമുണ്ടാകുമെന്നും കേന്ദ്ര ഹജ് കമ്മിറ്റി അറിയിച്ചു. (courtesy:mangalam)\nപോസ്റ്റ് ചെയ്തത് Feroze (tau) ല് വെള്ളിയാഴ്‌ച, സെപ്റ്റംബർ 21, 2012\nപുതിയ വസ്ത്രം, ചെരിപ്പ് തുടങ്ങിയവ ധരിക്കുമ്പോള്\nമ'ഗ്രിബ് ഇന് ശേഷം നിശ്ചയമായും ചൊല്ലേണ്ട പ്രാര്...\nഹജ്ജ് വിമാനങ്ങള് ഇന്നുമുതല്;\nപ്രവാചകനെ അധിക്ഷേപിക്കുന്ന സിനിമക്കെതിരെ ബഹ്റൈന്‍െ...\nദാനം വലിയ സമ്പാദ്യം !!\nദുബായ് കെഎംസിസി പ്രവാസികള്‍ക്കു പുതിയ പെന്‍ഷന് പദ...\nസൗദിയില് ഒരു പെണ് നഗരം ! !\nസംന്യസിയും രാജാവും !!


അനിവാര്യ ജയം തേടി ബ്ലാസ്റ്റേഴ്‌സ്; ജംഷഡ്പൂരിനെതിരായ മത്സരത്തില് അതിജീവിക്കാനുളളത് കടമ്പകളേറെ – Kerala Vision Online\nഅനിവാര്യ ജയം തേടി ബ്ലാസ്റ്റേഴ്‌സ്; ജംഷഡ്പൂരിനെതിരായ മത്സരത്തില് അതിജീവിക്കാനുളളത് കടമ്പകളേറെ\nDecember 4, 2018 5:32 pm\nഇന്ത്യന് സൂപ്പര് ലീഗില് സമനിലക്കുരുക്കില്‍പ്പെട്ട് ഉഴലുന്ന കേരള ബ്ലാസ്റ്റേഴ്‌സിനു മുന്നില് വിജയമല്ലാതെ മറ്റ് വഴികളൊന്നുമില്ല. പോയിന്റ് പട്ടികയില് നിലവില് ഒമ്പത് മത്സരങ്ങളില് നിന്ന് എട്ട് പോയിന്റുമായി ബ്ലാസ്റ്റേഴ്‌സ് ഏഴാം സ്ഥാനത്താണ്. വരും മാച്ചുകള് വിജയിച്ചാല് തന്നെ മറ്റ് ടീമുകളുടെ പ്രകടനം കണക്കിലെടുത്തിരിക്കും ബ്ലാസ്റ്റേഴ്‌സിന്റെ ഭാവി.\nബ്ലാസ്റ്റേഴ്‌സിന്റെ സ്വന്തം തട്ടകമായ കൊച്ചി ജവഹര്‍ലാല് നെഹ്‌റു അന്താരാഷ്ട സ്റ്റേഡിയത്തില് വെച്ചാണ് ജംഷഡ്പൂരിനെതിരായ ഇന്നത്തെ മത്സരം നടക്കുക. തുടര് പരാജയങ്ങള് ടീമിന്റെ ആരാധക പിന്തുണയെ കാര്യമായിത്തന്നെ ബാധിച്ചിട്ടുണ്ട്. കൊച്ചിയില് നടക്കുന്ന കളി ബഹിഷ്‌കരിക്കാനുളള നീക്കമുള്‍പ്പടെ ടീമിനെതിരെ ക്യാംപെയ്‌നുകളും നടക്കുന്നുണ്ടെന്നതാണ് മറ്റൊരു യാഥാര്‍ത്ഥ്യം. ഈ പശ്ചാത്തലത്തില് വലിയ പ്രതിസന്ധികള്‍ക്ക് നടുവില് നിന്ന് വേണം ബ്ലാസ്റ്റേഴ്‌സിന് ജംഷഡ്പൂരിനെ എതിരിടാന്.\nസമനിലയില് കുരുങ്ങി നില്‍ക്കുന്ന കേരള ബ്ലാസ്റ്റേഴ്‌സിന് മുന്നോട്ട് പോകണമെങ്കില് വിജയം അനിവാര്യമാണ്. അതേസമയം ആദ്യനാലിലെത്താന് ജംഷഡ്പൂരിനും ജയിച്ചേ തീരൂ. നിലവില് എട്ട് പോയിന്റുമായി ബ്ലാസ്റ്റേഴ്‌സ് ഏഴാം സ്ഥാനത്തും 15 പോയിന്റുമായി ജംഷഡ്പൂര് അഞ്ചാം സ്ഥാനത്തുമാണുള്ളത്. വൈകീട്ട് 7.30ന് കൊച്ചി ജവഹര്‍ലാല് സ്റ്റേഡിയത്തില് മത്സരം ആരംഭിക്കും.\nRelated Items:blasters, featured, Football, kerala blasters, Sports\nഒരേ ദിവസം രണ്ടു സൂപ്പര് താരങ്ങളുടെ ജന്മദിനം ; ഫുട്‌ബോള് പ്രേമികള്‍ക്ക് ഇന്ന് പിറന്നാള് മധുരത്തിന്റെ ലഹരി\nഎതിരില്ലാത്ത രണ്ട് ഗോളുകള്‍ക്ക് ബ്ലാസ്റ്റേഴ്സിന് തോല്‍വി\nപ്രൊഫസര്‍ക്ക് കീഴില് ബ്ലാസ്റ്റേഴ്‌സ് ഇറങ്ങുന്നു; മത്സരം വൈകിട്ട് കൊച്ചിയില്\nകേരളമില്ലാതെ എന്ത് ജാവ; ഒന്നും രണ്ടുമല്ല കേരളത്തിലെത്തുന്നത്7ഡീലര്‍ഷിപ്പുകള്


പെട്രോള്-ഡീസല് വില ഇന്നും കൂട്ടി | Sutharya Keralam\nസംസ്ഥാനത്ത് ഇന്ധനവില ഇന്നും കൂട്ടി. പെട്രോളിന് 23 പൈസയാണ് ഇന്ന് കൂട്ടിയത്. ഡീസലിന് 27 പൈസയും കൂട്ടി. തിരുവനന്തപുരത്ത് ഒരു ലിറ്റര് പെട്രോളിന് 95 രൂപ 49 പൈസയും ഡീസലിന് 90 രൂപ 63 പൈസയുമാണ് വില. 93.54 രൂപയാണ് കൊച്ചിയില് പെട്രോള് വില. ഡീസലിന് 88.86 രൂപയും. ഈ മാസം പതിമൂന്നാം തവണയാണ് ഇന്ധനവില കൂട്ടുന്നത്.\nകേരളമടക്കമുള്ള സംസ്ഥാനങ്ങളിലെ നിയമസഭാ തെരഞ്ഞെടുപ്പ് കഴിഞ്ഞതിന് പിന്നാലെയാണ് രാജ്യത്തെ ഇന്ധനവില വീണ്ടും ഉയര്‍ന്നത്. അഞ്ച് സംസ്ഥാനങ്ങളിലെ തെരഞ്ഞെടുപ്പ് പ്രക്രിയ ആരംഭിച്ചത് മുതല് എണ്ണകമ്ബനികള് ഇന്ധനവില കൂട്ടിയിരുന്നില്ല. ഫലപ്രഖ്യാപനം വന്നതോടെ വീണ്ടും വിലവര്‍ധന തുടങ്ങിയിരിക്കുകയാണ്. കഴിഞ്ഞ മെയ് മാസം കേരളത്തില് പെട്രോള് വില എഴുപത്തൊന്ന് രൂപയായിരുന്നു.\nPrevious articleറഷ്യന് വാക്സിന് സ്പുട്നിക്കിന്‍റെ നിര്‍മാണം രാജ്യത്ത് ആരംഭിച്ചു\nNext articleവി.കെ. ശ്രീകണ്ഠന് പാലക്കാട് ഡി.സി.സി അധ്യക്ഷ സ്ഥാനം രാജിവെച്ചു


തിരുവനന്തപുരം : 2021-2022 ലെ നെല്ല് സംഭരണം ഊര്‍ജ്ജിതമാക്കുന്നതിനുള്ള നടപടികള് സ്വീകരിച്ചതായി ഭക്ഷ്യപൊതുവിതരണ വകുപ്പ് മന്ത്രി ജി.ആര്.അനില് അറിയിച്ചു. കഴിഞ്ഞ വര്‍ഷം 2,52,160 കര്‍ഷകരില് നിന്നായി സംഭരിച്ച നെല്ലിന്റെ വിലയായ 2101.70 കോടി രൂപ പൂര്‍ണ്ണമായും കൊടുത്തു. 26 കര്‍ഷകര്‍ക്കുള്ള 19.95 ലക്ഷം രൂപ കര്‍ഷകര്‍ക്ക് ലഭ്യമാക്കുവാന് കഴിയാത്തത് ബാങ്ക് അക്കൗണ്ടുമായി ബന്ധപ്പെട്ട സാങ്കേതിക തടസ്സം മൂലമാണെന്നും ഇവര്‍ക്ക് ഉടന് തുക ലഭ്യമാക്കുന്നതിനുള്ള നടപടി സ്വീകരിക്കാന് ബാങ്കുകള്‍ക്ക് നിര്‍ദ്ദേശം നല്‍കിയതായും മന്ത്രി പറഞ്ഞു. പാലക്കാട്, കോട്ടയം, ആലപ്പുഴ, പത്തനംതിട്ട, തിരുവനന്തപുരം ജില്ലകളിലെ നെല്ല് സംഭരണത്തിന്റെ സ്ഥിതി വിലയിരുത്തുന്നതിന് ബന്ധപ്പെട്ട ഉദ്യോഗസ്ഥരുമായി ഓണ്‍ലൈന് യോഗം നടത്തിയിരുന്നു.\nനെല്ല് സംഭരണം നടക്കുന്ന ജില്ലകളില് മില്ല് അലോട്ട്മെന്റ് പൂര്‍ത്തിയായതായും നെല്ല് സംഭരണം നടത്തുന്നതിന് ആവശ്യമായ ഉദ്യോഗസ്ഥരെ വിന്യസിച്ചതായും അദ്ദേഹം അറിയിച്ചു. കൊയ്ത്തുകഴിഞ്ഞ പാടങ്ങളിലെ നെല്ല് പൂര്‍ണ്ണമായും സംഭരിച്ചതായി ഉദ്യോഗസ്ഥര് മന്ത്രിയെ അറിയിച്ചു. മുന് വര്‍ഷത്തേക്കാള് കൂടുതല് കര്‍ഷകരും മില്ലുകളും നടപ്പ് നെല്ല് സംഭരണത്തില് സഹകരിക്കുന്നതായും ഇത്തവണ കഴിഞ്ഞ വര്‍ഷത്തേക്കാള് കൂടുതല് നെല്ല് സംഭരിക്കാന് കഴിയുമെന്നും മന്ത്രി അറിയിച്ചു.


സെക്കന്‍ഡ് ഹാന്‍ഡ് കാര് വിപണി കുതിക്കുന്നു, വില്‍പ്പന നാലിരട്ടി - Malayalam DriveSpark\nPublished: Saturday, April 20, 2019, 10:57 [IST]\nപുതിയ കാര് വാങ്ങുന്നവരുടെ എണ്ണം രാജ്യത്ത് ഇടിയുകയാണ്. കമ്പനികള് ഓഫര് ആനൂകൂല്യങ്ങള് പ്രഖ്യാപിച്ചിട്ടും വില്‍പ്പന ഉയരുന്നില്ല. വിപണി മാന്ദ്യത്തിലേക്ക് നീങ്ങുന്നതു കണ്ട് രാജ്യത്തെ ഏറ്റവും വലിയ കാര് നിര്‍മ്മാതാക്കളായ മാരുതി സുസുക്കി വാഹനങ്ങളുടെ ഉത്പദാനം വെട്ടിക്കുറച്ചു.\nപുതുകാര് വിപണി ആശങ്കകരമായ രീതിയില് ഇഴയുമ്പോള് സെക്കന്‍ഡ് ഹാന്‍ഡ് കാര് വിപണി വേഗത്തില് കുതിക്കുകയാണ്. പുതിയ പാസഞ്ചര് കാറുകളെക്കാള് നാലിരട്ടി വില്‍പ്പന സെക്കന്‍ഡ് ഹാന്‍ഡ് കാറുകള് കുറിക്കുന്നു. പഴയ കാറുകളില് ഏറിയപങ്കും മാരുതി സുസുക്കി ട്രൂ വാല്യൂ, മഹീന്ദ്ര ഫസ്റ്റ് ചോയിസ് വീല്‍സ്, ഡ്രൂം, OLX തുടങ്ങിയ വിപണന ശൃഖലയിലൂടെയാണ് വിറ്റുപോകുന്നത്.\nപുതിയ കാറുകളെ അപേക്ഷിച്ച് സെക്കന്‍ഡ് ഹാന്‍ഡ് കാര് വിപണി ഫൈനാന്‍സ് സേവനങ്ങളെ ഏറെ ആശ്രയിക്കുന്നില്ല. വില്‍പ്പനയില് ഇതു നിര്‍ണായക ഘടകമാവുന്നു. ഒപ്പം പുതിയ കാറുകള്‍ക്ക് തുടരെ വില ഉയരുന്ന സാഹചര്യവും സെക്കന്‍ഡ് ഹാന്‍ഡ് കാര് വിപണിയിലേക്ക് ആളുകളെ കൂടുതലായി തിരിച്ചുവിടുകയാണ്.\nഈ വര്‍ഷം ഇതിനകം രണ്ടുതവണ പുതിയ കാറുകള്‍ക്ക് നിര്‍മ്മാതാക്കള് വില കൂട്ടിക്കഴിഞ്ഞു. അഞ്ചുലക്ഷം രൂപയ്ക്ക് പുതിയ ആള്‍ട്ടോ, സാന്‍ട്രോ തുടങ്ങിയ മോഡലുകള്‍ക്ക് പകരം, സെക്കന്‍ഡ് ഹാന്‍ഡ് വിപണിയില് നിന്നും ഇതേ വിലയ്ക്ക് കുറച്ചുകൂടി ഉയര്‍ന്ന ഹോണ്ട സിറ്റി, ഹ്യുണ്ടായി വേര്‍ണ കാറുകള് വാങ്ങാനാണ് അടുത്തകാലത്തായി ഉപഭോക്താക്കള്‍ക്ക് താത്പര്യം, മഹീന്ദ്ര ഫസ്റ്റ് ചോയിസ് മേധാവി അഷുതോഷ് പാണ്ഡേ വ്യക്തമാക്കി.\nനഗരങ്ങളെ അപേക്ഷിച്ച് ചെറു പട്ടണങ്ങളില് നിന്നുള്ളവരാണ് സെക്കന്‍ഡ് ഹാന്‍ഡ് കാറുകള് കൂടുതലായി വാങ്ങുന്നത്. വായ്പാ അടിസ്ഥാനത്തില് പഴയ കാര് സ്വന്തമാക്കാന് ഒട്ടുമിക്കവര്‍ക്കും താത്പര്യമില്ല. മുഴുവന് തുകയുമടച്ച് കാര് വീട്ടില് കൊണ്ടുപോകുന്നവരാണ് സെക്കന്‍ഡ് ഹാന്‍ഡ് കാര് ഉപഭോക്താക്കളില് ഏറെയും.\nപൊതുവേ പുതിയ പതിപ്പിനെക്കാള് നാല്‍പ്പതു ശതമാനം കുറഞ്ഞ വിലയിലാണ് സെക്കന്‍ഡ് ഹാന്‍ഡ് വിപണിയില് മോഡലുകള് വില്‍പ്പനയ്ക്ക് വരുന്നത്. രാജ്യത്ത് രൂക്ഷമായി കൊണ്ടിരിക്കുന്ന തൊഴിലില്ലായ്മയും ഇന്‍ഷുറന്‍സ്, ഇന്ധനവിലകള് ഉയര്‍ന്നതും പുതിയ കാറുകളുടെ ഡിമാന്‍ഡ് കുറയാനുള്ള കാരണങ്ങളാണ്.\nMost Read: 85,000 രൂപയ്ക്ക് മഹീന്ദ്ര e2O ഓടിയത് ഒരുലക്ഷം കിലോമീറ്റര്\nദില്ലി, മുംബൈ, ബെംഗളൂരു, ചെന്നൈ നഗരങ്ങളില് സ്വകാര്യ വാഹനങ്ങളുടെ വില്‍പ്പന ഗണ്യമായി കുറഞ്ഞു. അടുത്തകാലത്തായി ജനങ്ങള് പൊതുഗതാഗത സംവിധാനങ്ങളെ കൂടുതലായി ആശ്രയിക്കുന്നതായി വാഹന നിര്‍മ്മാതാക്കളുടെ സംഘടനയായ സിയാം കഴിഞ്ഞദിവസം വ്യക്തമാക്കി.\nവലിയ നഗരങ്ങളില് ഓല, യൂബര് തുടങ്ങിയ ഓണ്‍ലൈന് ടാക്സി സേവനങ്ങള് കാര് വിപണിയെ പിന്നോട്ടടിക്കുന്നു. മിതമായ നിരക്കില് യാത്രാ സൗകര്യങ്ങള് ഓണ്‍ലൈന് ടാക്സി സേവനങ്ങള് ലഭ്യമായതുകൊണ്ട് സ്വന്തമായി കാര് വാങ്ങാന് യുവതലമുറയ്ക്ക് ഇപ്പോള് തിടുക്കമില്ലെന്നും സിയാം പറയുന്നു.\nUsed Car Sales Grow Four Times. Read in Malayalam.\nStory first published: Saturday, April 20, 2019, 10:57 [IST]


news | വെള്ള ഷർട്ടും കറുത്ത പാവാടയും അണിഞ്ഞ് ആ വൈറൽ ലക്കിൽ മീനാക്ഷി; കയ്യടിച്ച് മഞ്ജു വാര്യരും സണ്ണി വെയ്‌നും - MarunadanMalayalee.com\nവെള്ള ഷർട്ടും കറുത്ത പാവാടയും അണിഞ്ഞ് ആ വൈറൽ ലക്കിൽ മീനാക്ഷി; കയ്യടിച്ച് മഞ്ജു വാര്യരും സണ്ണി വെയ്‌നും\nApril 13, 202107:53 AM IST Permalink\nപ്രായം വെറും അക്കങ്ങൾ മാത്രമാണെന്ന് തെളിയിക്കുന്നതായിരുന്നു കഴിഞ്ഞ ഏതാനും ദിവസങ്ങളായി സോഷ്യൽ മീഡിയയിൽ പ്രചരിക്കുന്ന മഞ്ജു വാര്യരുടെ ഒരു ഫോട്ടോ. കറുത്ത പാവാടയും വെള്ളഷർട്ടും അണിഞ്ഞ് മുടി മുന്നോട്ട് വെട്ടിയിട്ട മഞ്ജുവിന്റെ ലുക്ക് കണ്ട് അമ്പരക്കാത്തവർ ആരും ഉണ്ടാവില്ല. ചതുർമുഖം എന്ന സിനിമയുടെ പ്രൊമോഷനെത്തിയപ്പോഴായിരുന്നു മഞ്ജുവിന്റെ ആ വൈറൽ ലുക്ക്.\nഇപ്പോൾ ഇതാ മഞ്ജുവിന്റെ ആ വൈറൽ ലുക്ക് അനുകരിച്ചിരിക്കുകയാണ് മീനാക്ഷി. ഉടൻ പണം വേദിയിൽ മഞ്ജു വാര്യരും സണ്ണി വെയിനും എത്തിയപ്പോഴാണ് മീനാക്ഷിയും ആ വൈറൽ ലുക്ക് അനുകരിച്ചത്. പുതിയ ചിത്രമായ ചതുർമുഖത്തിന്റെ പ്രമോഷനുമായി ബന്ധപ്പെട്ടാണ് ഇവർ ഡെയ്‌നിന്റെയും മീനാക്ഷിയുടെയും മുന്നിലെത്തിയത്. രസകരമായ എപ്പിസോഡിൽ പ്രേക്ഷകർക്കായി ചതുർമുഖം സ്‌പെഷൽ ചോദ്യങ്ങളും ഒരുക്കിയിരുന്നു.\nമഞ്ജുവിനെ അനുകരിച്ച മീനാക്ഷിയെ ട്രോളുന്ന ഡെയ്‌നിനെയും വിഡിയോയിൽ കാണാം. എന്നാൽ മഞ്ജു സൂപ്പർ എന്നു പറഞ്ഞതിന്റെ സന്തോഷത്തിലായിരുന്നു മീനാക്ഷി.\nസെറ്റ് മുണ്ടുടുത്ത് ശാലീന സുന്ദരിയായി മഞ്ജുവാര്യരുടെയും ദിലീപിന്റെയും മകൾ


Pramadam incident: follow up | ലാസ്റ്റ് ഡേ പി...പ്രമാടത്ത് പെൺകുട്ടിയെ പെട്രോൾ ഒഴിച്ച് കത്തിക്കാൻ പോകുന്ന വഴിക്ക് ഡിവൈഎഫ്ഐ നേതാവിട്ട വാട്സാപ്പ് സ്റ്റാറ്റസ് ഇങ്ങനെ; ലക്ഷ്യമിട്ടത് പെൺകുട്ടിയെ ഇല്ലായ്മ ചെയ്ത ശേഷം സ്വയം ജീവനൊടുക്കാൻ; കോന്നി സംഭവത്തിൽ വൻദുരന്തം ഒഴിവായത് പെൺകുട്ടിയുടെ അച്ഛൻ ലൈറ്റർ തട്ടിമാറ്റിയതോടെ; രാജേഷ് ജയന്റെ ആദ്യ വിവാഹം വേർപിരിയലിന്റെ വക്കിലെത്താൻ കാരണമായതും സംശയ രോഗം - MarunadanMalayalee.com\nSeptember 19, 202004:28 PM IST Permalink\nകോന്നി: ലാസ്റ്റ് ഡേ പി... ഫേസ്‌ബുക്കിലൂടെ പരിചയപ്പെട്ട പെൺകുട്ടിയെ വീട്ടിൽ അതിക്രമിച്ചു കയറി പെടോൾ ഒഴിച്ചു കത്തിച്ച് കൊലപ്പെടുത്താൻ പോകുന്ന വഴി ഡിവൈഎഫ് നേതാവിട്ട വാട്സാപ്പ് സ്റ്റാറ്റസ് ഇങ്ങനെയായിരുന്നു. പെൺകുട്ടിയെ കൊലപ്പെടുത്താൻ കൃത്യമായ ആസൂത്രണം ഇയാൾ തയാറാക്കിയിരുന്നു. പെൺകുട്ടിയെ ഇല്ലായ്മ ചെയ്ത് താനും മരിക്കാൻ പോകുന്നുവെന്ന വ്യക്തമാക്കുന്നതായിരുന്നുഇയാളുടെ അവസാന വാട്സാപ്പ് സ്റ്റാറ്റസ്.\nപത്തനംതിട്ട നന്നുവക്കാട് വൈക്കത്ത് പുത്തൻ വീട്ടിൽ രാജേഷ് ജയൻ(28) വ്യാഴാഴ്ച രാത്രിയാണ് പ്രമാടം സ്വദേശിനിയായ എംബിഎ വിദ്യാർത്ഥിനിയെ കൊലപ്പെടുത്താൻ ശ്രമിച്ചത്. വ്യാഴാഴ്ച രാത്രി ഏഴരയോടെയാണ് രാജേഷ് പ്രമാടം സ്വദേശിയായ പെൺകുട്ടിയെ കൊല്ലണമെന്ന ഉദ്ദേശ്യത്തോടെ എത്തിയത്. വീടിന്റെ ഗേറ്റ് പൂട്ടിയിട്ടിരുന്നതിനാൽ മതിൽ ചാടിക്കടന്ന രാജേഷ്, മാതാപിതാക്കൾക്കൊപ്പം പുറത്തേക്ക് വന്ന പ്രമാടം സ്വദേശിനി(22)യുടെ ശരീരത്തിലേക്ക് കൈയിലുണ്ടായിരുന്ന കുപ്പിയിലെ പെട്രോൾ ഒഴിക്കുകയായിരുന്നു. കുറച്ച് തന്റെ ശരീരത്തിലും ഒഴിച്ചു. തടയാൻ ശ്രമിച്ച പെൺകുട്ടിയുടെ മാതാപിതാക്കളുടെ ശരീരത്തും പെട്രോൾ വീണു. തുടർന്ന് കൈയിലിരുന്ന ലൈറ്റർ കത്തിച്ച് തീ കൊളുത്താനുള്ള ശ്രമം പെൺകുട്ടിയുടെ പിതാവ് പരാജയപ്പെടുത്തിയതിനാൽ വൻ ദുരന്തം ഒഴിവായി. തുടർന്ന് കോന്നി പൊലീസിനെ വിളിച്ച് പ്രതിയെ കൈമാറുകയായിരുന്നു.\nബജാജ് ഫിൻസർവ് കമ്പനിയിൽ ജീവനക്കാരനായ രാജേഷ് നേരത്തേ വിവാഹിതനാണ്. വിവാഹ മോചനക്കേസ് കോടതിയിൽ നടക്കുകയാണ്. ഇയാളുടെ സംശയരോഗമാണ് വിവാഹ മോചനത്തിൽ കലാശിച്ചതെന്ന് പറയുന്നു. അതിനിടെ ഫേസ് ബുക്കിലുടെ പരിചയപ്പെട്ടതാണ് പ്രമാടം സ്വദേശിനിയെ. ഫോണിലൂടെ എപ്പോഴും വിളിച്ച് ശല്യപ്പെടുത്തുന്നത് കാരണം പെൺകുട്ടി ഇയാളിൽ നിന്ന് അകന്നു. വിടാൻ ഭാവമില്ലാതെ പിന്നാലെ കൂടിയെങ്കിലും പെൺകുട്ടി ഒഴിവാക്കി. തുടരെ ഫോൺ വിളിച്ചിട്ടും എടുക്കാതെ വന്നപ്പോഴാണ് പെൺകുട്ടിയെയും കൊലപ്പെടുത്തി ജീവനൊടുക്കാൻ ഇയാൾ തീരുമാനിച്ചത്. ഇതിന്റെ ഭാഗമായിട്ടാണ് പെട്രോളുമായി എത്തിയത്.\nഅതിനിടെ സംഭവം സംബന്ധിച്ച് മാധ്യമങ്ങളെ തെറ്റിദ്ധരിപ്പിക്കാൻ കോന്നി പൊലീസിന്റെ ഭാഗത്ത് നിന്ന് ശ്രമമുണ്ടായെന്ന് പരാതി ഉയരുന്നു. ഓരോ മാധ്യമത്തിനും ഓരോ അഡ്രസാണ് പ്രതിയുടേതായി സ്റ്റേഷനിൽ നിന്ന് നൽകിയത്. ഇതിന്റെ പേരിൽ പ്രാദേശികമായ സംഘർഷവും ഉണ്ടായിട്ടുണ്ട്.\nസംഭവം ഒതുക്കാൻ ശ്രമിച്ച കോന്നി പൊലീസ് പ്രതിയുടെ അഡ്രസ് ഓരോ മാധ്യമത്തിനും ഓരോ രീതിയിലാണ് നൽകിയത്. മനോരമയിൽ കുലശേഖരപതി സ്വദേശിയെന്നും മാതൃഭൂമിയിൽ പ്രമാടം സ്വദേശിയെന്നുമാണ് വന്നിരിക്കുന്നത്. മംഗളം ദിനപത്രത്തിന് മാത്രമാണ് കൃത്യമായ അഡ്രസ് ലഭിച്ചത്. തെറ്റിപ്പോയ അഡ്രസും വച്ച് പ്രമാടം, കുലശേഖരപതി പ്രദേശത്തുള്ളവർ പത്രം ഓഫീസുകളിലേക്ക് പ്രതിഷേധം വിളിച്ച് അറിയിച്ചിരുന്നു. പ്രതി ഡിവൈഎഫ്ഐ നേതാവായിരുന്നതിനാൽ വാർത്ത മാധ്യമങ്ങൾക്ക് കൊടുക്കരുതെന്ന് ഉന്നതതല നിർദ്ദേശമുണ്ടായിരുന്നുവെന്നാണ് സൂചന. എന്നാൽ, ഡിവൈഎഫ്ഐ പ്രവർത്തകർ തന്നെയാണ് മാധ്യമങ്ങളെ വിവരം അറിയിച്ചത്. ഇതിൻ പ്രകാരം ഇന്നലെ രാത്രി സ്റ്റേഷനിലേക്ക് വിളിച്ചപ്പോഴാണ് തെറ്റായ വിവരങ്ങൾ നൽകിയത് എന്നു പറയുന്നു.


ജില്ലയില് 43 പേര്‍ക്കു കൂടി കോവിഡ്: എല്ലാവര്‍ക്കും സമ്പര്‍ക്കത്തിലൂടെ രോഗബാധ | Asian Metro News\nജില്ലയില് 43 പേര്‍ക്കു കൂടി കോവിഡ്: എല്ലാവര്‍ക്കും സമ്പര്‍ക്കത്തിലൂടെ രോഗബാധ\nവയനാട് ജില്ലയില് ഇന്ന് (29.07.20) 43 പേര്‍ക്ക് കോവിഡ് സ്ഥിരീകരിച്ചതായി ജില്ലാ മെഡിക്കല് ഓഫീസര് ഡോ.ആര്. രേണുക അറിയിച്ചു. എല്ലാവര്‍ക്കും സമ്പര്‍ക്കത്തിലൂടെയാണ് രോഗബാധ.9പേര് രോഗമുക്തി നേടി.\nഇതോടെ ജില്ലയില് കോവിഡ് സ്ഥിരീകരിച്ചവരുടെ ആകെ എണ്ണം 497 ആയി. ഇതില് 278 പേര് രോഗമുക്തരായി. ഒരാള് മരണപ്പെട്ടു. നിലവില് 218 പേരാണ് ചികില്‍സയിലുളളത്. ഇതില് ജില്ലയില് 210 പേരും കോഴിക്കോട് മെഡിക്കല് കോളേജില് ഏഴും എറണാകുളത്ത് ഒരാളും ചികിത്സയില് കഴിയുന്നു.\nസമ്പര്‍ക്കത്തിലൂടെ രോഗം സ്ഥിരീകരിച്ചവര് (43):\nവാളാട് കേസുകളുമായി സമ്പര്‍ക്കത്തിലുള്ള വാളാട് സ്വദേശികളായ 39 പേരും തിരുനെല്ലി സ്വദേശിയുടെ സമ്പര്‍ക്കത്തിലുള്ള പയ്യമ്പള്ളി സ്വദേശി (54), പേരിയ സ്വദേശിയുടെ സമ്പര്‍ക്കത്തിലുള്ള പേരിയ സ്വദേശി (35), കോഴിക്കോട് മെഡിക്കല് കോളെജില് പോയിവന്ന വാരാമ്പറ്റ സ്വദേശികള് (42, 36) എന്നിവരാണ് ഇന്ന് സമ്പര്‍ക്കത്തിലൂടെ രോഗം സ്ഥിരീകരിച്ചവര്.\nരോഗമുക്തി നേടിയവര് (9):\nവേലിയമ്പം (52), തൃശ്ശിലേരി (48, 45), വൈത്തിരി (30), എടവക (48), നെന്മേനികുന്ന് (32), വാരാമ്പറ്റ (45), പനമരം (39), പൊഴുതന (50) സ്വദേശികള് എന്നിവരാണ് ഇന്ന് രോഗമുക്തരായത്.\n256 പേര് പുതുതായി നിരീക്ഷണത്തില്:\nകോവിഡുമായി ബന്ധപ്പെട്ട് ജില്ലയില് ഇന്ന് (29.07) പുതുതായി നിരീക്ഷണത്തിലായത് 256 പേരാണ്. 372 പേര് നിരീക്ഷണ കാലം പൂര്‍ത്തിയാക്കി. നിലവില് നിരീക്ഷണത്തിലുള്ളത് 2581 പേര്. ഇന്ന് വന്ന 81 പേര് ഉള്‍പ്പെടെ 237 പേര് ആശുപത്രി നിരീക്ഷണത്തിലാണ്. ജില്ലയില് നിന്ന് ഇന്ന് 1005 പേരുടെ സാംപിളാണ് പരിശോധനയ്ക്ക് അയച്ചത്. ഇതുവരെ പരിശോധനയ്ക്കയച്ച 18034 സാമ്പിളുകളില് 17013 പേരുടെ ഫലം ലഭിച്ചു. ഇതില് 16346 നെഗറ്റീവും 497 പോസിറ്റീവുമാണ്.\nകൊട്ടാരക്കരയിൽ നിരോധിത പുകയില ഉത്പന്നങ്ങളുമായി വ്യാപാരി പിടിയിൽ 0\nകൈതാങ്ങായി അടൂർ ജനമൈത്രി പോലീസ് 0\nയുഡിഎഫുമായി സഹകരിക്കാനാണ് താല്പര്യം; പി സി ജോർജ്ജ് 0


ഗ്രഹണം: ഫോട്ടോഷോപ്പ് പഠനവും പ്രയോഗവും\nചില നേരങ്ങളില് മാത്രം ഗ്രഹണം വിട്ട് പുറത്തുവരുന്ന ചിന്തകള്... അത് കഥയാവാം, കവിതയാവാം അല്ലെങ്കില് ലേഖനങ്ങളാവാം...\nഫോട്ടോഷോപ്പ് പഠനവും പ്രയോഗവും\nകേരള ഭാഷാ ഇന്‍സ്റ്റിറ്റ്യൂട്ട് പുറത്തിറക്കിയ ‘ഫ്ലാഷ് പഠിച്ചു തുടങ്ങാം’ എന്ന പ്രഥമപുസ്‌തകത്തിനു ശേഷം, 'ഫോട്ടോഷോപ്പ് പഠനവും പ്രയോഗവും’ എന്ന എന്റെ രണ്ടാമത്തെ പുസ്‌തകം ഇന്‍ഫോ കൈരളി പുറത്തിറക്കി. കമ്പ്യൂട്ടര് ഡിസൈനിംഗ് രംഗത്ത് വളരെ പ്രചാരം നേടിയിട്ടുള്ള ഒരു ഗ്രാഫിക് ഡിസൈനിംഗ് സോഫ്റ്റ്വെയറാണ് അഡോബി ഫോട്ടോഷോപ്പ്. ഫോട്ടോഷോപ്പിന്റെ ഏറ്റവും പുതിയ വേര്‍ഷനായ അഡോബി ഫോട്ടോഷോപ്പ് സി.എസ്.3-യില് അധിഷ്ഠിതമായാണ് ‘ഫോട്ടോഷോപ്പ് പഠനവും പ്രയോഗവും’ എന്ന ഈ പുസ്‌തകം തയ്യാറാക്കിയിരിക്കുന്നത്.\nഫോട്ടോഷോപ്പില് ലഭ്യമായ വിവിധ ടൂളുകള്, ഓപ്ഷനുകള്, പാലെറ്റുകള് എന്നിവയെയെല്ലാം ലളിതമായി പരിചയപ്പെടുത്തുകയാണിതില്. ഇവയോരോന്നിനെക്കുറിച്ചും വിവരിക്കുന്നതിനു പകരമായി, ഉദാഹരണങ്ങളിലൂടെ വ്യക്തമാക്കുന്ന രീതിയാണ് അവലംബിച്ചിരിക്കുന്നത്. ഉപയോഗിച്ചിരിക്കുന്ന ചിത്രങ്ങളാവട്ടെ, നമുക്കു ചുറ്റും കാണപ്പെടുന്നവയുമാണ്. ഫോട്ടോഷോപ്പ് പഠനം രസകരമായ ഒരു അനുഭവമാക്കുവാന് പുസ്‌തകത്തിനു സാധിക്കുമെന്നാണ് ഞാന് കരുതുന്നത്. പുസ്‌തകത്തോടൊപ്പം ലഭ്യമാക്കിയിരിക്കുന്ന പഠനവിഭവ സി.ഡി. പഠനപക്രിയയ്ക്ക് കൂടുതല് സഹായകകരമാണ്. പുസ്തകത്തില് വിവരിച്ചിരിക്കുന്ന ഉദാഹരണങ്ങളുടെ സോഴ്സ് ഫയലുകളും ചിത്രങ്ങളുമാണ് സി.ഡി.യില് അടങ്ങിയിരിക്കുന്നത്. കൂടാതെ ഫോട്ടോഷോപ്പ് സി.എസ്.3-യുടെ ട്രയല് വേര്‍ഷന്, ഫോട്ടോഷോപ്പിന്റെ സാധ്യതകളെ വിപുലമാക്കുന്ന ആഡ്-ഓണുകള്, കൂടുതല് റഫറന്‍സിനുതകുന്ന വെബ് ലിങ്കുകള് എന്നിവയും സി.ഡി.യില് ലഭ്യമാണ്.\nഅഡോബി ഫോട്ടോഷോപ്പ്, ഏവര്‍ക്കും സുപരിചിതമായ ഒരു സോഫ്റ്റ്‌വെയ‌റാണിന്നിത്. കമ്പ്യൂട്ടറിലെ ചിത്രപ്പണികള്‍ക്കാണ് ഇതുപയോഗിക്കുന്നതെന്നും പലര്‍ക്കും അറിവുണ്ടാവും. ഒരിക്കലെങ്കിലും ഒരു ചിത്രം ഫോട്ടോഷോപ്പില് തുറക്കാത്തവരും വിരളമായിരിക്കും. എന്നാലതിനു ശേഷമെന്ത്? എങ്ങിനെ ആ ചിത്രത്തിന്റെ വലുപ്പം ക്രമീകരിക്കാം, പല ചിത്രങ്ങള് എങ്ങിനെ കൂട്ടിയിണക്കാം, എങ്ങിനെ അതിനെ ഒരു ആശംസാകാര്‍ഡായി രൂപപ്പെടുത്താം; ഇവയൊക്കെയും ഫോട്ടോഷോപ്പില് സാധ്യമാണെന്ന് നമുക്കേവര്‍ക്കുമറിയാം, പക്ഷെ സ്വന്തമായി ഇതൊക്കെ എങ്ങിനെ ചെയ്യുവാന് സാധിക്കുമെന്ന് നമുക്കിടയില് എത്രപേര്‍ക്കറിയാം? ഫോട്ടോഷോപ്പ് സ്വന്തമായി ഉപയോഗിക്കുവാന് നമ്മളെ പ്രാപ്തരാക്കുന്ന ഒരു പുസ്തകമാണ്, ഫോട്ടോഷോപ്പ് പഠനവും പ്രയോഗവും.\nപേരു സൂചിപ്പിക്കുമ്പോലെ, ഫോട്ടോഷോപ്പിലെ വിവിധ സങ്കേതങ്ങളുടെ കേവല പഠനമല്ല ഇതു സാധ്യമാക്കുന്നത്, പ്രയോഗത്തിലൂടെയുള്ള പഠനമാണ്. ആദ്യ അധ്യായം മുതല് തന്നെ നമ്മള് ഫോട്ടോഷോപ്പ് ഉപയോഗിച്ച് ചിത്രപ്പണികളില് ഏര്‍പ്പെടുകയാണ്. പുസ്തകത്തിന്റെ പകുതിയോളം വിവിധ സങ്കേതങ്ങളെ പരിചയപ്പെടുത്തിയ ശേഷം, സോഫ്റ്റ്വെയര് ഉപയോഗിച്ച് എന്തെങ്കിലും ചെയ്തു തുടങ്ങുക എന്ന വ്യവസ്ഥാപിത ശൈലിക്കൊരു മാറ്റമാണിത്. ഓരോ അധ്യാ‍യത്തിലും പരിചയപ്പെടുത്തുന്ന ടൂളുകളും സാധ്യതകളും, ആ അധ്യായത്തില് അടങ്ങിയിരിക്കുന്ന ഉദാഹരണങ്ങളിലൂടെ മനസിലാക്കി, അവ സ്വയം ചെയ്തു നോക്കി, അവയുടെ ഉപയോഗം മനസിലുറപ്പിച്ച് അടുത്ത അധ്യായത്തിലേക്കു നീങ്ങുന്ന സമ്പ്രദായം, ഫോട്ടോഷോപ്പ് പഠക്കുന്നവരുടെ ഉത്സാഹം നിലനിര്‍ത്തുകയും, അവര് മനസിലാക്കുന്ന അറിവുകള് അവരറിയാതെ തന്നെ മനസിലുറപ്പിക്കുക്കയും ചെയ്യുന്നു.\nഫോട്ടോഷോപ്പിന്റെ പത്താം പതിപ്പ്, ഫോട്ടോഷോപ്പ് സി.എസ്.3-യില് അധികരിച്ചെഴുതിയിരിക്കുന്നതാണ് ഈ പുസ്തകം. ഫോട്ടോഷോപ്പിന്റെ സാധ്യതകള് ഇന്ന് കേവലം പിക്സല് ഇമേജ് എഡിറ്റിംഗില് ഒതുങ്ങുന്നില്ല. വെക്ടര് ഡ്രോയിംഗ്, ആനിമേഷന്, ത്രിമാന ചിത്രപ്പണികള്, വീഡിയോ എഡിറ്റിംഗ്, വെബ് ഡിസൈനിംഗ്, ക്യാമറ റോ എന്നിങ്ങനെ വിപുലമായ സാധ്യതകളുടെ വിശാലമായ ഒരു ലോകമാണ് ഗ്രാഫിക് ഡിസൈനിംഗ് രംഗത്തുള്ളവര്‍ക്ക് ഫോട്ടോഷോപ്പിലൂടെ അഡോബി ഒരുക്കിക്കൊടുക്കുന്നത്. സാധ്യതകള് വര്‍ദ്ധിച്ചതോടെ, ഫോട്ടോഷോപ്പ് എന്ന സോഫ്റ്റ്വെയറിന്റെ സങ്കീര്‍ണ്ണതയും വര്‍ദ്ധിച്ചു. ഫ്ലോപ്പിയില് ഒതുങ്ങിയിരുന്ന ഫോട്ടോഷോപ്പ് ഇന്ന് സി.ഡിയിലും ഡി.വി.ഡിയിലുമാണ് വിപണിയില് ലഭ്യമാവുന്നത്. ഫോട്ടോഷോപ്പ് ഉപയോഗിക്കുവാന് പ്രവര്‍ത്തനക്ഷമതയില് മുന്‍പന്തിയിലുള്ള കമ്പ്യൂട്ടറുകളും ആവശ്യമാ‍ണ്. ഇത്രയും സങ്കീര്‍ണ്ണമായ ഒരു സോഫ്റ്റ്വെയറിനെ പുസ്തകരൂപത്തില് അവതരിപ്പിക്കുക എന്ന ആയാസകരമായ ദൌത്യത്തിന്റെ വിജയം കൂടിയാണ് ഈ പുസ്തകം. മലയാളത്തില് കമ്പ്യൂട്ടര് സങ്കേതങ്ങള് പരിചയപ്പെടുത്തുന്നതില് പ്രമുഖ സ്ഥാനത്തുള്ള ഇന്‍ഫോകൈരളിയാണ് ഈ പുസ്തകത്തിന്റെ പ്രസാധകര്. വിവരസാങ്കേതികവിദ്യയിലെ വിവിധ വിഷയങ്ങളെ അടിസ്ഥാനമാക്കി അവര് പുറത്തിറക്കിയിട്ടുള്ള പുസ്തകങ്ങളില് എടുത്തു പറയേണ്ട ഒന്നായി ഈ പുസ്തകം മാറും എന്നാണ് ഞാന് കരുതുന്നത്.\nലേഖകനെക്കുറിച്ച് ഒന്നുരണ്ടു വാചകങ്ങള് കൂടി ചേര്‍ക്കാതെ ഈ കുറിപ്പ് അവസാനിപ്പിക്കുന്നത് ഉചിതമാവില്ല. കേരള ഭാഷാ ഇന്‍സ്റ്റിറ്റ്യൂട്ട് പ്രസിദ്ധീകരിച്ച ‘ഫ്ലാഷ് പഠിച്ചു തുടങ്ങാം’ എന്ന പുസ്തകത്തിലൂടെയും; ഇന്‍ഫോകൈരളി കമ്പ്യൂട്ടര് മാഗസീനില് പ്രസിദ്ധീകരിച്ചുവരുന്ന ഫോട്ടോഷോപ്പ്,ഫ്ലാഷ് പഠനപരമ്പരകളിലൂടെയും; പുതുമാധ്യമമായ ബ്ലോഗുകളിലെ രചനകളിലൂടെയും; ഡിസൈനിംഗ് രംഗങ്ങളിലുള്ളവര്‍ക്ക് പരിചിതനായ ഹരീഷ് എന്. നമ്പൂതിരിയാണ് ഈ ഗ്രന്ഥത്തിന്റെ രചയിതാവ്. ഗ്രാഫിക് ഡിസൈനിംഗ് രംഗത്ത് അദ്ദേഹത്തിനുള്ള പ്രായോഗിക പരിചയവും, പ്രാവീണ്യവും കൂടാതെ സര്‍ഗ്ഗവാസനയുള്ള ഒരു കലാകാരന് എന്ന നിലയിലുള്ള നൈപുണ്യവും ഈ പുസ്തകത്തില് ഉടനീളം പ്രതിഫലിക്കുന്നുണ്ട്. ശ്രീ. ഹരീഷ് എന്. നമ്പൂതിരിക്കും, ഈ പുസ്തകത്തിന്റെ വായനക്കാര്‍ക്കും ആശംസകള് നേര്‍ന്നുകൊണ്ട് ഈ കുറിപ്പ് അവസാനിപ്പിക്കട്ടെ.\nഡോ. അച്ചുത്ശങ്കര് എസ്. നായര്\nബയോ ഇന്‍ഫൊര്‍മാറ്റിക്സ് കേന്ദ്രം, കേരള സര്‍വ്വകലാശാല (സി-ഡിറ്റ് മുന്: ഡയറക്ടര്)\nകേരള ഗ്രാന്റ് ഷോപ്പിംഗ് ഫെസ്റ്റിവലിന്റെ ഭാഗമായി 2007 ഡിസംബര് 29 മുതല് 2008 ജനുവരി6വരെ, സംസ്ഥാന ബാലസാഹിത്യ ഇന്‍സ്റ്റിറ്റ്യൂട്ട് തിരുവനന്തപുരത്ത് സംഘടിപ്പിച്ച ‘തിരുവനന്തപുരം പുസ്‌തകമേള’യിലാണ് പുസ്‌തകം പ്രകാശനം ചെയ്തത്. ബയോഇന്‍ഫൊര്‍മാറ്റിക്സ് കേന്ദ്രം ഡയറക്ടര് ഡോ. അച്ചുത്‌ശങ്കര് എസ്. നായര്, ഐ.ടി.@സ്കൂ‍ള് ഡയറക്ടര് ശ്രീ. അന്‍വര് സാദത്തിനു നല്‍കിയാണ് പുസ്‌തകം പ്രകാശനം ചെയ്തത്. പുസ്‌തകത്തോടൊപ്പമുള്ള സി.ഡി., സെന്റര് ഫോര് കണ്‍വര്‍ജന്‍സ് മീഡിയ സ്റ്റഡീസ് ഡയറക്ടര് ശ്രീ. എം. വിജയകുമാര് പ്രകാശനം ചെയ്തു. ബാലസാഹിത്യ ഇന്‍സ്റ്റിറ്റ്യൂട്ട് ഡയറക്ടര് ശ്രീ. റൂബിന് ഡിക്രൂസ് അധ്യക്ഷത വഹിച്ചു. മാതൃഭൂമി വിദ്യാരംഗം എഡിറ്റര് ശ്രീ. സുനില് പ്രഭാകര് പുസ്‌തകം പരിചയപ്പെടുത്തി സംസാരിച്ചു. ഇന്‍ഫോ കൈരളി ചീഫ് എഡിറ്റര് ശ്രീ. സോജന് ജോസ് സ്വാഗതവും, ശ്രീ. ഹരീഷ് എന്. നമ്പൂതിരി നന്ദിയും പറഞ്ഞു.\n• ഫോട്ടോഷോപ്പ് പഠനവും പ്രയോഗവും\nരാജേഷ് ടി. ചന്ദ്രന് (വാരാന്ത്യകൌമുദി> വായന, കേരള കൌമുദി ദിനപ്പത്രം - 2008 ജനുവരി 28)\nഡോ. അച്ചുത്ശങ്കര് എസ്. നായര് (ഇന്‍ഫോമാധ്യമം> പുസ്‌തകപരിചയം, മാധ്യമം ദിനപ്പത്രം - 2008 ജനുവരി 28)\n• ഫോട്ടോഷോപ്പ് പഠിക്കാന് ഒരു മലയാളപുസ്‌തകം\nസുനില് പ്രഭാകര് (നെറ്റ്വര്‍ക്ക് > വായന, മാതൃഭൂമി ദിനപ്പത്രം - 2008 ജനുവരി 25)\n• ഫോട്ടോഷോപ്പ് പഠനം മലയാളത്തില്\nമാരീചന് (മാരീചന്റെ വായനശാല (ബ്ലോഗ്) - 2008 ജനുവരി 6)\n• ഹായ്! എന്തെല്ലാം പുസ്‌തകങ്ങള്\nടി.സി. രാജേഷ് (കേരള കൌമുദി - 2008 ജനുവരി 2)\n• ഹരീയുടെ രണ്ടാമത്തെ പുസ്‌തക പ്രകാശനം - ചില ചിത്രങ്ങള്\nകേരളാഫാര്‍മര് (വാര്‍ത്തകള് വിശേഷങ്ങള് (ബ്ലോഗ്) - 2007 ഡിസംബര് 30)\nISBN : 978-81-906041-0-9\nവില : 200 രൂപ\nപേജ് : 204 (കവര് സഹിതം)\nപുസ്തകം എങ്ങിനെ ലഭ്യമാവും?\nപുസ്‌തകം ഓണ്‍ലൈനായി വാങ്ങുവാനുള്ള സൌകര്യം ഇവിടെ ഒരുക്കിയിട്ടുണ്ട്. കൂടാതെ ഇന്‍ഫോകൈരളി പ്രസിദ്ധീകരണങ്ങള് ലഭ്യമാവുന്ന പുസ്‌തക‌സ്റ്റാളുകളിലും, പുസ്‌തകമേളകളിലും ‘ഫോട്ടോഷോപ്പ് പഠനവും പ്രയോഗവും’ ലഭ്യമാവേണ്ടതാണ്.\nKeywords: Photoshop Padanavum Prayogavum, Malayalam Book on Adobe Photoshop, Photoshop Tutorial Text in Malayalam, Learning Material, InfoKairali, Info Kairali, Publications, Magazine, Hareesh N. Nampoothiri, Author, Book Release.\nPosted by Haree N at 11:16 PM\nHaree | ഹരീ January 6, 2008 at 10:00 AM\nഫോട്ടോഷോപ്പ് പഠനവും പ്രയോഗവും എന്ന എന്റെ പുസ്‌തകത്തെക്കുറിച്ചുള്ള കൂടുതല് വിവരങ്ങള്... പുസ്‌തകപ്രകാശനവേളയിലെ ചില ചിത്രങ്ങള്...\nമൂര്‍ത്തി January 6, 2008 at 8:15 PM\nകുട്ടനാടന് January 6, 2008 at 9:06 PM\nഎനിക്ക് ഒരു പുസ്തകം വേണം, ഞാന് ഒമാനിലാണ്.\nഓണ് ലൈനില് അപേക്ഷിക്കന് ശ്രമിച്ചു, നടന്നില്ല, ക്രഡിറ്റ് കാര്‍ഡ് സ്വീകരിക്കാന് സംവിധാനമില്ലേ,\nഎന്താണ് ചേയ്യേണ്ടതെന്ന് അറിയിക്കുമോ\nവെള്ളെഴുത്ത് January 6, 2008 at 10:21 PM\nഇന്നലെ ‘ഫോട്ടോഷോപ്പ് : പഠനവും പ്രയോഗവും’ വാങ്ങി. കൃഷ്ണന് നായരുടെ ഒരു പ്രയോഗം കടമെടുത്തു പറഞ്ഞാല് ‘കൈകഴുകി തൊടേണ്ട ഒരു പുസ്തകം‘. മലയാളത്തില് ഇങ്ങനെ ആകര്‍ഷകമായ കെട്ടും മട്ടുമുള്ള പുസ്തകങ്ങള് കുറവാണ്. പക്ഷേ പേപ്പര് ക്വാളിറ്റി അകത്ത് അല്പം കുറവായതു കാരണം, ചിത്രങ്ങളും ടിപ്പുകളും ഡിസൈന് ചെയ്തത്ര ആകര്‍ഷകമായി തോന്നില്ല.\nടിപ്പുകള് കൊടുത്ത രീതി ഉപകാരപ്രദമാണ്. അദ്ധ്യായം തിരിച്ച് ചിത്രങ്ങളും അവയ്ക്കു താഴെ വിശദീകരണവും കൊടുത്തിരിക്കുന്നത് നന്നായി. പെട്ടെന്ന് കാര്യങ്ങള് മനസ്സിലാക്കാന് അതാണുത്തമം. ഇംഗ്ലീഷ് പുസ്തകങ്ങളില് മാത്രമാണ് അങ്ങനെയൊരു പതിവ് കണ്ടിട്ടുള്ളത്. എന്തെങ്കിലും പറഞ്ഞു വച്ചിട്ട് ‘ഇത്രയൊക്കെ മതി‘ എന്ന ഒരു മനോഭാവം ഈ പുസ്തകത്തില് ഒരിടത്തും പ്രകടമാവുന്നില്ല എന്നുള്ളതാണ് ഒറ്റവായനയില് എനിക്കു തോന്നിയ ഹൃദ്യമായ കാര്യം. ആവുന്നത്ര വിശദീകരിച്ചാണ് എഴുത്ത്. വായിക്കുന്നയാള് കാര്യം മനസ്സിലാക്കാതെ പോകരുത എന്ന നിര്‍ബന്ധം ഒരടിയൊഴുക്കായി പുസ്തകത്തിലെമ്പാടുമുണ്ട്. ചിത്രങ്ങളടുക്കാനും അതിനു വിശദീകരണക്കുറിപ്പെഴുതാനും, പിന്നീടു വിശദീകരിക്കുന്ന കാര്യം അദ്ധ്യായമുള്‍പ്പടെ രേഖപ്പെടുത്തി വയ്ക്കാനും എഴുത്തുകാരന് നന്നായി പണിപ്പെട്ടിരിക്കണം അല്ലെങ്കില് നിരവധി പ്രാവശ്യം എഴുതിയവയിലൂടെ കടന്നു പോയിരിക്കണം. ഇതൊന്നും മലയാളത്തില് അത്ര പതിവില്ലാത്തതാണ്.\nഎങ്കിലും ഒറ്റവായനയില് പറഞ്ഞിരിക്കുന്ന സംഗതികളെല്ലാം ഹൃദിസ്ഥമാക്കിക്കളയാമെന്ന ധാരണ വേണ്ട. സോഫ്റ്റ്വെയറിന്റെ സങ്കീര്‍ണ്ണത തീര്‍ത്തും മനസ്സിലാക്കി തരുന്നുണ്ട് ‘ഫോട്ടോഷോപ്പ് പഠനവും പ്രയോഗവും’. വായിച്ചു മാറ്റിവയ്ക്കുക എന്ന പരിപാടി ഈ പുസ്തകത്തിന്റെ കാര്യത്തില് നടപ്പില്ല, പകരം വായിച്ചുകൊണ്ടേയിരിക്കുക- മന‍സ്സിലായ കാര്യങ്ങള് പ്രയോഗിച്ചുകൊണ്ടേയിരിക്കുക എന്ന നയമാവും യോജിക്കുക. ആകെ ഒരു പരാതി- പൂര്‍ണ്ണമായ അര്‍ത്ഥത്തില് പരാതിയല്ല- ഉള്ളത് ഭാഷയുടെ കാര്യത്തിലാണ്. ഇംഗ്ലീഷും സാങ്കേതികതയും മലയാളവും ഇടകലരുമ്പോള് ഒരു വലിയ കടമ്പയാണ് അത് സാധാരണക്കാരന്. പക്ഷേ അതൊഴിവാക്കാനാവില്ല, അതുകൊണ്ട് തന്നെ സാങ്കേതികമായി മികച്ച പുസ്തകങ്ങള് ഭാഷയില് ലഭ്യമാകണമെങ്കില് ഇത്തരം ഭാഷയുമായി കൂടുതല് പരിചയമാവുകമാത്രമേ നമുക്ക് ചെയ്യാനുള്ളൂ എന്നു തോന്നുന്നു.\nമൊത്തത്തില് നല്ല ഒരു പുസ്തകം. അതുകൊണ്ട് പ്രത്യേക നന്ദി, ഹരിയ്ക്ക്.\nഗുപ്തന് January 7, 2008 at 3:11 AM\nഅഭിനന്ദനങ്ങള് ഹരീ.. നാട്ടിലെത്തിയാല് തേടിപ്പിടിക്കുന്നതായിരിക്കും പുസ്തകം. വെള്ളെഴുത്തിന്റെ കുറിപ്പ് അവസരോചിതമായി.\nവാല്‍മീകി January 7, 2008 at 6:20 AM\nസു | Su January 7, 2008 at 3:02 PM\nഹരീ :) പുസ്തകം വാങ്ങി വായിക്കട്ടെ.\nparajithan January 8, 2008 at 12:32 AM\nഫ്ലാഷ് പഠനത്തെക്കുറിച്ചെഴുതിയ പുസ്തകം കണ്ടിരുന്നു. വളരെ നന്നായി ചെയ്തിരിക്കുന്നു അത്. ഇതും നന്നായിരിക്കുമെന്നറിയാം. അഭിനന്ദനങ്ങള്.\nScience Uncle - സയന്‍സ് അങ്കിള് January 15, 2008 at 2:59 AM\nഎല്ലാ വിധ ഭാവുകങ്ങളും!!!\nഉറുമ്പ് /ANT April 24, 2009 at 11:23 PM\nഫോട്ടോഷോപ്പിലെ എന്റെ പരിമിതമായ അറിവുകൾ വിപുലമാക്കുവാനും. അറിയാവുന്നത് മറ്റുള്ളവർക്ക് പ്രയൊജനപ്പെടുന്നുണ്ടെങ്ക്കിൽ അതിൽ സന്തോഷം ക്കണ്ടെത്തുവാനും ഒരു പുതിയ ബ്ലോഗ് തുടങ്ങി. വായിച്ച് അഭിപ്രായം പറഞ്ഞാൽ നന്നായിരിക്കും.\nറിജോ തോമസ് സണ്ണി November 24, 2010 at 7:41 PM\nഫോട്ടോഷോപ്പിനെ ക്കുറിച്ചുള്ള ഈ പുസ്തകം വളരെ ഉപകാരപ്രദമായി. സത്യത്തില് ഇത് പഠിക്കാനായിരുന്നു ജിടെക്കില് രണ്ടുമാസം പഠിച്ച് 900 രൂപ നശിപ്പിച്ചത്.\nഅതോര്‍ക്കുമ്പോള് വിഷമം തോന്നുന്നു.\nറഫറന്‍സ് ഇമേജസ് നല്‍കിയത് വളരെ വളരെ ഉപകാരപ്രദമായി.\nചുരുക്കത്തില് നല്ലൊരു പുസ്തകം.\nഅതില് ചുളിവ് വീഴുന്നത് പോലും എനിക്ക് ഇഷ്ടമില്ലാതായി.\nCopyright Violations (6)\nശശിക്ക് ഷഡ്ഢി വേണ്ടാ\nപ്രേമിക്കുമ്പോള് - സാള്‍ട്ട് ആന്റ് പെപ്പര്\nതേവിടിശ്ശികള് ഉണ്ടാകുന്നത്.. !\nWhen Brands Deceive!


വെള്ളത്തിനടിയിലും മ്യൂസിയമോ? കേട്ടാൽ ആരു ഒന്ന് അമ്പരക്കുന്ന ചോദ്യമാണിത്. എന്നാൽ, രാജ്യത്തെ ആദ്യത്തെ സമുദ്രാന്തർ മ്യൂസിയമൊരുക്കിയാണ് ജോർദാൻ അത്ഭുതക്കാഴ്ചകളിലേക്ക് ജനങ്ങളെ ക്ഷണിക്കുന്നത്. വെറും മ്യൂസിയമല്ല സൈനികോപകരണങ്ങളാണ് മ്യൂസിയത്തിലെ ആകർഷണീയത.\nഎന്തൊക്കെയാണ് മ്യൂസിയത്തിൽ ഉള്ളതെന്ന് കേട്ടാലാണ് അമ്പരന്ന് പോവുക. യുദ്ധമുഖങ്ങളിൽ ഉപയോഗിച്ച പീരങ്കികൾ, ടാങ്കറുകൾ, ഹെലികോപ്റ്ററുകൾ, ട്രൂപ്പ് കാരിയറുകൾ അങ്ങനെ നീളുന്നു അത്ഭുതപ്പെടുത്തുന്ന ആ പട്ടിക.\nജോർദാനിലെ അഖാബ തീരത്തിനു സമീപമാണ് മ്യൂസിയം ഒരുക്കിയിരിക്കുന്നത്. ബുധനാഴ്ച മുതലാണ് മ്യൂസിയത്തിലെ പ്രദർശനം ആരംഭിച്ചത്. വിനോദ സഞ്ചാരികൾക്ക് ഇതൊരു പുത്തൻ അനുഭവമായിരിക്കുമെന്നാണ് പ്രാദേശിക ഭരണകൂടം അവകാശപ്പെടുന്നത്. യുദ്ധമുഖത്തെന്നപോലെയാണ് മ്യൂസിയത്തിൽ യുദ്ധോപകരണങ്ങൾ വച്ചിരിക്കുന്നത്.


goat – Media Mangalam\nമൃഗങ്ങളുടെ രസകരമായ വീഡിയോ ഇന്റർനെറ്റിൽ പ്രത്യക്ഷപെടാറുണ്ട്. അത്തരം വീഡിയോകൾ കാഴ്ചക്കാരുടെ ഹൃദയത്തെ കീഴടക്കും. മൃഗങ്ങൾ തമ്മിലുള്ള കുസൃതികളും സ്നേഹപ്രകടനകളും മത്സരങ്ങളും പോരാട്ടങ്ങളുമെല്ലാം നമ്മൾ വീഡിയോ വഴി കണ്ട്…\nഒറ്റ പ്രസവത്തിൽ ഏഴു കുട്ടികൾ; ആടിൻ്റെ അത്ഭുത പ്രസവത്തിന് സാക്ഷ്യം വഹിച്ച് പനച്ചിക്കാട്\nപനച്ചിക്കാട് : പനച്ചിക്കാട് കുഴിമറ്റം പ്ലാന്തോട്ടത്തിൽ പി. ജി. സലിയുടെ വീട്ടിലാണ് അത്യപൂർവ സംഭവം നടന്നത്. അഞ്ചു മുട്ടൻ കുട്ടികളും രണ്ടു പെൺകുട്ടികളുമാണ് പ്രസവത്തിൽ ഉണ്ടായിരുന്നത്. തുടർച്ചയായ…\nപൂഞ്ഞാർ ഈരാറ്റുപേട്ട പാതാമ്പുഴയിൽ വയോധികനായ ഹോമിയോ ഡോക്ടറെ വീട്ടിനുള്ളിൽ മരിച്ച നിലയിൽ കണ്ടെത്തിയ സംഭവത്തിൽ നിർണായക വിവരങ്ങൾ പുറത്ത് വരുകയാണ്. ഡോ.സെബാസ്റ്റ്യൻറെ ദിവസങ്ങൾ പഴക്കമുള്ള മൃതദേഹമാണ് കണ്ടെത്തിയത്.…\nവീട്ടമ്മയെ സമീപത്തെ വനത്തിൽ കൊല്ലപ്പെട്ട നിലയിൽ കണ്ടെത്തി. ഉത്തർപ്രദേശിലെ ബന്ദ ജില്ലയിലാണ് സംഭവം. 50 വയസ്സുകാരിയുടെ മൃതദേഹമാണ് കണ്ടെത്തിയത്. ബലാൽസംഗം ചെയ്ത് കൊലപ്പെടുത്തിയതാണെന്ന് ബന്ധുക്കൾ ആരോപിച്ചു. നഗ്നമായ…\nകൊല്‍ക്കത്ത: എട്ടുകാലുകളും രണ്ട് ഇടുപ്പുകളുമായി ആട്ടിന് കുട്ടി ജനിച്ചു. ബംഗാളിലെ 24 നോര്‍ത്ത് പര്‍ഗാനയിലാണ് ആട്ടിന് കുട്ടി ജനിച്ചത്. അത്ഭുത ആട്ടിന്‍കുട്ടിയെ കാണാനായി നിരവധി നാട്ടുകാരാണ് എത്തിയത്.…\nലോകത്തിലെ ഏറ്റവും വിലയേറിയ ‘ആടായി’ ഈ സ്‌കോട്ടിഷുകാരി\nഎഡിന്‍ബര്‍ഗ്: ലോകത്തിലെ ഏറ്റവും വിലയേറിയ ആട്, ഇങ്ങനെയൊരു റെക്കോര്‍ഡ് ഇപ്പോള് നേടിയിരിക്കുന്നത് ഡബിള് ഡയമണ്ട് എന്നുപേരുള്ള ഒരു ആടാണ്. 365,000 പൗണ്ട്, ഏകദേശം മൂന്നര കോടി രൂപയ്ക്കാണ്…


Home Press Release Whats New Results Contact Us Online PRESS RELEASES from Directorate, Thiruvananthapuram on 11/04/2016 അവധിക്കാല ജഡ്ജിമാര്\nതിരുവനന്തപുരം : വി.ഷിര്‍സി, പ്രിന്‍സിപ്പല് ജില്ലാ ജഡ്ജി ഏപ്രില് 13 മുതല് 23 വരെ. കെ.പി.ഇന്ദിര, അഡീഷണല് ജില്ലാ ജഡ്ജി ഏപ്രില് 24 മുതല് മെയ് അഞ്ച് വരെ. എ.ബദുറുദീന്, അഡീഷണല് ജില്ല - രണ്ട് മെയ് 11 മുതല് 18 വരെ.\nകൊല്ലം : അഷീദ.എഫ്, അഡീഷണല് ജില്ലാ ജഡ്ജി - നാല് ഏപ്രില് 13 മുതല് 23 വരെ. കെ.എസ്.ശരത് ചന്ദ്രന്, അഡീഷണല് ജില്ലാ ജഡ്ജി - മൂന്ന്, ഏപ്രില് 24 മുതല് മെയ് ഒമ്പത് വരെ. ഇ.എം. മുഹമ്മദ് ഇബ്രാഹിം, അഡീഷണല് ജില്ലാ ജഡ്ജി - ഒന്ന് മെയ് 10 മുതല് 18 വരെ. പത്തനംതിട്ട : സനല് കുമാര് കെ.ജി. അഡീഷണല് ജില്ല - രണ്ട്, ഏപ്രില് 13 മുതല് 30 വരെ. എം.മനോജ്, അഡീഷണല് ജില്ലാ ജഡ്ജി - നാല,് മെയ് ഒന്ന് മുതല് 18 വരെ.\nതൊടുപുഴ : കെ.ജോര്‍ജ് ഉമ്മന്, ജില്ലാ ജഡ്ജി, ഏപ്രില് 13 മുതല് മെയ് 18 വരെ.\nകോട്ടയം : പി.രാഗിണി, അഡീഷണല് ജില്ലാ ജഡ്ജി - നാല്, ഏപ്രില് 13 മുതല് 24 വരെ. വി.എസ്.ബിന്ദുകുമാരി അഡീഷണല് ജില്ലാ ജഡ്ജി - അഞ്ച് ഏപ്രില് 25 മുതല് 30 വരെ. കെ.ബാബു അഡീഷണല് ജില്ലാ ജഡ്ജി - ഒന്ന്, മെയ് ഒന്നു മുതല് 18 വരെ.\nആലപ്പുഴ : ആനി ജോണ്, ജില്ലാ ജഡ്ജി - ഏപ്രില് 13 മുതല് 30 വരെ. ഹരിപാല് കെ.അഡീഷണല് ജില്ലാ ജഡ്ജി - ഒന്ന്, മെയ് ഒന്ന് മുതല് എട്ട് വരെ. ഫെലിക്‌സ് മേരിദാസ് അഡീഷണല് ജില്ലാ ജഡ്ജി - രണ്ട്, മെയ് അഞ്ച് മുതല് 18 വരെ. എറണാകുളം : അംബിക കെ.എസ് അഡീഷണല് ജില്ലാ ജഡ്ജി ഏപ്രില് 13 മുതല് മെയ് 18 വരെ.\nതൃശൂര് : പി.നന്ദനകൃഷ്ണന്, ജില്ലാ ജഡ്ജി, ഏപ്രില് 13 മുതല് 31 വരെ. നിക്‌സണ് .എം. ജോസഫ് അഡീഷണല് ജില്ലാ ജഡ്ജി - മൂന്ന്, മെയ് ഒന്ന് മുതല് ഒന്‍പത് വരെ. വിനായക റാവു.ആര് അഡീഷണല് ജില്ലാ ജഡ്ജി -നാല്, മെയ് 10 മുതല് 18 വരെ.\nപാലക്കാട്: എം.ബി. സ്‌നേഹലത, അഡീഷണല് ജില്ലാ ജഡ്ജി -മൂന്ന്, ഏപ്രില് 13 മുതല് 30 വരെ. കെ.വി.വിജയകുമാര്, അഡീഷണല് ജില്ലാ ജഡ്ജി - അഞ്ച്, മെയ് ഒന്ന് മുതല് 12 വരെ. സുരേഷ് കുമാര് പോള്, അഡീഷണല് ജില്ലാ ജഡ്ജി - രണ്ട് മെയ് 13 മുതല് 18 വരെ.\nമഞ്ചേരി : ഹരികുമാര്.എന്. അഡീഷണല് ജില്ലാ ജഡ്ജി - രണ്ട്, ഏപ്രില് 13 മുതല് 30 വരെ. സുജിത്ത് .എന് അഡീഷണല് ജില്ലാ ജഡ്ജി - മൂന്ന് മെയ് ഒന്ന് മുതല് 10 വരെ. എം.ആര്. അനിത ജില്ലാ ജഡ്ജി മെയ് 11 മുതല് 18 വരെ.\nകോഴിക്കോട് : എ.ശങ്കരന് നായര്, അഡീഷണല് ജില്ലാ ജഡ്ജി, മെയ് ഒന്ന് മുതല് 18 വരെ. എസ്.മുരളീകൃഷ്ണ അഡീഷണല് ജില്ലാ ജഡ്ജി, മെയ് ഒന്ന് മുതല് 18 വരെ.\nകല്പറ്റ : ഡോ. വി.വിജയകുമാര്, ജില്ലാ ജഡ്ജി ഏപ്രില് 13 മുതല് മെയ് 18 വരെ.\nതലശേരി : എം.വി.രാജകുമാര, അഡീഷണല് ജില്ലാ ജഡ്ജി - മൂന്ന്, ഏപ്രില് 13 മുതല് മെയ് നാല് വരെ. ശ്രീകല സുരേഷ്, അഡീഷണല് ജില്ലാ ജഡ്ജി - ഒന്ന്, മെയ് അഞ്ച് മുതല് 18 വരെ.\nകാസര്‍കോഡ് : സനില്‍കുമാര്.കെ.അഡീഷണല് ജില്ലാ ജഡ്ജി -ഒന്ന്, ഏപ്രില് 13 മുതല് 30 വരെ. സാനു.എസ്.പണിക്കര്, അഡീഷണല് ജില്ലാ ജഡ്ജി -മൂന്ന്, മെയ് ഒന്ന് മുതല് 18 വരെ. പി.എന്.എക്‌സ്.1254/16 Maintained by Web & New Media Division, Information & Public Relations Department PUBLIC HOLIDAYS 2015 | ELECTION REPORTAGE SINCE 1951 | THE RIGHT TO INFORMATION ACT 2005 | KUNHIKRISHNAN COMMITTEE REPORT HIGHLIGHTS | KUNHIKRISHNAN COMMITTEE | FINAL REPORT|


ലോകകപ്പ് 2022ല് ഖത്തറില് അഴിമതി ആരോപിച്ച് മിഷേല് പ്ലാറ്റിനിയെ അറസ്റ്റു ചെയ്തു - IBC Live\nPosted By: Editoron: June 18, 2019 In: LATEST, NEWS, SPORTS, WORLDNo Comments\nപാരിസ്: ഫുട്‌ബോള് ലോകകപ്പ് 2022ല് ഖത്തറില് അഴിമതി ആരോപിച്ച് യുവേഫ മുന് പ്രസിഡന്റും മുന് ഫ്രഞ്ച് താരവുമായ മിഷേല് പ്ലാറ്റിനിയെ (63) അറസ്റ്റ് ചെയ്തു. പാരീസിന് സമീപത്തുവച്ചാണ് അറസ്റ്റ് രേഖപ്പെടുത്തിയതെന്ന് ഫ്രഞ്ച് മാധ്യമമായ മീഡിയാ പാര്‍ട്ട് റിപ്പോര്‍ട്ട് ചെയ്തു.\n2018 ലോകകപ്പ് വേദി റഷ്യക്ക് അനുവദിച്ചുകിട്ടിയതിനോടൊപ്പമാണ് 2022 ലോകകപ്പ് വേദിയും പ്രഖ്യാപിച്ചത്. ഖത്തറിന് ലോകകപ്പ് വേദി അനുവദിച്ചതില് അഴിമതിയുണ്ടെന്ന് ആരോപണം ഉയര്‍ന്നിരുന്നു. ലോകകപ്പ് വേദിക്കായി ഖത്തറിന് അനുകൂലമായി വോട്ട് ചെയ്യുന്നതിനു മുമ്പ് ഫുട്‌ബോള് സംഘാടകരായ മുഹമ്മദ് ബിന് ഹമ്മാമുമായി കൂടിക്കാഴ്ച നടത്തിയിരുന്നെന്ന് പ്ലാറ്റിനി പറഞ്ഞിരുന്നു.\nഖത്തറിന് വേദി അനുവദിച്ചതുമായി ബന്ധപ്പെട്ട് ഫിഫ എക്‌സിക്യൂട്ടീവ് കമ്മിറ്റിയിലെ 24 അംഗങ്ങളില് 16 പേര് ഇപ്പോഴും അന്വേഷണം നേരിടുന്നുണ്ട്. 2007 മുതല് 2015 വരെ ഫിഫ പ്രസിഡന്റായിരുന്ന പ്ലാറ്റിനിയെ ആറ് വര്‍ഷത്തേക്ക് സസ്‌പെന്റ് ചെയ്തിരുന്നു. പിന്നീടത് നാലുവര്‍ഷമാക്കി ചുരുക്കിയിരുന്നു.\nചാലിയാറില് ഒഴുക്കില്‍പ്പെട്ട് കാണാതായായ നിബിന് മുഹമദ് ന്റെ മൃതദേഹം കണ്ടെത്തി\nഎഞ്ചിനീയറിങ് കോളജ് അധ്യാപകനെ മരിച്ച നിലയില് കണ്ടെത്തി


കോവിഡ് 19 ബാധിച്ച് രാജ്യത്ത് ആദ്യ മരണം\nഉംറ കർമങ്ങൾക്ക് ശേഷം ഫെബ്രുവരി 29നാണ് മുഹമ്മദ് കൽബുർഗിയിലെത്തിയത്. പനി ഗുരുതരമായതോടെ മാർച്ച് അഞ്ചിന് കൽബുർഗിയിലെ സ്വകാര്യ ആശുപത്രിയിലെത്തി ചികിത്സ തേടി\n12 Mar, 2020 at 05:15 PM\nകോവിഡ് 19 ബാധിച്ചുള്ള രാജ്യത്തെ ആദ്യമരണം കർണാടകയിൽ റിപ്പോർട്ടു ചെയ്തു. കൽബുർഗി സ്വദേശി യായ എഴുപത്തിയാറുകാരൻ മുഹമ്മദ് ഹുസൈൻ സിദ്ധിഖിയാണ് മരിച്ചത്. സൗദിയിൽ നിന്നും തിരിച്ചെത്തിയ മുഹമ്മദ് ബുധനാഴ്ചയാണ് മരിച്ചത്.\nഉംറ കർമങ്ങൾക്ക് ശേഷം ഫെബ്രുവരി 29നാണ് മുഹമ്മദ് കൽബുർഗിയിലെത്തിയത്. പനി ഗുരുതരമായതോടെ മാർച്ച് അഞ്ചിന് കൽബുർഗിയിലെ സ്വകാര്യ ആശുപത്രിയിലെത്തി ചികിത്സ തേടി. സംശയം തോന്നിയ ഡോക്ടർമാർ സാമ്പിളുകൾ പൂനെ വൈറോളജി ലാബിലേയ്ക്ക് അയച്ചു. ഈ മാസം ഒൻപതിനായിരുന്നു അത്. പരിശോധന ഫലം വരുന്നതിന് മുൻപെ, മുഹമ്മദ് മരിച്ചു.\nകോവിഡ് 19 നാണ് മുഹമ്മദിന്റെ മരണ കാരണമെന്ന സൂചനകൾ പുറത്തു വന്നെങ്കിലും കർണാടക സർക്കാറും ആരോഗ്യ വകുപ്പും ഇത് നിഷേധിച്ചു. ഇത്തരത്തിലുള്ള വാർത്തകൾ പ്രചരിപ്പിക്കരുതെന്ന നിർദ്ദേശവും നൽകി. എന്നാൽ ഇന്നലെ രാത്രി വൈകിയാണ് പൂനെ ലാബിൽ നിന്നുള്ള പരിശോധന ഫലം വന്നത്. ഇത് പിന്നീട് കേന്ദ്ര ആരോഗ്യ മന്ത്രാലയവും സംസ്ഥാന സർക്കാറും സ്ഥീരീകരിച്ചു.\nആദ്യ മരണം കർണാടകയിൽ റിപ്പോർട്ട് ചെയ്ത സാഹചര്യത്തിൽ തീവ്രമായ പരിശോധനകൾക്ക് സർക്കാർ നിർദേശിച്ചിട്ടുണ്ട്. മുഹമ്മദ് യാത്ര ചെയ്ത ഇടങ്ങളിൽ നിന്നുള്ളവരുടെ വിവരങ്ങൾ ആരോഗ്യ വകുപ്പ് ശേഖരിക്കുന്നുണ്ട്.\nതമിഴ്നാട്ടിലും ആന്ധ്രയിലും ഓരോ ആളുകൾക്ക് കോവിഡ് 19 സ്ഥിരീകരിച്ചിട്ടുണ്ട്. ഇതിന് പിന്നാലെ വിമാനത്താവളങ്ങൾ കേന്ദ്രീകരിച്ചുള്ള പരിശോധനകൾ കർശനമാക്കിയിട്ടുണ്ട്. കൊറോണ വൈറസ് ബാധ സ്ഥിരീകരിച്ച കേരളത്തിലേയ്ക്ക് യാത്രകൾ പരമാവധി ഒഴിവാക്കത്തെമെന്ന് തമിഴ്‌നാട് ആരോഗ്യ മന്ത്രി സി.വിജയഭാസ്കർ നിർദ്ദേശം നൽകിയിട്ടുണ്ട്. സംസ്ഥാനത്ത് പുതിയ കേസുകൾ റിപ്പോർട്ടു ചെയ്തിട്ടില്ലെന്ന് മന്ത്രി അറിയിച്ചു.


രാഹുല് ശരത് പവാറിനെ കണ്ടു; എന്.സി.പി - കോണ്‍ഗ്രസ് ലയന ചര്‍ച്ചയെ...\nഎന്.സി.പി അധ്യക്ഷന് ശരത് പവാറിനെ കോണ്‍ഗ്രസ് അധ്യക്ഷന് രാഹുല് ഗാന്ധി വസതിയിലെത്തി കണ്ടു.\n30 May, 2019 at 04:56 PM\nഎന്.സി.പി - കോണ്‍ഗ്രസ് ലയനത്തിന് ആലോചനയെന്ന് സൂചന. എന്.സി.പി അധ്യക്ഷന് ശരത് പവാറിനെ കോണ്‍ഗ്രസ് അധ്യക്ഷന് രാഹുല് ഗാന്ധി വസതിയിലെത്തി കണ്ടു. ഒരു മണിക്കൂര് നീണ്ട കൂടിക്കാഴ്ചയാണ് ലയന സാധ്യതാ സൂചനകള് ശക്തമാക്കിയത്.\nകോണ്‍ഗ്രസ് അധ്യക്ഷ പദവിയില് നിന്നും രാജ്യസന്നദ്ധത അറിയിച്ച ശേഷം കൂടിക്കാഴ്ചകളെല്ലാം റദ്ദാക്കിയിരിക്കുകയായിരുന്നു രാഹുല് ഗാന്ധി. ഇതിനിടയിലാണ് എന്.സി.പി അധ്യക്ഷന് ശരത് പവാറിന്റെ വസതിയിലെത്തി രാഹുൽ കൂടിക്കാഴ്ച നടത്തിയത്. തുടര്‍ന്നാണ് എന്.സി.പി - കോണ്‍ഗ്രസ് ലയന നീക്കം നടക്കുന്നതായുള്ള സൂചനകള് പുറത്ത് വന്നത്.\nലോക്സഭ പ്രതിപക്ഷ കക്ഷി, നേതൃപദവികള് ഉറപ്പിക്കുകയാണ് ലക്ഷ്യം. പ്രതിപക്ഷ കക്ഷി പദവിക്ക് ആകെ അംഗസംഖ്യയുടെ 10 ശതമാനവും നേതൃപദവിക്ക് 55 സീറ്റും വേണം. കോണ്‍ഗ്രസിന് ഇതിനായി കുറവുള്ള സീറ്റ് എന്.സി.പിയുടെ5സീറ്റില് നിന്നും ലഭിക്കും. സെപ്തംബര് - ഒക്ടോബര് മാസങ്ങളിലായി നടക്കാനിരിക്കുന്ന മഹാരാഷ്ട്ര നിയമസഭ തെരഞ്ഞെടുപ്പും കൂടി മുന്നില് കണ്ടാണ് നീക്കം.\nഎന്നാല് ഇരു പാര്‍ട്ടികളും ഇക്കാര്യത്തില് പ്രതികരിക്കാന് തയ്യാറായിട്ടില്ല. എന്.സി.പി സ്ഥാപക നേതാക്കളിലൊരാളായ താരിഖ് അന്‍വര് തെരഞ്ഞെടുപ്പിന് മുന്‍പ് കോണ്‍ഗ്രസില് ചേര്‍ന്നിരുന്നു.\nRahul gandhiSharad pawarGeneral Election 2019


അരിയല്ലൂര് ബോര്‍ഡ് സ്‌കൂളില് ഫുട്‌ബോള് വോളിബോള് കോര്‍ട്ടുകള് ഉയരുന്നു – malabarinews.com\nഅരിയല്ലൂര് ബോര്‍ഡ് സ്‌കൂളില് ഫുട്‌ബോള് വോളിബോള് കോര്‍ട്ടുകള് ഉയരുന്നു\nവള്ളിക്കുന്ന്: ബോര്‍ഡ് സ്‌കൂള് എന്നറിയപ്പെടുന്ന അരിയല്ലൂര് സര്‍ക്കാര് കൂളില് വോളിബോള് ഫുട്‌ബോള് കോര്‍ട്ടുകള് ഉയരുന്നു. ഇതിന് കളമൊരുക്കുന്നതാകട്ടെ അരിയല്ലൂര് ഗ്രാമത്തിലെ പഴയ ഫുട്‌ബോള് കളിക്കാരനും സൈനികനുമായിരുന്ന മൂത്താഞ്ചേരി ഉണ്ണിസാറിന്റെ പ്രിയപ്പെട്ട വിദ്യാര്‍ത്ഥികളും.\n1950 കളില് അരിയല്ലൂരിന്റെ നാട്ടുമൈതാനങ്ങളില് കാല്‍പന്തുകളിയുടെ രാജകുമാരനായിരുന്ന മൂത്താഞ്ചേരി ഉണ്ണി തന്റെ കൗമാരകാലത്ത് സൈന്യത്തില് ചേരുകയായിരുന്നു. സൈന്യത്തില് നിന്ന് വിരമിച്ച അദേഹം തിരുവനന്തപുരത്തെ കഴക്കൂട്ടം സൈനിക സ്‌കൂളില് ഫുട്‌ബോള് പരിശീലകനായി 20 വര്‍ഷത്തോളം സേവനമനുഷ്ഠിച്ചു. അദേഹത്തില് നിന്ന് ഫുട്‌ബോള് പരിശീലനം നേടിയ 1978-79 ബാച്ചിലെ പൂര്‍വ്വവിദ്യാര്‍ത്ഥികളാണ് ഉണ്ണിസാറിന്റെ ഓര്‍മ്മയ്ക്കായി അരിയല്ലൂര് ബോര്‍ഡ് സ്‌കൂളില് ഫുട്‌ബോള്,വോളിബോള് കോര്‍ട്ടുകള് നിര്‍മിച്ചിരിക്കുന്നത്.\nഅരിയല്ലൂരിന് ഒരു കായിക സംസ്‌ക്കാരം വളര്‍ത്തിയെടുക്കണമെന്ന ഉണ്ണിസാറിന്റെ സ്വപ്‌നം സാക്ഷാത്കരിക്കുകയാണ് ഇതിലൂടെ ലക്ഷ്യമിടുന്നതെന്ന് പൂര്‍വ്വവിദ്യാര്‍ത്ഥികള് പറഞ്ഞു. ജൂലൈ ഒന്നിന് ശനിയാഴ്ച ഉച്ചയ്ക്ക് രണ്ടുമണി മുതല് അഞ്ചുമണിവരെയാണ് സമര്‍പ്പണ ചടങ്ങ്. ചടങ്ങിന്റെ ഭാഗമായി ഒരു പ്രദര്‍ശന മത്സരവും സംഘടിപ്പിക്കുന്നുണ്ട്.\ncourt, football, gups, vallikunnu\nPrevious PostPrevious ലോകകപ്പ് ഖത്തറില് തന്നെ; ഖത്തറിന് ക്ലീന് ചിറ്റു നല്‍കി ഫിഫ\nNext PostNext ഇനി രാജ്യത്ത് ഒറ്റ നികുതി


ക്ഷീരകര്‍ഷകര്‍ക്കും കുടുംബത്തിനും ഇന്‍ഷുറന്‍സ്; അപേക്ഷ ക്ഷണിച്ചു | Ksheera Santhwanam| Agriculture News\nMar 23, 2021, 01:03 PM IST\nപൊതുമേഖലാ ഇന്‍ഷുറന്‍സ് കമ്പനികളുമായി ചേര്‍ന്ന് നടപ്പാക്കുന്ന പദ്ധതിയില് ക്ഷീരകര്‍ഷകര്, സംഘം ജീവനക്കാര്, ജീവിതപങ്കാളി, 25 വയസ്സുവരെ പ്രായമുള്ള രണ്ടുമക്കള്, മാതാപിതാക്കള് എന്നിവര്‍ക്ക് അംഗങ്ങളാവാം.\nസംസ്ഥാനത്തെ ക്ഷീരകര്‍ഷകര്‍ക്കും കുടുംബാംഗങ്ങള്‍ക്കും അംഗങ്ങളാകാവുന്ന ക്ഷീരസാന്ത്വനം ഇന്‍ഷുറന്‍സ് പദ്ധതിയിലേക്ക് അപേക്ഷക്ഷണിച്ചു. ക്ഷീരവികസനവകുപ്പ്, ക്ഷീരകര്‍ഷക ക്ഷേമനിധി ബോര്‍ഡ്, മില്‍മ, പ്രാഥമിക ക്ഷീര സഹകരണസംഘങ്ങള് എന്നിവയുടെ സഹകരണത്തോടെയാണ് പദ്ധതി. പൊതുമേഖലാ ഇന്‍ഷുറന്‍സ് കമ്പനികളുമായി ചേര്‍ന്ന് നടപ്പാക്കുന്ന പദ്ധതിയില് ക്ഷീരകര്‍ഷകര്, സംഘം ജീവനക്കാര്, ജീവിതപങ്കാളി, 25 വയസ്സുവരെ പ്രായമുള്ള രണ്ടുമക്കള്, മാതാപിതാക്കള് എന്നിവര്‍ക്ക് അംഗങ്ങളാവാം.\nകൂടാതെ കര്‍ഷര് പരിപാലിക്കുന്ന കറവമാടുകള്‍ക്കും ഇന്‍ഷുറന്‍സ് പരിരക്ഷ ലഭിക്കും. 18 വയസ്സുമുതല് 80 വയസ്സുവരെയുള്ളവര്‍ക്ക് പദ്ധതിയില് അംഗമാകാം. ഇന്‍ഷുറന്‍സ് പ്രീമിയം തുകയില് കര്‍ഷകര്‍ക്ക് 1,500 രൂപമുതല് 2,500 രൂപവരെയും ക്ഷീരസംഘം ജീവനക്കാര്‍ക്ക് 1,000 രൂപയും ധനസഹായം ലഭിക്കും. പദ്ധതി നടപ്പാക്കുന്നതിനായി ജില്ലാതലത്തില് മേഖലാ യൂണിയന് ഡയറക്ടര് ചെയര്‍മാനായും ക്ഷീരവികസനവകുപ്പ് ഡെപ്യൂട്ടി ഡയറക്ടര് കണ്‍വീനറായും 15 അംഗ കോര് കമ്മിറ്റി രൂപവത്കരിച്ചിട്ടുണ്ട്.\nക്ഷീരകര്‍ഷകര്, സംഘം ജീവനക്കാര്, ജിവിതപങ്കാളി, മാതാപിതാക്കളുടെ സംരക്ഷണയില് കഴിയുന്ന അവിവാഹിതരോ ജോലിയില്ലാത്തവരോ ആയ 25 വയസ്സുവരെയുള്ള രണ്ട് മക്കള്, മാതാപിതാക്കള് എന്നിവര്‍ക്ക് ചേരാം. തിരഞ്ഞെടുക്കപ്പെട്ട ആശുപത്രികളില് പണരഹിതചികിത്സ ലഭിക്കുന്ന പദ്ധതിയില് നിലവിലുള്ള അസുഖങ്ങള്‍ക്ക് 50,000 രൂപ ഉള്‍പ്പെടെ ഒരു ലക്ഷംരൂപയുടെ ചികിത്സാസഹായം ലഭിക്കും.\n18 മുതല് 60 വരെ വയസ്സ് പ്രായമുള്ള കര്‍ഷകര്‍ക്കും സംഘം ജീവനക്കാര്‍ക്കും പദ്ധതിയില് അംഗമാകാം. അപകടമരണമോ സ്വാഭാവികമരണമോ സംഭവിച്ചാല് ഒരുലക്ഷംരൂപ ലഭിക്കും.\nക്ഷീരകര്‍ഷകര്‍ക്കും സംഘം ജീവനക്കാര്‍ക്കും അംഗമാകാം. അപകടമരണമോ അപകടംമൂലം പക്ഷാഘാതമോ സ്ഥായിയായ അംഗവൈകല്യമോ സംഭവിച്ചാല് ഏഴുലക്ഷം രൂപവരെ ലഭിക്കും. ഇതിനുപുറമേ അപകടത്തില് മരണപ്പെടുകയോ സ്ഥായിയായ അംഗവൈകല്യം സംഭവിക്കുകയോ ചെയ്ത കര്‍ഷകരുടെ മക്കളുടെ പഠനത്തിനായി രണ്ടുപേര്‍ക്ക് 50,000 രൂപയുടെ വിദ്യാഭ്യാസ ആനുകൂല്യം ലഭിക്കും.\nക്ഷീരസാന്ത്വനം വൈബ്സൈറ്റുവഴി പ്രാഥമിക ക്ഷീരസംഘങ്ങളിലൂടെയാണ് പദ്ധതിയില് അംഗമായി ചേര്‍ക്കുന്നത്. ധനസഹായം കഴിച്ചുള്ള പ്രീമിയം തുകയും ഓണ്‍ലൈനായി അടയ്ക്കാനുള്ള സൗകര്യമുണ്ട്. പദ്ധതിയില് മാര്‍ച്ച് 21-നകം എന്റോള് ചെയ്യണമെന്ന് ക്ഷീരവികസനവകുപ്പ് ഡെപ്യൂട്ടി ഡയറക്ടര് ജെ.എസ്. ജയസുജീഷ് അറിയിച്ചു.\nContent Highlights: Ksheera Santhwanam insurance project for dairy farmers in kerala\nകശുവണ്ടി വിളവ് വര്‍ധിപ്പിക്കാം; ആനിയമ്മയുടെ നാടന് കണ്ടുപിടുത്തത്തിന് ദേശീയ അംഗീകാരം\nന്യൂഡല്‍ഹി: തുടര്‍ച്ചയായ കാറ്റും പുഴുക്കളുടെ ആക്രമണവും കാരണം കശുവണ്ടി വിളവ് ..\nസ്വാദുള്ള, പശിമയില്ലാത്ത ചോറ്; കുട്ടനാടന് പാടങ്ങളില് താരമാകാന് 'മനുവര്‍ണ'\nവിപണിയില് 120 രൂപ വില, കര്‍ഷകന് 60-70 രൂപവരെ; കൈയെത്തും ദൂരത്ത് മധുരമൂറും പേരയ്ക്ക\nനഷ്ടം കുലച്ചു; നേന്ത്രക്കായ വില വീണ്ടും മൂന്നുകിലോയ്ക്ക് 100 രൂപ\nകര്‍ഷകര്‍ക്ക് പന്നിവളര്‍ത്തല് പരിശീലനം തുടങ്ങി\n83 എണ്ണം കൊണ്ട് ഒരു കിലോ, കശുവണ്ടിപ്പരിപ്പിന് ഇനി വലുപ്പം കൂടും; വരുന്നു നേത്രാ ജംബോ\n21 കോടി രൂപ വില പറഞ്ഞ ഭീമന് പോത്ത് സുല്‍ത്താന് ചത്തു


ആരാധകരുടെ കാത്തിരിപ്പിന് വിരാമം. ഐശ്വര്യ റായ് നായികയായി എത്തുന്ന മണിരത്‌നത്തിന്റെ പുതിയ ചിത്രമായ പൊന്നിയിൻ സെൽവൻ-1 ചീത്രികരണം പൂർത്തിയായി. അടുത്തവർഷം ചിത്രം റിലീസ് ചെയ്യും\nഐശ്വര്യ റായ് തന്റെ ഇൻസ്റ്റാഗ്രാം പോസ്റ്റിലൂടെയാണ് ചിത്രത്തിന്റെ റീലിസ് പോസ്റ്റർ പുറത്തുവിട്ടത്.\nമണിരത്‌നത്തിന്റെ ‘ഇരുവർ’ എന്ന് സിനിമയിലൂടെയാണ് ഐശ്വര്യ റായ് ആദ്യമായി തമിഴ് സിനിമ ലോകത്ത് എത്തുന്നത്. ‘ഗുരു’ ‘രാവൺ’ എന്ന ചിത്രത്തിന് ശേഷം മണിരത്‌നം ഐശ്വര്യ റായ് കൂട്ടുകെട്ടിലെ മൂന്നാമത്തെ ചിത്രമാണ് പൊന്നിയിൻ സെൽവൻ.\nവിക്രം ഐശ്വര്യ റായ് വീണ്ടു ഒന്നിക്കുന്ന പ്രത്യേകതയും ചിത്രത്തിന് ഉണ്ട്.\nകൽക്കി കൃഷ്ണമൂർത്തിയുടെ 1955 നോവലിനെ അസ്പദമാക്കിയാണ് ചിത്രം.കാർത്തി, തൃഷ കൃഷ്ണൻ , പ്രകാശ് രാജ് , ജയറാം, ജയം രവി, ഐശ്വര്യ ലക്ഷ്മി എന്നിവരാണ് ചിത്രത്തിലെ മറ്റ് കേന്ദ്രകഥാപാത്രങ്ങൾ. എ ആർ റഹ്മാനാണ് ചിത്രത്തിന്റെ സംഗിത സംവിധായകൻ. 500 കോടി രൂപയാണ് ചിത്രത്തിന്റെ മുതൽ മുടക്ക്. മദ്രാസ് ടാക്കീസും ലൈക പ്രൊഡക്ഷൻസും ചേർന്നാണ് ചിത്രത്തിന്റെ നിർമ്മാണം.\nപുതുച്ചേരിയിലും ഹൈദരാബാദിലുമാണ് ചിത്രത്തിന്റെ ഷൂട്ട് നടന്നത്.മധ്യപ്രദേശിലെ മഹേശ്വറിലാണ് ചിത്രത്തിന്റെ ഗാനരംഗങ്ങൾ ചിത്രികരിച്ചത്.ഐശ്വര്യ റായ് അഭിനയിച്ച ഗാനരംഗത്തിൽ നടിക്കൊപ്പം 400 ജൂനിയർ ആർട്ടിസ്റ്റുകളും അഭിനയിച്ചിട്ടുണ്ട്\nകർശനമായ കൊറോണ മാനണ്ഡങ്ങൾ പാലിച്ചായിരുന്നു ചീത്രികരണം. ചിത്രത്തിലെ അണിയറ പ്രവർത്തകർ ഉൾപ്പെടെ എല്ലാവരും രണ്ട് ഡോസ് വാക്‌സിൻ സ്വീകരിക്കുകയും ദിവസേന ലോക്കേഷനിൽ കൊറോണ പരിശോധന നടത്തുകയും ചെയ്തിരുന്നു.\nപഞ്ചാബിൽ ഭീകരാക്രമണ സാദ്ധ്യത: അതിർത്തിയിൽ ഭീകരരുടെ സാന്നിദ്ധ്യം, ടിഫിൻ ബോക്‌സ് ബോംബ് കണ്ടെത്തി\nഅഫ്ഗാനിലെ യുഎസ് പിൻമാറ്റം: മലക്കംമറിഞ്ഞ് ഇമ്രാൻഖാൻ; ബൈഡന്റെ തീരുമാനം വിവേകപൂർണവും സമയോചിതവുമെന്ന് പാക് പ്രധാനമന്ത്രി


rahman-allegations-againist-kairali-tv | 'ബഷീർ ദ മാൻ' കൈരളി ടിവി പ്രക്ഷേപണം ചെയ്തത് അനുമതി ഇല്ലാതെ; പത്തോളം തവണ ബ്രിട്ടാസിനെ വിളിച്ചെങ്കിലും ഫോൺ അറ്റൻഡ് ചെയ്തില്ല; നാണംകെട്ട് എൻ.പി ചന്ദ്രശേഖരനെ വിളിച്ചപ്പോൾ പറഞ്ഞത് അതു കൈരളിയുടെ പ്രോപ്പർട്ടിയാണെന്ന്; ബഷീർ അവർക്ക് ഒരു പ്രോപ്പർട്ടി മാത്രമായിരിക്കുകയാണെന്ന് എം.എ റഹ്മാൻ - MarunadanMalayali.com\n'ബഷീർ ദ മാൻ' കൈരളി ടിവി പ്രക്ഷേപണം ചെയ്തത് അനുമതി ഇല്ലാതെ; പത്തോളം തവണ ബ്രിട്ടാസിനെ വിളിച്ചെങ്കിലും ഫോൺ അറ്റൻഡ് ചെയ്തില്ല; നാണംകെട്ട് എൻ.പി ചന്ദ്രശേഖരനെ വിളിച്ചപ്പോൾ പറഞ്ഞത് അതു കൈരളിയുടെ പ്രോപ്പർട്ടിയാണെന്ന്; ബഷീർ അവർക്ക് ഒരു പ്രോപ്പർട്ടി മാത്രമായിരിക്കുകയാണെന്ന് എം.എ റഹ്മാൻ\nJune 27, 2017 | 04:25 PM | Permalink\n'ബഷീർ ദ മാൻ' എന്ന ഡോക്യുമെന്ററി കൈരളി ടിവി അടിച്ചുമാറ്റി സംപ്രേഷണം ചെയ്തതെന്ന് സംവിധായകനും എഴുത്തുകാരനുമായ എം.എ റഹ്മാൻ. വൈക്കം മുഹമ്മദ് ബഷീറിനെക്കുറിച്ച് ബഷീർ ദ മാൻ എന്ന ഡോക്യുമെന്ററി ചിത്രീകരിച്ചതിന്റെ മുപ്പത് വർഷം തികയുന്ന വേളയിൽ മാതൃഭൂമി ആഴ്ചപ്പതിപ്പിന് അനുവദിച്ച അഭിമുഖത്തിലാണ് റഹ്മാൻ കൈരളി ടിവിയിക്കും ജോൺ ബ്രിട്ടാസിനും എതിരെ വിമർശനം ഉന്നയിച്ചിരിക്കുന്നത്.\nബഷീർ സുൽത്താനായി വാഴ്‌ത്തപ്പെട്ട കാലത്താണ് താൻ ബഷീറിനെക്കുറിച്ച് ഡോക്യുമെന്ററി എടുക്കുന്നത്. ഡിജിറ്റൽ വിപ്ലവത്തിന് മുമ്പ് സെല്ലുലോയിഡ് ഡോക്യുമെന്ററി ചെയ്തവർക്ക് ആ മാധ്യമം ഒന്നും തിരിച്ച് നൽകിയിട്ടില്ല. അതൊരു താങ്ക്ലസ്സ് ജോബായിരുന്നു ഞങ്ങൾക്ക്. ഇന്ന് ഡിജിറ്റൽ മീഡിയ വിപണിയുടെ കങ്കാണി പണിയാണെടുക്കുന്നത്. ചിലർക്ക് അത് വെറും കളിപ്പാട്ടമായിരിക്കാം. ഒരു കാര്യമറിയാമോ നിങ്ങൾക്ക്, ബഷീറിന്റെ നൂറാം ജന്മദിന വർഷത്തിൽ ബഷീർ ദ മാൻ കൈരളി ടിവി സംപ്രേഷണം ചെയ്തു.\nപച്ചയ്ക്ക് എന്താ കൊയപ്പം...? ആരോഗ്യമന്ത്രി പച്ച ഡ്രസ്സാണ് ഇട്ടിരിക്കുന്നത്, പ്രദീപ്കുമാറിന്റെ സ്‌കൂളിലെ ബോർഡും പച്ചയാണ്; പച്ചയെ പുകഴ്‌ത്തിയും ചുമപ്പിനെ കളിയാക്കിയും നിയമസഭയിൽ പി കെ ബഷീർ; പിണറായിക്കും ഷംസീറിനും പരിഹാസം; തനത് ശൈലിയിൽ പ്രസംഗിച്ച് നിയമസഭയെ ചിരിപ്പിച്ച് ഏറനാട് എംഎൽഎ\nനിർമ്മാതാവിന്റെ അനുവാദമില്ലാതെ. എന്നോട് ആരും ചോദിച്ചില്ല. പൂർത്തിയാക്കിയത് ഞാനാണെങ്കിലും നിർമ്മാതാവ് കണ്ണങ്കുളം അബ്ദുള്ള തന്നെയാണ്. ടിവിയിൽ വന്നപ്പോൾ അദ്ദേഹം എന്നെ വിളിച്ചു. അയാളറിയാതെ ഞാനത് ടിവിക്കാർക്ക് കൊടുത്തോന്നറിയാൻ. ഇതാണ് നമ്മുടെ മാധ്യമനീതി. ഡിജിറ്റൽ മീഡിയ നൽകുന്ന സ്വാതന്ത്ര്യത്തെ ദുരുപയോഗം ചെയ്യുകയാണ്. എന്തും ഡിജിറ്റൈസ് ചെയ്താൽ അത് ഹാൻഡിയാവും. ആർക്കും എപ്പോഴും എങ്ങനെയും ഉപയോഗിക്കാം എന്നാണിവർ കരുതുന്നത്. ഹിംസാത്മകമാണ് ഇത്തരം മാധ്യമ കോർപ്പറേറ്റ്‌വത്ക്കരണം. ഡോക്യുമെന്ററി സംപ്രേഷണം ചെയ്തതുമായി ബന്ധപ്പെട്ട് പി.ടി കുഞ്ഞിമുഹമ്മദിനെ ബന്ധപ്പെട്ടിരുന്നു. അദ്ദേഹം ജോൺ ബ്രിട്ടാസിനെ ബന്ധപ്പെടാൻ നമ്പർ തന്നിരുന്നു.\nപത്തോളം തവണ ഞാൻ വിളിച്ചു. അദ്ദേഹം ഫോൺ അറ്റൻഡ് ചെയ്തില്ല. നാണംകെട്ട് ഞാൻ എൻ.പി ചന്ദ്രശേഖരനെ വിളിച്ചു. അദ്ദേഹം പറഞ്ഞത് ബഷീർ ദ മാൻ കൈരളിയുടെ പ്രോപ്പർട്ടിയാണെന്നാണ്. ഞാൻ ഞെട്ടിപ്പോയി. ഒടുവിൽ നിർമ്മാതാവ് ഒരു വക്കീൽ നോട്ടീസ് അയച്ചു. അതിന് വന്ന മറുപടി അതിലും ഞെട്ടിക്കുന്നതായിരുന്നു. ബഷീർ, മലയാളിയുടെ പൊതുസ്വത്താണെന്ന്. അതുകൊണ്ട് അവർക്ക് സംപ്രേഷണം ചെയ്യാൻ അവകാശമുണ്ടെന്ന്. ശരിയാണ്. ബഷീർ അവർക്ക് ഒരു പ്രോപ്പർട്ടി മാത്രമായിരിക്കുന്നെന്നും റഹ്മാൻ അഭിമുഖത്തിൽ പറയുന്നു.


ചൊവ്വ,3സെപ്‌റ്റംബര് 2019 (20:28 IST)\nഇന്ന് ആളുകളിൽ സാധാരണമായി കണ്ടുവരുന്ന ഒരു രോഗാവസ്ഥയാണ് തൈറോയിഡ്. പല തരത്തിലുള്ള തൈറോയിഡ് അസുഖങ്ങൽ ഉണ്ട് എന്നതിനാൽ ഇത് വേർതിരിച്ച് കണ്ടെത്തുക എന്നതും പ്രയാസകരമാണ്. അതിനാൽ തൈറോയിഡിനെ കുറിച്ച് കൂടുതൽ അറഞ്ഞിരിക്കേണ്ട അത് വളരെ പ്രധാനമാണ്.\nജീവിതശൈലിയിൽ വന്ന മാറ്റങ്ങളാണ് പ്രധാനമായും തൈറോയിഡ് രോഗങ്ങൾക്ക് കാരണം. ഹൈപ്പോ തൈറോയിഡിസം, ഹൈപ്പർ തൈറോയിഡിസം എന്നിങ്ങനെ രണ്ട് തരത്തിലുള്ള തൈറോയിഡ് അസുഖങ്ങളാണ് പ്രധാനമായും ഉള്ളത്. സ്ത്രീകൾക്ക് തൈറോയിഡ് അസുഖം വരാനുള്ള സാധ്യത കൂടുതലാണ്.\nഭാരംകൂടി വരുന്നതാണ് ഹൈപ്പോ തൈറോയിഡിസത്തിന്റെ പ്രധാന ലക്ഷണം. കലോറി കുറഞ്ഞ ആഹാര കഴിച്ചിട്ടും വ്യായാമങ്ങൾ ചെയ്തിട്ടും ശരീര ഭാരത്തിൽ കുറവ് വരുന്നില്ലെങ്കിൽ സ്വാഭാവികമായും ഹൈപ്പോ തൈറോയിഡിസം ഉണ്ടെന്ന് സംശയിക്കാം, അമിതമായ ക്ഷിണവും ആർത്തവത്തിൽ ക്രമ പിശകുകൾ കൂടി വരുന്നുണ്ടെങ്കിൽ ഇതുറപ്പിക്കാം. പ്രായമായ സ്ത്രീകളിലാണ് ഇത് നേരത്തെ കണ്ടുവന്നിരുന്നത് എങ്കിൽ ഇപ്പോൾ ഇത് പ്രായഭേതമന്യേ തന്നെ കണ്ടുവരുന്നുണ്ട്.\nശരീരം മെലിഞ്ഞുവരിക, ക്ഷീണവും വിയർപ്പും കൂടുക. വിശപ്പ് സാധരാണയിലും കൂടുതൽതോന്നുക, ശാസം മുട്ടൽ. തുടർച്ചയായുള്ള ചുമ. ഇവയെല്ലാം ഹൈപ്പർ തൈറോയിഡിസത്തിന്റെ പ്രധാന ലക്ഷണങ്ങളാണ്. തൈറോയിഡ് അസുഖങ്ങൾ ഉള്ളവരിൽ ഉത്കണ്ഠ, വിശാദം എന്നീ മാനസിക പ്രശ്നങ്ങളും ഉണ്ടാകും. ഹോർമോണുകളുടെ അളവിൽ വരുന്ന വ്യതിയാനത്തിനാലാണ് ഇത് സംഭവിക്കുന്നത്. നേരത്തെ കണ്ടെത്തിയാൽ തൈറോയിഡ് വേദഗത്തിൽ ചികിത്സിച്ച് ഭേതമാക്കാം.\nകരളിന്റെ ആരോഗ്യത്തിന് ഇവ കഴിക്കാം\nഉറക്കം കുറഞ്ഞാല് മുടി കൊഴിയുമോ ?; എന്താണ് സത്യം ?\nഅത്താഴം ഉപേക്ഷിച്ചുള്ള ഉറക്കത്തിലൂടെ ശരീരഭാരം കുറയുമോ ?\nഅടുത്ത ലേഖനം ഉറക്കം കുറഞ്ഞാല് മുടി കൊഴിയുമോ ?; എന്താണ് സത്യം ?


world cup final prematch analysis– News18 Malayalam\nഫ്രാൻസോ അതോ ക്രൊയേഷ്യയോ?\nUpdated: July 15, 2018, 7:14 AM IST\nഇന്നാണ് ആ ദിനം.. ബ്രസീലിലെ മാരക്കാനയിൽ ജര്‍മൻ ആഘോഷം നടന്ന ദിവസം മുതൽ ലോകരാജ്യങ്ങള് ഒരുക്കം കൂട്ടിയത് ഈയൊരു ദിവസത്തിനായാണ്. യോഗ്യതാറൗണ്ടില് പല വമ്പന്‍മാരുടേയും കടപുഴകി. റഷ്യൻ ലഹരി നിറച്ച ഫുട്ബോൾ കോപ്പയിലേക്ക് അവസാനം അരിച്ചെടുത്തത് 32 ടീമുകൾ. കിടയറ്റ 63 പോരാട്ടങ്ങളിലൂടെ അതിൽ 30 എണ്ണത്തേയും തിരിച്ചുവിട്ടു. സകലകടമ്പകളും കടന്ന് വിശ്വവിജയത്തിനായി അന്തിമ യുദ്ധത്തിനിറങ്ങുന്നത് രണ്ട് പോർ സംഘങ്ങൾ. ക്രൊയേഷ്യയും ഫ്രാൻസും. ആദ്യ ഫൈനലിനിറങ്ങുന്ന ക്രൊയേഷ്യയും മൂന്നാം ഫൈനലിനിറങ്ങുന്ന ഫ്രാൻസും ലോകകിരീടത്തിനായി പോരടിക്കും. മോസ്കോയിലെ ലുഷ്നിക്കി സ്റ്റേഡിയത്തിൽ രാത്രി 8 30നാണ് മത്സരം.\n1998ന് ശേഷം ഒരു ലോകകപ്പ് കിരീടമെന്ന സ്വപ്നവുമായാണ് ഫ്രാൻസ് കലാശപ്പോരിനിറങ്ങുക. രണ്ട് ജയവും ഒരു സമനിലയുമായി പതിഞ്ഞ താളത്തിൽ ഗ്രൂപ്പ് ഗ്രൂപ്പ് ഘട്ടം താണ്ടിയ ഫ്രാൻസിന്റെ ഉയർത്തെഴുന്നേൽപ്പാണ് നോക്കൌട്ട് റൌണ്ടിൽ കണ്ടത്. പ്രീക്വാർട്ടറിൽ അർജന്റീനക്കും ക്വാർട്ടറിൽ ഉറുഗ്വെക്കും അവർ മടക്ക ടിക്കറ്റ് നൽകി. സെമിയിൽ ഈ ലോകകപ്പിലെ ഏറ്റവും മികച്ച ടീമെന്ന ഖ്യാതി നേടിയ ബെൽജിയത്തിന്റെ വെല്ലുവിളിയും അതിജീവിച്ചു.\nഎല്ലാ കളിയും ജയിച്ചെത്തിയവരാണ് ക്രൊയേഷ്യക്കാര്. അര്‍ജന്റീന, നൈജീരിയ, ഐസ്‌ലന്‍ഡ് എന്നീ ടീമുകളെ ഗ്രൂപ്പ് ഘട്ടത്തില്. പ്രീ ക്വാര്‍ട്ടറില് ഡെന്‍മാര്‍ക്കിനെയും ക്വാര്‍ട്ടറില് റഷ്യയേയും ഷൂട്ടൗട്ടില് വീഴ്ത്തിയ ക്രോട്ടുകള് സെമിയില് ഇംഗ്ലണ്ടിനെയും മറികടന്നു.\nഇന്ന് രാത്രി ലോകം മോസ്കോയിലെ ലുഷ്നിക്കി സ്റ്റേഡിയത്തിലേക്ക് ചുരുങ്ങും. അവിടെ ഫുട്ബോൾ കൊണ്ട് സ്വാതന്ത്ര്യം നേടിയ ക്രൊയേഷ്യയോ വിപ്ലവ സ്മൃതിയുമായെത്തുന്ന ഫ്രാൻസോ ലോകത്തിന് മുന്നിൽ വിജയകിരീടം ചൂടും...


തന്നെ മനോരോഗിയെന്നും വേശ്യയെന്നും വിളിക്കുന്നതിൽ പ്രശ്നമില്ല -കങ്കണ | Madhyamam\nHomechevron_rightEntertainmentchevron_rightMovie Newschevron_rightതന്നെ മനോരോഗിയെന്നും...\ndate_range4May 2016 11:46 AM GMT\nതന്നെ മനോരോഗിയെന്നും വേശ്യയെന്നും വിളിക്കുന്നതിൽ പ്രശ്നമില്ല -കങ്കണ\nന്യൂഡൽഹി: തന്നെ മനോരോഗിയെന്നും വേശ്യയെന്നും വിളിക്കുന്നതിൽ പ്രശ്നമില്ലെന്ന് ബോളിവുഡ് നടി കങ്കണ റണാവത്. വിജയിച്ച സ്ത്രീകളെ മനോരോഗികളെന്നും സുന്ദരികളെ വേശ്യയെന്നുമാണ് വിളിക്കാറുള്ളതെന്നും കങ്കണ പറഞ്ഞു. എൻ.ഡി.ടി.വിക്ക് നൽകിയ അഭിമുഖത്തിലാണ് അവർ ഇക്കാര്യം പറഞ്ഞത്.\nവിവാദങ്ങൾക്ക് മധുരപ്രതികാരം ചെയ്യാനാവുന്നു എന്നതാണ് തന്‍റെ വിജയം. ജനങ്ങളെയല്ല തന്നെ സന്തോഷിപ്പിക്കാനാണ് ശ്രമിക്കാറുള്ളത്. ഗ്രാമത്തിൽ നിന്നും ഇവിടെവരെയുള്ള തന്‍റെ യാത്ര അസാധാരണം തന്നെയാണെന്നും കങ്കണ പറഞ്ഞു.\nകങ്കണയും ഹൃതിക് റോഷനും തമ്മിൽ തുടരുന്ന തർക്കമാണ് കുറച്ച് നാളായി ബോളിവുഡിലെ സംസാരം. കങ്കണക്ക് ഹൃതിക് റോഷനെന്ന പേരിൽ ആരോ ഇമെയിലുകൾ അയച്ചതാണ് പ്രശ്‌നങ്ങൾക്ക് കാരണം. എന്നാൽ മെയിലുകൾ അയച്ചത് താനല്ലെന്നും തന്നെ സമൂഹത്തിൽ താറടിച്ചു കാണിക്കാനാണ് കങ്കണ ശ്രമിക്കുന്നതെന്നും ഹൃതിക് ആരോപിച്ചിരുന്നു. തുടർന്ന് ഇരുവരും ആരോപണ പ്രത്യാരോപണങ്ങളുമായി രംഗത്ത് വന്നിരുന്നു. അതിനിടെയാണ് ഇരുവരുടെയും ഇമെയിൽ സന്ദേശങ്ങൾ പുറത്ത് വന്നത്.


വൈഗയുടെ പിതാവ് സനുമോഹൻ കൊല്ലൂർ മൂകാംബികയിൽ എത്തിയെന്ന വാർത്ത നിഷേധിച്ച് കർണാടക പോലീസ് - Media Malayalam (മീഡിയ മലയാളം)\nവൈഗയുടെ പിതാവ് സനുമോഹൻ കൊല്ലൂർ മൂകാംബികയിൽ എത്തിയെന്ന വാർത്ത നിഷേധിച്ച് കർണാടക പോലീസ്\nകൊച്ചി: കളമശ്ശേരി മുട്ടാർ പുഴയിൽ മരിച്ചനിലയിൽ കണ്ടെത്തിയ വൈഗ(13)യുടെ പിതാവ് സനുമോഹൻ കൊല്ലൂർ മൂകാംബികയിൽ എത്തിയെന്ന വാർത്ത നിഷേധിച്ച് കർണാടക പോലീസ്. ലോഡ്ജിൽ നിന്നും മുങ്ങിയത് മറ്റൊരു സനു മോഹനാണെന്ന് തെളിഞ്ഞതായി കൊല്ലൂർ പോലീസ്സ്റ്റേഷനിലെ മലയാളിയായ ഉദ്യോഗസ്ഥൻ മീഡിയ മലയാളത്തോട് വെളിപ്പെടുത്തി.\nകേരള പോലീസ്സനുമോഹനെ കണ്ടെത്താനായി കർണാടക പോലീസിന്റെ സഹായം തേടിയിരുന്നു. കർണാടകയിലെ അതിർത്തിപ്രദേശങ്ങളിലും വിമാനത്താവളങ്ങളിലും പരിശോധന ഊർജിതമാക്കിയിട്ടുണ്ടെന്നും അദ്ദേഹം പറഞ്ഞു.\nസനു മോഹൻ കൊല്ലൂർ മൂകാംബികയിൽ ആറ് ദിവസം താമസിച്ചിരുന്നതായി സ്ഥിരീകരിച്ചതായി മാധ്യമങ്ങളിൽ വാർത്ത വന്നിനിരുന്നു.\nഏപ്രിൽ 10 മുതൽ 16-ാം തീയതി രാവിലെ 8.45 വരെ സനുമോഹൻ എന്നയാൾ ലോഡ്ജിൽ താമസിച്ചിരുന്നതായാണ് ജീവനക്കാർ നൽകിയവിവരം. മാന്യമായാണ് പെരുമാറിയത്. അതിനാൽ അസ്വാഭാവികതയൊന്നും തോന്നിയില്ല. മുറിയുടെ വാടക അവസാനം ഒറ്റത്തവണയായി കാർഡ് പെയ്മെന്റിലൂടെ നൽകാമെന്ന് പറഞ്ഞു. ജീവനക്കാർ ഇത് വിശ്വസിക്കുകയും ചെയ്തു. താമസിച്ച ആറ് ദിവസവും ഇയാൾ മൂകാംബിക ക്ഷേത്രത്തിൽ ദർശനം നടത്തിയിരുന്നതായും ജീവനക്കാർ പറഞ്ഞു.\nഏപ്രിൽ 16-ന് ഉച്ചയ്ക്ക് രണ്ട് മണിക്ക് വിമാനത്താവളത്തിൽ പോകാൻ സനു മോഹൻ ടാക്സി ആവശ്യപ്പെട്ടിരുന്നു. ഇതനുസരിച്ച് ഹോട്ടൽ മാനേജർ ടാക്സി ഏർപ്പാടാക്കുകയും ചെയ്തു. എന്നാൽ രാവിലെ പുറത്തുപോയ ഉച്ചയ്ക്ക് രണ്ട് മണിയായിട്ടും ലോഡ്ജിൽ തിരികെവന്നില്ല. ഇയാൾ നൽകിയ മൊബൈൽ നമ്പറിൽ ബന്ധപ്പെട്ടെങ്കിലും സ്വിച്ച് ഓഫായിരുന്നു. തുടർന്ന് ഇയാൾ താമസിച്ചിരുന്ന മുറി ഡ്യൂപ്ലിക്കേറ്റ് താക്കോൽ ഉപയോഗിച്ച് തുറന്ന് പരിശോധിച്ചതോടെയാണ് ഇയാൾ മുങ്ങിയതാണെന്ന് സ്ഥിരീകരിച്ചത്. മുറിയിൽ ലഗേജുകളോ മറ്റോ ഉണ്ടായിരുന്നില്ല.\nസനു ലോഡ്ജിൽ നൽകിയ തിരിച്ചറിയൽ രേഖയിലെ വിലാസം തിരക്കി ലോഡ്ജിലെ മാനേജരും മലയാളിയുമായ അജയ് നാട്ടിലുള്ള ഒരാളെ ബന്ധപ്പെട്ടിരുന്നു. ഇതോടെയാണ് വൈഗയുടെ മരണത്തിൽ പോലീസ് തിരയുന്ന സനുമോഹനാണ് മുറിയെടുത്ത് വാടക നൽകാതെ മുങ്ങിയതെന്ന് സംശയം ഉയർന്നത്.\nമാർച്ച് 21-നാണ് സനുമോഹനെയും മകൾ വൈഗയെയും ദുരൂഹസാഹചര്യത്തിൽ കാണാതായത്. പിറ്റേദിവസം ഉച്ചയോടെ വൈഗയുടെ മൃതദേഹം മുട്ടാർ പുഴയിൽനിന്ന് കണ്ടെത്തി. സനുവിന് വേണ്ടിയും പുഴയിൽ തിരച്ചിൽ നടത്തിയെങ്കിലും നിരാശയായിരുന്നു ഫലം. ഇതിനിടെ സനു സഞ്ചരിച്ച കാർ കണ്ടെത്താൻ കഴിയാത്തത് ദുരൂഹത വർധിപ്പിച്ചു. തുടർന്നാണ് സനു മോഹൻ കടന്നുകളഞ്ഞതാണെന്ന് സ്ഥിരീകരിച്ചത്.\nമഹാരാഷ്ട്രയിൽ നിരവധി സാമ്പത്തിക കുറ്റകൃത്യങ്ങളിൽ ഉൾപ്പെടെയാളാണ് സനുമോഹനെന്ന് പിന്നീട് കണ്ടെത്തി. ഇതോടെ മഹാരാഷ്ട്ര കേന്ദ്രീകരിച്ചും അന്വേഷണം വ്യാപിപ്പിച്ചു. ഒരുവിവരവും കിട്ടാതായതോടെ ഇയാൾക്കായി ലുക്ക്ഔട്ട് നോട്ടീസും പുറപ്പെടുവിച്ചിരുന്നു.\nVaiga’s father Sanumohan Kollur has denied reports that he had reached Mookambika\nhas denied reports\nthat he had reached Mookambika\nPrevious articleലൊക്കേഷൻ ഹിസ്റ്ററി ഓഫ് ചെയ്താലും വെബ് ആൻഡ് ആപ്പ് ആക്ടിവിറ്റി സെറ്റിങ്സ് ഓൺ ആണെങ്കിൽ ഗൂഗ്ളിന് ഡാറ്റ ശേഖരിക്കാൻ കഴിയും\nNext articleപെരുമ്പാവൂർ വല്ലത്ത് എം.സി.റോഡിൽ നിയന്ത്രണം വിട്ട ടോറസ് രണ്ട് വാഹനങ്ങളിൽ ഇടിച്ച് അപകടം


Olmecros in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Olmecros upayogangal, dossge, parswafalangal, prayojanangal, prathipravarthanangal, munnariyippu\nOlmecros നേട്ടങ്ങളും ഉപയോഗങ്ങളും- Olmecros Benefits & Uses in Malayalam- Olmecros nettangalum upayogangalum\nOlmecros ഡോസേജും കഴിക്കേണ്ട വിധവും- Olmecros Dosage & How to Take in Malayalam - Olmecros dosagum kazhikkenda vidavum\nOlmecros പാർശ്വഫലങ്ങൾ- Olmecros Side Effects in Malayalam- Olmecros paarswafalangal\nOlmecros ബന്ധപ്പെട്ട മുന്നറിയിപ്പുകൾ- Olmecros Related Warnings in Malayalam- Olmecros bandhappeṭṭa munnaṟiyippukaḷ\nOlmecros-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Olmecros with Other Drugs in Malayalam- Olmecros-nu marunnukaḷumāyulla theevra pravarthanam\nOlmecros വൈരുദ്ധ്യങ്ങൾ- Olmecros Contraindications in Malayalam- Olmecros vairudyangal\nOlmecros സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Olmecros in Malayalam- Olmecros sambandhichu pothuveyulla chodyangal\nOlmecros ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Olmecros Interactions with Food and Alcohol in Malayalam- Olmecros bhakshnavum madyavumaayulla prathipravarthanangal\nOlmecros നേട്ടങ്ങളും ഉപയോഗങ്ങളും - Olmecros Benefits & Uses in Malayalam - Olmecros nettangalum upayogangalum\nOlmecros പിൻവരുന്നവ ചികിത്സിക്കാൻ ഉപയോഗിക്കുന്നു\nOlmecros ഡോസേജും കഴിക്കേണ്ട വിധവും - Olmecros Dosage & How to Take in Malayalam - Olmecros dosagum kazhikkenda vidavum\nOlmecros-ന്റെ ചേരുവകൾ - Olmecros Active Ingredients in Malayalam - Olmecros-nte cheruvakal\nOlmecros പാർശ്വഫലങ്ങൾ - Olmecros Side Effects in Malayalam - Olmecros paarswafalangal\nOlmecros ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nOlmecros ബന്ധപ്പെട്ട മുന്നറിയിപ്പുകൾ - Olmecros Related Warnings in Malayalam - Olmecros bandhappeṭṭa munnaṟiyippukaḷ\nOlmecros-ന്റെ ഉപയോഗം ഗർഭിണികൾക്കു സുരക്ഷിതമാണോ?\nOlmecros കഴിക്കാൻ തുടങ്ങുന്നതിനു മുമ്പ് ഗർഭിണികളായവർ ഡോക്ടറുടെ ഉപദേശം തേടണം. അങ്ങനെ ചെയ്യാത്തപക്ഷം നിങ്ങളുടെ ശരീരത്തിന് സാരമായ ദോഷഫലങ്ങൾ ഉണ്ടാകും.\nOlmecros-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nമുലയൂട്ടുന്ന സ്ത്രീകളിൽ Olmecros-നുള്ള പാർശ്വഫലങ്ങൾ വളരെ മൃദുവാണ്.\nOlmecros വൃക്കകളെ എങ്ങനെയാണ് ബാധിക്കുന്നത്?\nOlmecros വൃക്ക-ന് അപൂർവമായേ ഹാനികരമായിരിക്കുന്നുള്ളൂ.\nOlmecros കരളിനെ എങ്ങനെ ബാധിക്കുന്നു?\nOlmecros-ന് കരൾ-മേലുള്ള ചുരുക്കം ചില പാർശ്വഫലങ്ങളേ റിപ്പോർട്ട് ചെയ്യപ്പെട്ടിട്ടുള്ളൂ.\nOlmecros ഹൃദയത്തെ എങ്ങനെ ബാധിക്കുന്നു?\nOlmecros ഹൃദയം-ന് അപൂർവമായേ ഹാനികരമായിരിക്കുന്നുള്ളൂ.\nOlmecros-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Olmecros with Other Drugs in Malayalam - Olmecros-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Olmecros പിൻവരുന്ന മരുന്നുകളോടൊപ്പം ഉപയോഗിക്കരുത് -\nOlmecros വൈരുദ്ധ്യങ്ങൾ - Olmecros Contraindications in Malayalam - Olmecros vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Olmecros കഴിക്കരുത് -നിങ്ങളോട്\nOlmecros സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Olmecros in Malayalam - Olmecros sambandhichu pothuveyulla chodyangal\nOlmecros ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nOlmecros-നോട് ആസക്തി ഉളവാകുന്നതായി റിപ്പോർട്ട് ചെയ്യപ്പെട്ടിട്ടില്ല.\nOlmecros കഴിച്ചശേഷം വാഹനമോടിക്കുകയോ ഭാരിച്ച യന്ത്രങ്ങൾ പ്രവർത്തിപ്പിക്കുകയോ അരുത്. അത് അപകടം വരുത്തിവെച്ചേക്കാം. കാരണം Olmecros നിങ്ങളിൽ ഉറക്കം വരുത്തിയേക്കാം.\nഅതെ, എന്നാൽ Olmecros ഡോക്ടറുടെ ഉപദേശപ്രകാരം മാത്രം കഴിക്കുക.\nOlmecros കൊണ്ട് മാനസിക വൈകല്യങ്ങൾ ചികിത്സിക്കാൻ സാധ്യമല്ല.\nOlmecros ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Olmecros Interactions with Food and Alcohol in Malayalam - Olmecros bhakshnavum madyavumaayulla prathipravarthanangal\nആഹാരവും Olmecros-ഉം തമ്മിലുള്ള പ്രതിപ്രവർത്തനം\nചില ഭക്ഷണങ്ങൾ കഴിക്കുമ്പോൾ Olmecros-ന്റെ ഫലം കിട്ടാൻ കൂടുതൽ സമയം എടുക്കും. ഇക്കാര്യത്തിൽ ഡോക്ടറുമായി സംസാരിക്കുക.\nമദ്യവും Olmecros-ഉം തമ്മിലുള്ള പ്രതിപ്രവർത്തനം\nമദ്യത്തോടൊപ്പം Olmecros കഴിക്കുന്നത് അപകടം ചെയ്തേക്കാം.\nOlmecros ന് പകരമുള്ള മറ്റു മരുന്നുകൾ എല്ലാം കാണുക - Substitutes for Olmecros in Malayalam\nOlmecros വിലയും പാക്ക് സൈസും - Olmecros Price and Pack Size in Malayalam - Olmecros vilayum pack saisum\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Olmecros കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Olmecros കഴിച്ചുവോ ?\nനിങ്ങൾ എത്രമാത്രം Olmecros ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Olmecros കഴിച്ചത്?\nനിങ്ങൾ എപ്പോഴാണ് Olmecros ഉപയോഗിക്കുന്നത് ?


ഐപിഎസ് തലത്തിൽ അഴിച്ചുപണി; പൊലീസ് മേധാവിമാർക്ക് മാറ്റം – Kairali News | Kairali News Live l Latest Malayalam News\nഐപിഎസ് തലത്തിൽ അഴിച്ചുപണി; പൊലീസ് മേധാവിമാർക്ക് മാറ്റം\nതിരുവനന്തപുരം: ഐപിഎസ് തലത്തില് അഴിച്ചുപണി. ഡിഐജി അനൂപ് ജോണ് കുരുവിളയെ തീവ്രവാദ വിരുദ്ധ സ്ക്വാഡിൻറെ തലപ്പത്ത് നിയമിച്ചു. ഡിഐജി നീരജ് കുമാർ ഗുപ്‌തയെ പൊലീസ് അക്കാദമിയിൽ നിയമിച്ചു. ജില്ലാപൊലീസ് മേധാവിമാരെയും മാറ്റി.\nതൃശൂർ സിറ്റി പൊലീസ് കമ്മീഷണർ യതീഷ് ചന്ദ്രയെ കണ്ണൂർ എസ്‍പിയായി നിയമിച്ചു. ആർ ആദിത്യയാണ് പുതിയ തൃശൂർ കമ്മീഷണർ. കണ്ണൂർ എസ്‍പിയായ പ്രതീഷ് കുമാറിനെ പൊലീസ് ആസ്ഥാനത്തേക്ക് നിയമിച്ചു. ടി നാരായണനെ കൊല്ലം സിറ്റി പൊലീസ് കമ്മീഷണറാക്കി.\nപി കെ മധുവാണ് പുതിയ ഇടുക്കി എസ്‍പി. ആർ.കറുപ്പസ്വാമി തിരുവനന്തപുരം സിറ്റി ഡിസിപിയാകും. സക്കറിയ ജോർജ് വിമണ്‍സ് സെൽ എസ്‍പിയാകും. ആർ സുകേശനാണ് പുതിയ സ്പെഷ്യൽ ബ്രാഞ്ച് എസ്‍പി. വി എം മുഹമ്മദ് റഫീക്കിനെ കണ്‍സ്യൂമ‌ർ ഫെഡ് എംഡിയായും നിയമിച്ചു.\nTags: kerala newsKerala PolicePolice Departmentshuffling in post


അനിതയുടെവീട് - Sayahna\nഅമ്മ പതിവുപോലെ ടിവിയ്ക്കു മുമ്പിലാണ്. പുറത്തെ ഇരുട്ടോ, മകൾ രാത്രി വരാൻ വൈകുന്നതോ ഒന്നും അമ്മയെ അലട്ടുന്നില്ല. അവർ സീരിയലുകളുടെ ലോകത്താണ്. ഒരെണ്ണം കഴിഞ്ഞാൽ അടുത്തതു തുടങ്ങുന്നതിനിടയിലെ സമയത്തും പരസ്യവേളകളിലും അവർ എഴുന്നേറ്റ് അടുക്കളയിൽ അത്യാവശ്യം വേണ്ട കാര്യങ്ങൾ ചെയ്തു തീർക്കുന്നു. അത്രയെങ്കിലും ചെയ്യുന്നുണ്ടല്ലോ എന്ന സമാധാനമാണ് നളിനിയ്ക്ക്. അല്ലെങ്കിൽ എട്ടര എട്ടേമുക്കാലിന് വീട്ടിലെത്തിയാൽ പച്ചക്കറി നുറുക്കൽ മുതൽ താൻതന്നെ ചെയ്യേണ്ടി വരും.\n‘ഫ്‌ളാസ്‌കിൽ ചായണ്ട്.’ സ്‌ക്രീനിൽനിന്ന് കണ്ണെടുക്കാതെ അമ്മ പറഞ്ഞു.\nഹാന്റ്ബാഗ് അടുക്കളയിലെ മേശപ്പുറത്തു വച്ച് അവൾ ലഞ്ച്‌ബോക്‌സ് പുറെത്തടുത്ത് സിങ്കിൽ കൊണ്ടുപോയി ഇട്ടു. മേശപ്പുറത്ത് അടച്ചുവച്ച പാത്രം തുറന്നുനോക്കി. ഒരു ഇലയട. അതപ്പടി തിന്നാനുള്ള വിശപ്പുണ്ടായിരുന്നു. പക്ഷേ അവൾ നേരെ കുളിമുറിയിൽപോയി ടാപ്പു തുറന്നു ബക്കറ്റിൽ വെള്ളം നിറക്കാൻ തുടങ്ങി. ട്രെയിൻ ഇറങ്ങുന്ന സമയത്താണ് ആൾക്കാരുടെ പരാക്രമം. അതിനിടയിൽ നീണ്ടു വരുന്ന കൈകൾ, വിരലുകൾ. അവൾ അറപ്പോടെ ഉടുപ്പ് അഴിച്ചു മാറ്റി. ആലുവ എത്തുമ്പോഴേയ്ക്ക് കമ്പാർട്ടുമെന്റിൽ മിന്നിമിന്നി കത്തിയിരുന്ന വിളക്കുകൾകൂടി കെടുന്നു. പിന്നെ വില കുറഞ്ഞ തമാശകൾ കേട്ടുകൊണ്ട് യാത്ര ഇരുട്ടത്താണ്. ആലുവായിൽവച്ചുതന്നെ ലേഡീസ് കമ്പാർട്ടുമെന്റിൽനിന്ന് മാറുന്നു. അല്ലെങ്കിൽ ലേഡീസ് കമ്പാർട്ടുമെന്റിൽ ഒറ്റയ്ക്കു യാത്രചെയ്യേണ്ടിവരും. അവസരം പാത്തുനിൽക്കുന്നവർക്ക് നല്ല കോളായിരിക്കും. മറ്റു കമ്പാർട്ടുമെന്റുകളിൽ ചിലരെങ്കിലും നല്ലവരായിട്ടുണ്ടാകും.\nകുളിച്ച് നൈറ്റിയിട്ട് അവൾ ഇലയടയുമായി സോഫയിൽ അമ്മയുടെ അടുത്തു വന്നിരുന്നു.\n‘അമ്മേ ഈ പെണ്ണല്ലെ കഴിഞ്ഞ ആഴ്ച മരിച്ചത്?’\n‘അവള് മരിച്ചിട്ടൊന്നുംല്ല്യ.’ അമ്മ നീരസത്തോടെ പറഞ്ഞു. ‘മരിച്ചൂന്ന് എല്ലാരും വിചാരിച്ചതാ.’ സ്‌ക്രീനിൽ വളരെ നിർണ്ണായകമായ ഒരു സംഭാഷണം മകളുടെ ഇടപെടൽകൊണ്ട് ശ്രദ്ധിക്കാൻ പറ്റാഞ്ഞതിൽ അവർക്ക് ദേഷ്യം പിടിച്ചിരുന്നു. നളിനിയെ സംബന്ധിച്ചേടത്തോളം ഓരോ എപ്പിസോഡും ഏതാനും ഷോട്ടുകളിൽ ഒതുങ്ങുന്നു. ഓഫീസിൽനിന്നു വന്ന് കുളി കഴിഞ്ഞാൽ അമ്മ ഉണ്ടാക്കിവച്ചിട്ടുള്ള ലഘുഭക്ഷണം ഒരു പ്ലെയ്റ്റിലെടുത്ത് കഴിക്കുമ്പോഴോ, പിറ്റേന്ന് ഇടേണ്ട ചൂരിദാർ ഇസ്തിരിയിടുന്നതിനിടയിൽ അങ്ങോട്ടുമിങ്ങോട്ടും നടക്കുമ്പോഴോ കാണുന്ന ഏതാനും ഷോട്ടുകൾ മാ്രതം. അവളുടെ ജീവിതവും ഇങ്ങിനെ ഏതാനും ഷോട്ടുകൾ അടങ്ങുന്ന ഒരു മൂന്നാംതരം സീരിയലാണെന്ന് അവൾക്കു തോന്നാറുണ്ട്. വീട്ടിൽവച്ച് ഏതാനും ഷോട്ടുകൾ, തീവണ്ടിയുടെ കമ്പാർട്ടുമെന്റിൽ മറ്റു സ്ത്രീകളോടൊപ്പം ഏതാനും ഷോട്ടുകൾ, സ്റ്റേഷനിൽ വണ്ടിയിറങ്ങി തിരക്കിനിടയിൽ മുതലെടുക്കാൻ നോക്കുന്ന വിരുതന്മാരിൽനിന്ന് മാറി നടക്കുമ്പോൾ, പിന്നെ ഓഫീസിൽ മറ്റു ജോലിക്കാരുടെ ഒപ്പം കമ്പ്യൂട്ടറിനു മുമ്പിൽ ജോലിയെടുക്കുമ്പോൾ, തിരിച്ച് സ്റ്റേഷനിലേയ്ക്ക്… ഈ ഷോട്ടുകൾ തന്റെ ജീവിതമാകുന്ന സീരിയലിന്റെ ഒരു എപ്പിസോഡ് തീർക്കുന്നു. തീരെ വിരസമായ ഈ സീരിയലിൽ ഏറ്റവും അപ്രധാനമായ ഒരു റോളെ അമ്മയ്ക്കുള്ളൂ എന്നവൾ മനസ്സിലാക്കിയിരുന്നു. ഒരു െഗസ്റ്റ് അപ്പീയറൻസു മാത്രം.\nരാവിലെ ഉണ്ടാക്കിയ കൂട്ടാനും മെഴുക്കുപെരട്ടിയും ചൂടാക്കുമ്പോൾ അവൾ ശ്രദ്ധിച്ചു. അമ്മ വളരെ കുറച്ചു മാത്രമേ ഉച്ചയ്ക്ക് കഴിക്കുന്നുള്ളൂ. ചിലപ്പോൾ ഒന്നും കഴിച്ചില്ലെന്നു വരും. അമ്മയ്ക്ക് വയസ്സാവുകയാണ്. അമ്പത്തഞ്ച് ഒരു വയസ്സാണോ? ഈ അമ്പത്തഞ്ചു വയസ്സിൽ അവർ എന്തൊക്കെ അനുഭവിച്ചു? ഏകമകൾക്ക് അഞ്ചു വയസ്സുള്ളപ്പോൾ ഭർത്താവ് ഉപേക്ഷിച്ചു. പറയുന്ന കാരണമോ? അമ്മ ഒരിക്കലും മറ്റൊരു പുരുഷന്റെ മുഖത്തു നോക്കിയിട്ടില്ലെന്ന് അവൾക്കറിയാം. എന്നിട്ടും ഭർത്താവ് ആ കാരണം പറഞ്ഞ് അവരെ ഉപേക്ഷിച്ചുപോയി. മുത്തച്ഛന്റെ പെൻഷൻകൊണ്ട് രക്ഷപ്പെട്ടു.\n‘ഇന്ന് കത്തൊന്നും ഇല്ലേ അമ്മേ?’\n‘അതും നടക്കില്ലാന്നാ തോന്നണത്.’\n‘ഒന്നുംല്ല്യ…’ അവൾക്ക് കൂടുതൽ സംസാരിക്കാൻ പറ്റിയില്ല. ഇനി പറയാനുള്ളത് അമ്മയേയും ബാധിക്കുന്ന കാര്യമാണ്. എന്തിന് അമ്മയെ ഇട്ട് കുത്തണം? നല്ല ആലോചനയായിരുന്നു. അവരും അന്വേഷിച്ചിട്ടുണ്ടാകണം. അമ്മയുടെ പശ്ചാത്തലം ഒരു വലിയ നിഴലായി അവൾക്കു പിന്നിൽ തൂങ്ങുന്നു. അച്ഛനെന്ന ആ മനുഷ്യന് അമ്മയെ ചവിട്ടിമെതിച്ചുകൊണ്ട് പോകേണ്ട ആവശ്യമുണ്ടായിരുന്നില്ല. എന്നിട്ടെന്തുണ്ടായി? പാവം അമ്മ. മുമ്പൊരിക്കൽ ഒരാലോചന അലസിപ്പോകാനുണ്ടായ കാരണം പറഞ്ഞപ്പോൾ ദിവസങ്ങളോളം അവർ കരഞ്ഞു. കരഞ്ഞിട്ടെന്താണ്. എന്നെങ്കിലും ഈവക കഥകൾ കേട്ട് വിശ്വസിക്കാത്ത ഒരു ചെറുപ്പക്കാരൻ വരും, അവളെ കല്യാണം കഴിക്കും. ഒരു ജോലിയുള്ളതല്ലെ. ഇനി കല്യാണം കഴിഞ്ഞില്ലെങ്കിൽ അതിന്റെ പാട്ടിന് ജീവിക്കണം. അത്രതന്നെ.\n‘അമ്മേ നാളെ കുറേ ജോലിണ്ട്. പാസഞ്ചറ് പിടിക്കാൻ പറ്റീല്ലെങ്കിൽ ഞാൻ അനിതടെ വീട്ടിൽ തങ്ങും കെേട്ടാ.’\n‘എന്താ നെന്നെക്കൊണ്ട് അവര് ഇങ്ങിനെ ജോലി എടുപ്പിക്കണത്?’ അമ്മ ചോദിച്ചു.\n‘എന്താ ചെയ്യ്വാ അമ്മേ. ഒന്നുകിൽ ജോലി എടുക്ക്വാ, അല്ലെങ്കിൽ സ്ഥലം വിട്വാ. അവർക്ക് വേറെ ആളെ കിട്ടാത്തതൊന്നും അല്ലല്ലോ. ഇപ്പോത്തന്നെ നേരം വൈകി ചെല്ലുമ്പോൾ സാറ് ചീത്ത പറേണ്ണ്ട്. ഞാനാണെങ്കീ എന്നും അഞ്ചു മണിയ്ക്ക് എറങ്ങുണുംണ്ട്. സാറിനതു വല്യ ഇഷ്ടൊംന്നുംല്ല്യ. എനിക്കാണെങ്കിൽ ഈ നിലയ്ക്കു പോയാൽ ഒരു ജോലിയില്ലാതെ പറ്റൂംല്ല്യ.’\nഅമ്മയ്ക്ക് അവളുടെ സ്വരം മാറിയത് മനസ്സിലായി.\n‘അവിടെ അങ്ങിനെ ഒരു പരിചയക്കാരിണ്ടായത് നന്നായി. അല്ലെങ്കില് എന്താ ചെയ്യ്വാ?’ അമ്മ ആശ്വസിച്ചു.\nനളിനി ഒന്നും പറഞ്ഞില്ല. അവൾ നാളെ കൊണ്ടുപോകേണ്ട ഉടുപ്പ് ഏതാണെന്ന് ആലോചിക്കുകയായിരുന്നു. എന്തിനാണ് ഞാൻ അതിനെപ്പറ്റി ഇത്രയധികം ആലോചിക്കണത്? ഏതെങ്കിലും ഒരുടുപ്പ് കൊണ്ടുപോകാം. നൈറ്റി എന്തായാലും കൊണ്ടുപോകണം. കഴിഞ്ഞ പ്രാവശ്യം തന്നെ… മറ്റൊരാളുടെ ഉടുപ്പ് ഇടുന്നത് അവൾ ഇഷ്ടപ്പെട്ടില്ല.\n‘അമ്മേ ഞാൻ ഒരു ഉടുപ്പും കൂടി തേച്ച് എടുക്കട്ടെ. അമ്മ ഊണു കഴിക്കണ്ട കാര്യങ്ങളൊക്കെ നോക്കു. രാവിലെ നാലരയ്ക്ക് എണീക്കണ്ടതാ.’\nഅമ്മയുടെ സീരിയലുകൾ കഴിഞ്ഞിരുന്നു. ഒമ്പതര മണിക്കുശേഷം അവർ ടിവി കാണാറില്ല. വേണ്ടെന്നു വച്ചിട്ടല്ല. മകൾക്ക് നേരത്തെ കിടക്കണമെന്നതുകൊണ്ടാണത്. താൻ തൃശ്ശൂരിൽ തങ്ങുന്ന ദിവസങ്ങളിൽ അമ്മ വളരെ വൈകിയാണ് കിടക്കുന്നതെന്നറിയാം. ഒരു ദിവസം ടിവി കണ്ടുകൊണ്ട് അങ്ങിനെ ഉറങ്ങിപ്പോയി. പിന്നെ രാവിലെ ഉണർന്നപ്പോഴാണ് മനസ്സിലായത് രാത്രി മുഴുവൻ ഇരുന്നുറങ്ങുകയായിരുന്നെന്ന്. മുമ്പിൽ ടിവിയിൽ തലേന്നുച്ചയ്ക്കു കണ്ട പരിപാടിയുടെ ആവർത്തനമാണ്.\nകായ മെഴുക്കുപുരട്ടിയും സാമ്പാറും കൂട്ടി ഊണു കഴിക്കുമ്പോൾ നളിനി ട്രെയ്ൻ യാത്രയിൽ ചില സ്ത്രീകൾ പച്ചക്കറി നുറുക്കുന്നത് കാണാറുള്ളതോർത്തു.\n‘അമ്മയില്ലായിരുന്നൂന്ന്‌ണ്ടെങ്കിൽ എനിക്കും അതുപോലെയൊക്കെ ചെയ്യേണ്ടി വര്വായിരുന്നു.’\n‘ഞാൻ പറയാറില്ലേ അമ്മേ, ചില ചേച്ചിമാര് ്രെടയിനീന്ന് പച്ചക്കറി നുറുക്കണത്. സ്റ്റേഷനിലേയ്ക്ക് നടന്നു വരുമ്പൊ പച്ചക്കറി വാങ്ങും. ന്ന്ട്ട് ട്രെയിനിലിര്ന്ന് തെരക്കിന്റെടേല് മടീല് വച്ച് നുറുക്കും. അവർക്കൊക്കെ രാവിലെ അഞ്ചര മണിയ്‌ക്കേ വീട്ടീന്ന് പൊറപ്പെട്ടാലെ ബൊക്കാറൊ കിട്ടൂ. അതിനെടേല് ചോറും കൂട്ടാനും മെഴുക്കുപുരട്ടീം ഉണ്ടാക്കണം. അതു കഴിഞ്ഞ് രാവിലത്തെ ഭക്ഷണം തയ്യാറാക്കണം. പിന്നെ ഭർത്താവിനും കുട്ടികൾക്കുംള്ള ഉച്ചഭക്ഷണം പാക്ക് ചെയ്യൂം വേണം.’ ഒരു നിമിഷം നിശ്ശബ്ദയായ ശേഷം അവൾ തുടർന്നു. ‘എന്തിനാണല്ലേ അങ്ങിന്യൊക്കെ ജീവിക്കണത്?’\n‘അമ്മ എന്താ രണ്ടാമത് ചോറ് എടുക്കാത്തത്? ഇങ്ങിനെ ഭക്ഷണം കൊറയ്ക്കണ്ടകെട്ടോ.’\n‘വയസ്സ് കൊറേ ആയില്ല്യേ. ഇനി അത്രെ്യാക്കെ മതി.’\n‘ഒരു ഭാഗത്ത് കെടപ്പിലാവാതെ നോക്കിക്കോളൂ.’ ഇനി അതും കൂടിയേ വേണ്ടു. അവൾ സ്വയം പറഞ്ഞു. അമ്മ വയസ്സു പറയുമ്പോഴെല്ലാം അവൾ സ്വന്തം വയസ്സും ഓർക്കും. മുപ്പതാവാൻ ഇനി മാസങ്ങൾമാത്രമേയുള്ളൂ. അതിനു മുമ്പ്… ഇരുപത്തൊമ്പതും മുപ്പതും തമ്മിൽ കേൾക്കുമ്പോൾ വളരെ വ്യത്യാസമുണ്ട്. ഇല്ല, അതിനുമുമ്പൊന്നും ശരിയാവുന്ന ലക്ഷണമില്ല.\nരാത്രി കിടക്കുമ്പോൾ അവൾ അന്നത്തെ കാര്യങ്ങളെല്ലാം ഒരോട്ടപ്രദക്ഷിണംപോലെ ഓർക്കും. രാവിലത്തെ വണ്ടി യാത്ര തൊട്ട്, ഓഫീസിൽ നടന്ന കാര്യങ്ങൾ വഴി തിരിച്ച് വണ്ടിയാത്ര വരെ. ഒന്നിനും മാറ്റമില്ല. ഒരു ദിവസത്തെപ്പോലെത്തന്നെ മറ്റൊരു ദിവസവും. അതിനിടയ്ക്ക് ഒരു ദിവസം എല്ലാം മാറുന്നു. വ്യത്യസ്ഥമാകുന്നു. ആശിക്കാനൊന്നുമില്ല. പക്ഷേ വരണ്ടു തുടങ്ങിയ മനസ്സിനെ അതു നനയ്ക്കുന്നു. പുതിയ മുളകൾ പൊട്ടാൻ, ഇലകൾ വിരിയാൻ. അത്രമാത്രം. പിന്നെയുള്ള ദിവസങ്ങൾ ആ ഇലകൾ വാടുന്നതും കരിയുന്നതും നോക്കിനിൽക്കേണ്ടി വരുന്നു.\nരാവിലെ ലഞ്ച്‌ബോക്‌സ് ഇട്ട സഞ്ചിക്കു പുറമെ പിേറ്റന്ന് ഇടേണ്ട ഉടുപ്പുകളും രാത്രി ഇടേണ്ട നൈറ്റിയും നിറച്ച സഞ്ചിയും തൂക്കി പോകുമ്പോ ൾ അവൾ അമ്മയെ ഓർമ്മിപ്പിച്ചു.\n‘അമ്മേ ഞാനിന്ന് മിക്കവാറും അനിതയുടെ വീട്ടിൽ പോകും. എട്ടരവരെ എന്നെ കണ്ടില്ലെങ്കിൽ അമ്മ ഊണു കഴിച്ച് കിടന്നോളൂ. ടീവിടെ മുമ്പില് അധികനേരൊന്നും ഇരിക്കണ്ട. കേട്ടോ?’\nഅമ്മ മൂളിയില്ല. ഒറ്റയ്ക്ക് രാത്രി കഴിച്ചുകൂട്ടേണ്ടത് ഓർത്ത് അവർക്ക് ഇപ്പോൾത്തന്നെ വേവലാതി തുടങ്ങിയിട്ടുണ്ടാവും. വിളിച്ച് താമസിപ്പിക്കാൻ പറ്റിയ ആരും അടുത്തൊന്നുമില്ല. ഒരുവിധത്തിൽ അതു നന്നായി. സഹായിക്കാൻ വരുന്ന ആൾ തന്നെയായിരിക്കും അപവാദങ്ങൾ അഴിച്ചുവിടുന്നത്.\nഓഫീസിൽ സാധാരണപോലെ നേരം വൈകിയിരുന്നു. 9.20. കമ്പ്യൂട്ടർ ബൂട്ടുചെയ്ത ഉടനെ സാറിന്റെ സന്ദേശം വന്നു. ‘യുവാർ ഏസ് യൂഷ്വൽ ലെയ്റ്റ്.’\nഅവൾ മറുപടി അയച്ചു. ‘ഞാൻ വൈകിയതല്ല സർ, നിങ്ങൾ നേരത്തെ ഓഫീസ് തുറന്നതാണ്.’\nഒമ്പതു മണി ഓഫീസ് തുറക്കാൻ പറ്റിയ സമയമൊന്നുമല്ല. അതുപോലെ അഞ്ചര മണി അതടയ്ക്കാനും. താൻ ഒമ്പതരയ്ക്കു വന്ന് അഞ്ചു മണിയ്ക്ക് പോകുന്നുവെന്നത് ശരിതന്നെ.\n‘ഉടനെ എന്റെ മുറിയിേലയ്ക്കു വരൂ.’ മോണിറ്ററിൽ വീണ്ടും അക്ഷരങ്ങൾ അരിച്ചെത്തുന്നു. വിജയൻ സാറ് ചൂണ്ടാണിവരൽകൊണ്ട് കീബോർഡിലെ അക്ഷരങ്ങൾ തപ്പിയെടുത്ത് ഓരോരോ വാക്കുകൾ സൃഷ്ടിക്കുന്നത് അവൾ ഭാവനയിൽ കണ്ടു. കീബോർഡിൽ പരിചയമില്ലാത്തതുകാരണം വാക്കുകളിൽ അക്ഷരങ്ങൾ ദുർല്ലഭമാണ്. കം എന്നത് സി,എം എന്നു മാത്രം. ഫാസ്റ്റ് എന്നത് എഫ്,എസ്,ടി.\nവിജയൻ സാറിന്റെ മുറി തണുത്തു വരുന്നേയുള്ളൂ.\n‘നീ ഏതു ട്രെയിനിനാണ് വരുന്നത്?’\n‘അങ്ങിനെയൊരു വണ്ടി ഇല്ലല്ലോ ഇപ്പോൾ.’\n‘ശരിയാണ്. അത് മാറ്റി ധാൻബാദ് ആക്കി, പക്ഷേ ഞങ്ങൾ യാത്രക്കാർ ഇപ്പോഴും അതിനെ ബൊക്കാറൊ എന്ന ഓമനപ്പേരാണ് വിളിക്കണത്.’\n‘അപ്പോൾ നിനക്ക് പുഷ്പുള്ളിന് വന്നുകൂടെ?’\n‘രാവിലെ ആറു മണിക്കോ? കണ്ണിൽ ചോരല്ല്യാതെയാണ് സാറ് സംസാരിക്കണത്.’\n‘ഇന്നു കൊടുക്കേണ്ട പ്രസന്റേഷൻ തയ്യാറാക്കണം. വേഗം തുടങ്ങിക്കോളൂ.’\nഅവൾ പുറത്തു കടന്നു. മുമ്പിൽ ജോലിത്തിരക്കുള്ള ഒരു ദിവസം നിവർന്നു കിടക്കെ സെൽ ഫോൺ അടിച്ചു. ആരാണെന്ന് അവൾക്കറിയാമായിരുന്നു. അവൾ ബാഗിൽനിന്ന് ഫോണെടുത്തു.\n‘നിന്റെ ചൂരിദാർ നല്ല ഭംഗിയുണ്ട്.’\n‘സമ്മതിച്ചു. എങ്ങിനെയതു കണ്ടൂ?’\n‘ഇതു പറയാനാണോ എന്നെ വിളിച്ചത്?’\n‘അല്ല. നാളെയ്ക്കുള്ള ഉടുപ്പുകൾ എടുത്തിട്ടില്ലേ എന്നന്വേഷിക്കാൻ.’\n‘കുഴപ്പമൊന്നുമില്ല, നമുക്ക് വൈകുന്നേരം വാങ്ങിക്കാം.’\n‘പോയി, ഇനി അഞ്ചു ദിവസത്തേയ്ക്ക് ഞാൻ ഫ്രീ.’\n‘അഞ്ചു ദിവസത്തേയ്‌ക്കോ? അപ്പോൾ മിനിമോൾടെ സ്‌കൂളോ?’\n‘അതത്ര പ്രധാനപ്പെട്ടതൊന്നും അല്ല എന്നാണ് മേംസാബിന്റെ അഭിപ്രായം. രണ്ടാം ക്ലാസ്സിലൊന്നും അത്ര കർശനാക്കണ്ടാന്നാ പറേണത്. പക്ഷേ എനിക്കു തോന്നണത് മോള് പത്താം ക്ലാസ്സിലെത്തിയാലും രജിത ഇതുതന്നെ പറയുംന്നാണ്.’\nകമ്പ്യൂട്ടറിനു മുമ്പിൽ ധ്യാനിക്കുമ്പോൾ അവൾ ആലോചിച്ചു. ഇതാണോ ജീവിതം? മറ്റൊരു സ്്രതീ തല്ക്കാലത്തേയ്ക്ക് ഒഴിയുന്നതും കാത്തിരിക്കുക. ഒരു ദിവസം, അെല്ലങ്കിൽ രണ്ടു ദിവസം. ആ ദിവസങ്ങളിൽ താൻ മറ്റൊരാളുടെ സ്വന്തമാകുന്നു. ഒരു പകരക്കാരി. ആ ദിവസങ്ങളിൽ മാത്രം. മറ്റു ദിവസങ്ങളിൽ ഒന്നോ രണ്ടോ ഫോൺ വിളികൾ കൊണ്ട് തൃപ്തിയടയുക. ഓഫീസിൽ മറ്റു ജോലിക്കാരുടെ ഒപ്പം ജോലിയെടുക്കുക, തമാശ പറയുക. ജിഫ് അനിേമഷനെപ്പറ്റിയോ, ഫോട്ടോഷോപ്പിൽ ഗ്രാഫിക് ഉണ്ടാക്കുന്നതിനെപ്പറ്റിയോ സംസാരിക്കുക. ബോസ്സിന്റെ ചീത്ത കേൾക്കുക. കസ്റ്റമേഴ്‌സ് വരുമ്പോൾ അവരുടെ ആവശ്യങ്ങൾ മനസ്സിലാക്കി കുറിപ്പെടുക്കുക, പറ്റുമെങ്കിൽ അപ്പോൾ തന്നെ ഡെമോൺസ്റ്റ്രേഷൻ നൽകുക. തിരിച്ച് വീട്ടിലേയ്ക്കു യാത്ര, സ്വപ്നങ്ങളില്ലാത്ത ഒരു രാത്രിക്കു ശേഷം വീണ്ടും എഴുന്നേറ്റ് പുറപ്പെടാനായി മാത്രം.\nഇതായിരിക്കാം ജീവിതം. താൻ മറ്റെന്താണ് പ്രതീക്ഷിക്കുന്നത്, വേറൊരു ജീവിതമുണ്ടാകുന്നവരെയെങ്കിലും?\nഅവൾ അഞ്ചു മണിക്കുതന്നെ ഓഫീസിൽനിന്നിറങ്ങി. തോളത്തിട്ട സഞ്ചിയിലുള്ള ഡ്യൂപ്ലികേറ്റ് താക്കോൽ തൊട്ടുനോക്കി ഉറപ്പു വരുത്തി. ആ താക്കോൽ മറ്റൊരു വീടിന്റെ വാതിൽ തുറക്കാനുള്ളതാണ്. സേന്ദഹത്തിന്റേയും ആശങ്കയുടെയും വാതിൽ. ഓരോ പ്രാവശ്യവും ആ ഗെയ്റ്റ് കടക്കുമ്പോൾ അവളുടെ ഹൃദയം പിടയ്ക്കാറുണ്ട്. ഉമ്മറത്ത് കയറി, കഴിയുന്നത്ര ശാന്തത കൈവരിച്ച് സ്വന്തം വീട്ടിന്റെ വാതിൽ തുറക്കുകയാണെന്ന മട്ടിൽ താക്കോലിട്ട് തിരിക്കുമ്പോൾ അവൾ അനുഭവിക്കുന്ന മാനസിക സംഘർഷം വാതിൽ കടക്കുന്നതോടെ അപ്രത്യക്ഷമാകുന്നു. വീട്ടിൽ അവൾ ഒറ്റയ്ക്കാണ്. വാതിലടച്ച് കുറ്റിയിട്ട് അവൾ എല്ലാ മുറിയിലും പോയി നോക്കുന്നു. ആരുമില്ല. പ്രതീക്ഷിച്ചതുതന്നെയെങ്കിലും അതവൾക്ക് ആശ്വാസമരുളുന്നു. കിടപ്പറയിൽപ്പോയി അവൾ സാരി അഴിച്ചു മാറ്റി മടക്കിവയ്ക്കുന്നു. സഞ്ചി തുറന്ന് മാറ്റാനുള്ള നൈറ്റിയും അടിവസ്ത്രങ്ങളും എടുത്ത് കുളിമുറിയിൽ പോകുന്നു.\nകുളിമുറിയിൽനിന്ന് പുറത്തു വരുന്നത് ഭാവനകളാൽ സ്വയം കബളിപ്പിക്കപ്പെടുന്ന ഒരു സ്വപ്നജീവിയാണ്.\n‘എന്റെ ഭർത്താവ് ഇപ്പോൾ വരും.’ അവൾ വിചാരിക്കുന്നു. ‘വരുമ്പോഴേയ്ക്ക് എന്തെങ്കിലും കഴിക്കാൻ ഉണ്ടാക്കട്ടെ.’\nഅവൾ അടുക്കളയിൽ പോയി എന്താണുണ്ടാക്കേണ്ടതെന്ന് നോക്കുന്നു. നരേന്ദ്രന്റെ ഇഷ്ടാനിഷ്ടങ്ങളെല്ലാം അവൾക്കറിയാം. അതുകൊണ്ട് എന്താണുണ്ടാക്കേണ്ടതെന്ന് അവൾ വേഗം തീർച്ചയാക്കുന്നു. അഞ്ചര മണിവരെയാണ് ഓഫീസ്. അതുകഴിഞ്ഞാൽ നേരെ വീട്ടിലേയ്ക്കു വരുമെന്നാണ് പറഞ്ഞത്. പ്രതീക്ഷിക്കാൻ ഒരാളുണ്ടാവുക എന്തു സുഖമാണ്. ഈ നൂലിഴ വളരെ നേരിയതാണെന്നവൾക്കറിയാം. എങ്കിലും ഭാവനയുടെ പട്ടുനൂൽകൊണ്ട് അവൾ യാഥാർത്ഥ്യത്തെ മൂടാനായി ഒരാവരണം നെയ്യുന്നു.\nബെല്ലടിച്ചപ്പോൾ അവൾ ഓടിപ്പോയി വാതിൽ തുറന്നു. നരേന്ദ്രൻ ചിരിച്ചുകൊണ്ട് അകത്തു കടന്നു.\n‘ആരാണെന്നു നോക്കാതെയാണോ വാതിൽ തുറന്നത്?’\n‘നരേന്ദ്രനാണെന്ന് എനിക്കുറപ്പുണ്ടായിരുന്നു. കാറിന്റെ ശബ്ദം കേട്ടു.’\nഅയാൾ വാതിലടച്ച് അവളെ കെട്ടിപ്പിടിച്ചു.\nഎല്ലാം ഞാൻ പ്രതീക്ഷിച്ചപോലെത്തന്നെ. അവൾ കരുതി. എന്റെ ഭർത്താവ് ഓഫീസിൽനിന്നു വരുന്നു. എന്നെ കെട്ടിപ്പിടിക്കുന്നു, ഉമ്മ വയ്ക്കുന്നു.\n‘വരൂ. ചായ തയ്യാറായിട്ടുണ്ട്.’\nഉരുളൻകിഴങ്ങ് നേരിയതായി മുറിച്ചത് കടലമാവിൽ മുക്കിപ്പൊരിച്ചതു തിന്നുേമ്പാൾ നരേന്ദ്രൻ പറഞ്ഞു.\n‘ഈ സാധനം എനിക്ക് ഏറ്റവും ഇഷ്ടമുള്ളതാണ്. എന്റെ ഭാര്യയ്ക്ക് അതറിയുകയും ചെയ്യാം. എന്നിട്ടും ഇവിടെ ബജിയ ഉണ്ടാക്കാറില്ല. കാരണം വളരെ ലളിതം. അവൾക്കത് ഇഷ്ടമല്ല. അവൾക്കിഷ്ടമുള്ള കാര്യങ്ങളേ ഇവിടെ നടക്കാറുള്ളൂ.’\n‘ഇത് വളരെ എളുപ്പമാണുണ്ടാക്കാൻ.’ നളിനി പറഞ്ഞു.\n‘എനിക്കറിയാം. ആട്ടെ രാത്രി എന്താണ് ഭക്ഷണം?’\n‘നമുക്ക് പുറത്തു പോയി കഴിക്കാം?’\n‘ശരി.’ ഇപ്രാവശ്യം കെട്ടിപ്പിടിക്കേണ്ടതും ഉമ്മ വെയ്‌ക്കേണ്ടതും നളിനിയുടെ ഊഴമായിരുന്നു. ഓരോ പ്രാവശ്യം ഇവിടെ താമസിക്കുമ്പോഴും അവൾക്കു തോന്നാറുണ്ട്, താനൊരു സ്വപ്‌നം കാണുകയാണെന്ന്. ഉണർന്നാലും തുടർന്നുപോകുന്ന സ്വപ്‌നം. തന്റെ ജീവിതം ഈ ഒരു സ്വപ്നത്തിൽ ഒതുങ്ങിയാലും കഴപ്പമില്ല. ഇനി രാത്രിയായാൽ അവർ കാറിൽ പുറപ്പെടുന്നു. കാറിൽ അടിക്കുന്ന സ്‌പ്രേയുടെ മണം അവൾക്കു പരിചിതമാണ്. ഏതു റെസ്റ്റോറണ്ടിലാണ് പോകേണ്ടതെന്ന് തീരുമാനിക്കേണ്ടത് നളിനിയാണ്. അതുപോലെ എന്ത് കഴിക്കണമെന്നും.\n‘ഇന്ന് നിന്റെ ദിവസമാണ്. എല്ലാം തീരുമാനിക്കേണ്ടത് നീ മാത്രം.’\nഅവൾ ഓർഡർ ചെയ്യുന്ന ഭക്ഷണം അയാൾക്കിഷ്ടമാകുന്നു. അല്ലെങ്കിൽ ഇഷ്ടമാണെന്നു നടിക്കുന്നു. ഭക്ഷണകാര്യത്തിലുള്ള നളിനിയുടെ അഭിരുചി അയാൾ പുകഴ്ത്തുന്നു. ഓരോ നിമിഷവും നരേന്ദ്രൻ തന്നെയും രജിതയെയും താരതമ്യപ്പെടുത്തുന്നുണ്ടെന്ന് അവൾക്കറിയാം. തിരിച്ച് വീട്ടിൽ വന്നാൽ കിടപ്പറയിൽപ്പോലും അയാൾ ശ്രദ്ധിച്ചിരുന്നത് അവളുടെ ഇഷ്ടാനിഷ്ടങ്ങൾ മാത്രമാണ്.\nഅവൾക്കതറിയാം. ശരിയാണ്. അമ്മയുടെ ഒപ്പം വീട്ടിൽ കഴിയുന്ന സമയത്ത്, തീവണ്ടി കമ്പാർട്ടുമെന്റിൽ നാലു സീറ്റിന്റെ സ്ഥലത്ത് അഞ്ചും ആറും സ്ത്രീകൾ തിക്കിയിരുന്നു യാത്ര ചെയ്യുമ്പോൾ, ഓഫീസിൽ ജോലിയെടുക്കുമ്പോൾ എല്ലാം അവൾ അഭിനയിക്കുകയാണ്. തികച്ചും വിരസമായ, ഒരിക്കലും അവസാനിക്കില്ലെന്നു തോന്നിക്കുന്ന ഒരു സീരിയലിൽ പ്രത്യക്ഷപ്പെടേണ്ട വിഷമത്തോടെ അവൾ ഓരോ എപ്പിസോഡുകൾ തീർക്കുകയാണ്.\nഅതിനിടയ്ക്ക് രക്ഷപ്പെടാമെന്ന ആശയും തന്നുകൊണ്ട് ഓരോ ചെറുപ്പക്കാർ കയറി വരുന്നു. കഴിഞ്ഞ ആഴ്ച കാണാൻ വന്ന ഒരു ചെറുപ്പക്കാരനെ അവൾ ഓർത്തു. അയാൾ സ്‌നേഹിതന്റെ ഒപ്പമാണ് വന്നത്. നല്ല ചെറുപ്പക്കാരൻ. അയാൾക്കവളെയും ഇഷ്ടമായി. സുന്ദരിയാണ്. നല്ല ജോലിയുണ്ട്. തരക്കേടില്ലാത്ത വീടും പരിസരവും. അയാൾക്ക് കുറേ സംസാരിക്കാനുണ്ടെന്നു പറഞ്ഞു. സംസാരത്തിനിടയിൽ അയാൾ പറഞ്ഞു.\nഅയാൾ പരുങ്ങി. അഭിനയത്തിൽ ജീവിതം തുടങ്ങാൻ അയാളും ആഗ്രഹിച്ചിട്ടുണ്ടാവില്ല.\n‘എത്ര പ്രാവശ്യം ഉണ്ടായിട്ടുണ്ട്?’ അവൾ വീണ്ടും ചോദിച്ചു.\nഅയാൾ മടിച്ചുകൊണ്ടിരുന്നപ്പോൾ അവൾ വീണ്ടും പറഞ്ഞു. ‘പറയൂ…’\n‘അതെ, ഞങ്ങളുടെ വീട്ടിൽ ജോലിക്കു നിന്ന ഒരു സ്ത്രീയായിരുന്നു. എന്നേക്കാൾ പ്രായമുള്ള ഒരു സ്ത്രീ.’\n‘ഇല്ല, രണ്ടു മാസം മുമ്പ് ജോലി വിട്ട് പോയി.’\nഅതാണോ കല്യാണം കഴിക്കാൻ തീർച്ചയാക്കിയത് എന്നു ചോദിക്കണമെന്നു കരുതി. പക്ഷേ അയാളുടെ മുഖത്തു നോക്കിയപ്പോൾ ഒന്നും പറയാൻ തോന്നിയില്ല. ഒരു പാവം മനുഷ്യൻ. ഇത്ര പെട്ടെന്ന് സ്വന്തം ജീവിതത്തെ നഗ്നമാക്കിയ ചെറുപ്പക്കാരൻ ചീത്തയാവാൻ വഴിയില്ല. അവൾ ആശ്വസിച്ചു. വേശ്യകളുടെ അടുത്തൊന്നുമല്ലല്ലൊ പോയത്. അവൾക്ക് അയാളെ ഇഷ്ടമായി. വയസ്സ് മുപ്പത്തിരണ്ടെന്നാണയാൾ പറഞ്ഞത്. അത്രയൊന്നും തോന്നിക്കില്ല. കുറച്ചകലെ ഇരിക്കുന്ന സ്‌നേഹിതനെ നോക്കി കേൾക്കുന്നില്ലെന്നുറപ്പാക്കി അയാൾ ചോദിച്ചു.\nഅയാൾക്ക് മറുപടിയുണ്ടായിരുന്നില്ല. ഒരു തീരുമാനമെടുക്കാതെ തന്നെ അയാൾ പോയി. അയാൾ ഒരു ദിവസം തിരിച്ചുവരുമെന്ന് നളിനിക്ക് തോന്നിയിരുന്നു. കൂടുതൽ സംസാരിക്കാൻ, തന്റെ വാദഗതികൾ സമർത്ഥിക്കാൻ, ഒരുപക്ഷേ തന്നെപ്പറ്റി കൂടുതൽ സംസാരിക്കാൻ. എന്താണ് വേണ്ടത് എന്ന് അവൾ തീർച്ചയാക്കിയിരുന്നില്ല. ‘രണ്ടും രണ്ടല്ലെ’ എന്നു വിശ്വസിക്കുന്ന ഒരാളുടെ മുമ്പിൽ തന്റെ ജീവചരിത്രത്തിന്റെ നിർണ്ണായക താളുകൾ തുറന്നു കൊടുക്കേണ്ട ആവശ്യമുണ്ടോ?\nനരേന്ദ്രൻ ഉറക്കമായിരിക്കുന്നു. ക്ഷീണിച്ചുള്ള ഉറക്കം. ഒരു മണിക്കൂർ നേരത്തേയ്‌ക്കേ ഉണ്ടാവൂ. വീണ്ടും ഉണരുന്നു, തന്നെ സന്തോഷിപ്പിക്കുന്നു. കിട്ടുന്നതിൽ കൂടുതൽ കൊടുക്കുന്ന മനുഷ്യൻ. രജിതയോട് നളിനിയ്ക്ക് അസൂയ തോന്നി.\nരാവിലെ ഓഫീസിലേയ്ക്കു പോകാനായി വാതിൽ തുറക്കുമ്പോൾ അയാൾ ചോദിച്ചു.\n‘നിനക്ക് ഇന്നുതന്നെ പോണോ?’\nഅവൾ ഒന്നും പറഞ്ഞില്ല. നരേന്ദ്രന്റെ കാർ കണ്ണിൽനിന്നു മറയും വരെ അവൾ വാതിൽക്കൽ നിന്നു. പിന്നെ വാതിലടച്ച് സോഫയിൽ വന്നിരുന്നു. സമയം എട്ടേമുക്കാലായിട്ടേ ഉള്ളു. ഇനി ഒമ്പതേകാലായാൽ വീടു പൂട്ടി പുറത്തിറങ്ങാം. ഓഫീസിൽ പോകാം. കമ്പ്യൂട്ടറിനു മുമ്പിലിരുന്ന് ജോലി. ഡെമോ പ്രസന്റേഷനുകളുണ്ടാക്കുക, കസ്റ്റമേഴ്‌സ് വന്നാൽ അതു കാണിച്ചുകൊടുക്കുക. വൈകുന്നേരമായാൽ സ്റ്റേഷനിലേയ്ക്ക് ഓടുക. തിരക്കുള്ള വണ്ടിയിൽ സീറ്റു പിടിക്കാൻ തിക്കിക്കയറുക. വീട്ടിൽ കാത്തിരിക്കുന്ന അമ്മ അനിതയുടെ വീട്ടിലെ വിശേഷങ്ങൾ ചോദിക്കുന്നത്, ഒരു തിരക്കഥാകാരിയുടെ ചാതുര്യത്തോടെ അനിതയെന്ന സാങ്കല്പിക കഥാപാത്രത്തിന്റെ കഥ പറയുന്നത്… അങ്ങിനെ പോകുന്നു ഓരോ എപിസോഡും, തികച്ചും യാന്ത്രികമായി, വിരസമായി…\nRetrieved from "http://ml.sayahna.org/index.php?title=അനിതയുടെവീട്&oldid=9591"